\id 1TH Unlocked Literal Bible
\ide UTF-8
\h 1 THESSALONIANS
\toc1 1 Thessalonians
\toc2 1 Thessalonians
\toc3 1th
\mt1 1 THESSALONIANS


\s5
\c 1
\p
\v 1 จากเปาโล สิวานัส และทิโมธี ถึงคริสตจักรเธสะโลนิกา ในพระเจ้าพระบิดาและในองค์พระเยซูคริสต์เจ้า ขอพระคุณและสันติสุขดำรงอยู่กับท่านเถิด
\s5
\p
\v 2 เราขอบพระคุณพระเจ้าเสมอสำหรับพวกท่านทุกคน เมื่อเราเอ่ยถึงพวกท่านในคำอธิษฐานของพวกเรา
\v 3 พวกเราระลึกถึงอย่างไม่หยุดหย่อนต่อหน้าพระเจ้าและพระบิดาเรื่องการงานแห่งความเชื่อ งานที่พวกท่านทุ่มเททำด้วยความรัก และความอดทนซึ่งเกิดจากความมั่นใจในอนาคตในองค์พระเยซูคริสต์เจ้าของเรา
\s5
\p
\v 4 พี่น้องผู้เป็นที่รักของพระเจ้า เรารู้ถึงการทรงเรียกของพวกท่าน
\v 5 รู้ว่าข่าวประเสริฐของพวกเราไม่ได้มาถึงท่านโดยถ้อยคำเท่านั้น แต่โดยฤทธิ์เดชในพระวิญญาณบริสุทธิ์ซึ่งมั่นคงเชื่อถือได้ ในทำนองเดียวกันพวกท่านรู้ว่าเราเป็นคนแบบไหนท่ามกลางพวกท่านเพื่อผลประโยชน์ของพวกท่าน
\s5
\p
\v 6 ท่านได้กลายมาเป็นผู้ทำตามแบบอย่างของพวกเราและขององค์พระผู้เป็นเจ้า เมื่อท่านรับเอาพระวจนะนั้นอย่างยากลำบากด้วยความชื่นชมยินดีจากพระวิญญาณบริสุทธิ์
\v 7 ผลที่ได้คือ พวกท่านได้กลายมาเป็นแบบอย่างให้กับผู้เชื่อทุกคนในมาซิโดเนียและอาคายา
\s5
\p
\v 8 เพราะจากพวกท่าน พระวจนะของพระเจ้าได้ส่งเสียงออกไป ไม่ใช่เพียงในมาซิโดเนียและอาคายาเท่านั้น แต่ความเชื่อของพวกท่านได้กระจายออกไปยังทุกหนแห่ง จึงเป็นผลทำให้พวกเราไม่จำเป็นต้องกล่าวสิ่งใดเลย
\v 9 เพราะพวกเขาเองได้รายงานถึงลักษณะการมาของพวกเราที่มีในท่ามกลางพวกท่าน พวกเขาเล่าถึงการละทิ้งรูปเคารพและหันกลับมาหาพระเจ้าของพวกท่านเพื่อปรนนิบัติรับใช้พระเจ้าผู้เที่ยงแท้และทรงพระชนม์อยู่
\v 10 พวกเขารายงานว่าพวกท่านกำลังรอคอยพระบุตรจากสวรรค์ ผู้ที่พระองค์ทรงทำให้เป็นขึ้นมาจากความตาย ผู้นี้คือพระเยซู ผู้ที่ช่วยเราให้พ้นจากความโกรธของพระเจ้าที่จะมาถึง
\s5
\c 2
\p
\v 1 พี่น้องเอ๋ย พวกท่านเองก็รู้ว่าการที่พวกเรามาหาพวกท่านนั้นไม่เปล่าประโยชน์
\v 2 พวกท่านรู้ว่าก่อนหน้านี้พวกเราต้องทนทุกข์และถูกกระทำอย่างน่าอับอายที่เมืองฟิลิปปี อย่างที่พวกท่านรู้แล้วนั้น พวกเรามีความกล้าหาญในพระเจ้าของเราเพื่อกล่าวข่าวประเสริฐของพระเจ้าให้แก่พวกท่านด้วยความอุตสาหะ
\s5
\p
\v 3 เพราะว่าคำสอนของพวกเรานั้นไม่ได้มาจากความผิดพลาด หรือจากความไม่บริสุทธิ์ หรือจากความหลอกลวง
\v 4 แต่พวกเราได้รับการพิสูจน์แล้วโดยพระเจ้าว่าเป็นที่ไว้ใจได้ด้วยเรื่องข่าวประเสริฐที่พวกเรากล่าวนั้น พวกเราไม่ได้กล่าวเพื่อให้มนุษย์พอใจ แต่เพื่อให้พระเจ้าพอพระทัย พระองค์คือผู้เดียวที่ตรวจสอบหัวใจของพวกเรา
\s5
\p
\v 5 อย่างที่พวกท่านรู้แล้วว่าไม่มีเวลาใดเลยที่พวกเราจะใช้ถ้อยคำเพื่อยกยอ หรือกล่าวอ้างด้วยความโลภ ในเมื่อพระเจ้าทรงเป็นพยานของพวกเรา
\v 6 พวกเราไม่ได้แสวงหาศักดิ์ศรีจากมนุษย์ หรือจากพวกท่าน หรือจากคนอื่นๆ พวกเราสามารถเรียกร้องสิทธิพิเศษในฐานะอัครทูตของพระคริสต์
\s5
\p
\v 7 แต่พวกเราเป็นเหมือนคนต่างชาติในท่ามกลางพวกท่าน เหมือนมารดาที่ปลอบโยนลูกของตน
\v 8 เพราะเหตุนี้พวกเราจึงมีความรักและความห่วงใยต่อพวกท่าน พวกเรามีความสุขใจที่ได้แบ่งปันกับพวกท่านไม่ใช่เพียงแค่ข่าวประเสริฐแต่ทั้งชีวิตของพวกเราเองด้วย เพราะพวกท่านได้มาเป็นผู้ที่พวกเรารักอย่างมากมาย
\v 9 พี่น้องเอ๋ย ขอพวกท่านระลึกถึงการทุ่มเททำงานและความเหนื่อยยากของพวกเรา ทุกคืนวันพวกเรากำลังทำงานเพื่อจะไม่เป็นภาระหนักให้แก่พวกท่านคนใด ในช่วงเวลานั้น พวกเราได้เทศนาข่าวประเสริฐของพระเจ้าให้กับพวกท่านด้วย
\s5
\p
\v 10 พวกท่านเป็นพยานและพระเจ้าก็ทรงเป็นพยานด้วยถึงความบริสุทธิ์ ชอบธรรม และปราศจากตำหนิในการประพฤติของพวกเราที่มีต่อพวกท่านที่เชื่อ
\v 11 ในทำนองเดียวกัน พวกท่านรู้ว่าพวกเราได้ปฏิบัติต่อพวกท่านแต่ละคนอย่างไรในฐานะพ่อที่ปฏบัติต่อลูกของเขาเอง 
\v 12 พวกเราจึงสั่งสอนและหนุนใจพวกท่าน และกำชับให้พวกท่านดำเนินอยู่ในความประพฤติที่เหมาะสมต่อพระเจ้าผู้ทรงเรียกพวกท่านเข้าสู่ราชอาณาจักรและเกียรติสิริของพระองค์
\s5
\p
\v 13 เนื่องจากเหตุผลนี้ พวกเราจึงขอบคุณพระเจ้าอย่างสม่ำเสมอด้วยเช่นกัน เพราะเมื่อพวกท่านได้รับข่าวสารของพระเจ้าที่พวกท่านได้ยินจากพวกเราแล้ว พวกท่านไม่ได้ยอมรับในฐานะที่เป็นถ้อยคำของมนุษย์ แต่พวกท่านยอมรับว่าเป็นพระวจนะของพระเจ้าอย่างแท้จริง คือพระวจนะนี้ที่กำลังทำงานอยู่ท่ามกลางพวกท่านที่เชื่อด้วย
\s5
\p
\v 14 พี่น้องเอ๋ย เพราะพวกท่านได้เป็นผู้เลียนแบบผู้เชื่อในคริสตจักรของพระเจ้าในยูเดียในองค์พระเยซูคริสต์เจ้า เพราะพวกท่านต้องทนทุกข์อย่างเดียวกันจากผู้คนในประเทศของท่านเหมือนที่พวกเขาได้รับจากพวกยิว
\v 15 คือพวกยิวที่ฆ่าทั้งองค์พระเยซูเจ้าและบรรดาผู้เผยพระวจนะ คือพวกยิวที่ขับไล่พวกเรา พวกเขาไม่ได้ทำให้พระเจ้าพอพระทัย แต่พวกเขาคัดค้านผู้คนทั้งหลาย
\v 16 พวกเขาห้ามไม่ให้พวกเรากล่าวต่อคนต่างชาติเพื่อคนเหล่านั้นจะได้รับความรอด ซึ่งมีผลทำให้พวกเขาเต็มไปด้วยความบาปของตัวเอง ท้ายที่สุดความโกรธของพระเจ้าก็มาถึงพวกเขา
\s5
\p
\v 17 พี่น้องเอ๋ย พวกเราถูกแยกขาดจากพวกท่านในช่วงเวลาไม่นานซึ่งเป็นการแยกขาดทางกายไม่ใช่ในหัวใจ พวกเราทำอย่างดีที่สุดด้วยความปรารถนาอันยิ่งใหญ่ที่จะได้พบหน้าพวกท่าน
\v 18 เพราะพวกเราปรารถนาที่จะมาหาพวกท่าน ข้าพเจ้าเองคือเปาโลก็ปรารถนาที่จะมาหาพวกท่านอีกครั้งหนึ่ง แต่ซาตานได้หยุดยั้งพวกเราเอาไว้
\v 19 เพราะความมั่นใจของเราสำหรับอนาคต หรือความชื่นชมยินดี หรือมงกุฎแห่งความภูมิใจของพวกเรานั้นอยู่ต่อหน้าองค์พระเยซูเจ้ามิใช่หรือ? ไม่ใช่พวกท่านหรือ?
\v 20 พวกท่านเป็นศักดิ์ศรีและความยินดีของพวกเรา
\s5
\c 3
\p
\v 1 เพราะฉะนั้นเมื่อพวกเราไม่สามารถทนแบกรับเอาไว้ได้อีกต่อไป พวกเราจึงคิดว่าเป็นเรื่องดีที่จะละพวกเราเอาไว้ที่เอเธนส์
\v 2 พวกเราจึงส่งทิโมธีผู้เป็นพี่น้องของเราและเพื่อนร่วมงานเพื่อพระเจ้าในข่าวประเสริฐของพระคริสต์ให้มาเสริมกำลังและปลอบประโลมพวกท่านเนื่องด้วยความเชื่อของพวกท่าน
\v 3 พวกเราทำเช่นนี้เพื่อว่าจะไม่มีคนใดในพวกท่านถูกทำให้หวั่นไหวเนื่องจากการทนทุกข์ต่างๆ เหล่านี้ เพื่อพวกท่านจะรู้ว่าพวกเราได้รับการแต่งตั้งมาเพื่อการนี้
\s5
\p
\v 4 แท้ที่จริงเมื่อพวกเราอยู่กับพวกท่าน พวกเราได้บอกพวกท่านล่วงหน้าแล้วว่าพวกเราจะต้องทนทุกข์กับความเจ็บปวดต่างๆ และสิ่งนั้นก็เกิดขึ้นเหมือนอย่างที่พวกท่านรู้นั้น
\v 5 ด้วยเหตุผลนี้เมื่อข้าพเจ้าไม่สามารถยืนหยัดต่อไปได้ ข้าพเจ้าจึงได้ส่งคนไปเพื่อข้าพเจ้าจะได้รู้เกี่ยวกับความเชื่อของพวกท่าน เกรงว่าเมื่อผู้ทดลองได้เข้ามาทดลองพวกท่านอย่างใดอย่างหนึ่ง การทุ่มเททำงานหนักของพวกเราก็จะสูญเปล่า
\s5
\p
\v 6 แต่ทิโมธีได้เดินทางกลับมาหาพวกเราและนำข่าวดีเกี่ยวกับความเชื่อและความรักของพวกท่านมาบอกแก่พวกเรา เขาบอกพวกเราว่าพวกท่านมีความทรงจำที่ดีเกี่ยวกับพวกเราเสมอ และพวกท่านรอคอยที่จะได้พบพวกเราเหมือนกับที่พวกเรารอคอยที่จะได้พบพวกท่าน
\v 7 เพราะเหตุนี้พี่น้องเอ๋ย พวกเราจึงได้รับการปลอบใจจากพวกท่านเนื่องด้วยความเชื่อของพวกท่านในความทุกข์และความเจ็บปวดทั้งหมดของพวกเรา
\s5
\p
\v 8 ตอนนี้พวกเรามีชีวิตอยู่ได้ถ้าหากพวกท่านยืนหยัดในองค์พระผู้เป็นเจ้า
\v 9 พวกเราจะมีคำขอบคุณมอบให้กับพระเจ้าและมีความชื่นชมยินดีต่อหน้าพระเจ้าเพราะพวกท่านมากสักเพียงใดหรือ?
\v 10 ทุกคืนวันพวกเราอธิษฐานอย่างหนักเพื่อจะได้พบหน้าของพวกท่านและจัดเตรียมสิ่งที่ขาดอยู่ในความเชื่อของพวกท่านให้แก่พวกท่าน
\s5
\p
\v 11 ขอพระเจ้า พระบิดา และองค์พระเยซูเจ้าของเรา จัดเตรียมทางให้แก่พวกเราเพื่อจะไปหาพวกท่าน
\v 12 ขอองค์พระผู้เป็นเจ้าทรงเพิ่มพูนและพันผูกพวกท่านในความรักที่มีต่อกันและกัน และในความรักที่มีต่อคนทั้งหลาย เหมือนอย่างที่พวกเรามีต่อพวกท่าน
\v 13 ขอพระองค์กระทำสิ่งนี้เพื่อเสริมกำลังหัวใจของพวกท่านให้ปราศจากตำหนิในความบริสุทธิ์ต่อพระเจ้าและพระบิดาของเราในการเสด็จมาขององค์พระเยซูเจ้าพร้อมกับบรรดาผู้บริสุทธิ์ทั้งหมดของพระองค์
\s5
\c 4
\p
\v 1 ท้ายที่สุดนี้พี่น้องทั้งหลาย พวกเราขอหนุนใจและสอนท่านในองค์พระเยซูเจ้า เมื่อท่านรับเอาคำสั่งสอนของพวกเราเกี่ยวกับวิธีการดำเนินชีวิตและเป็นที่พอพระทัยพระเจ้า ในการดำเนินในทางนี้ด้วย เพื่อว่าพวกท่านจะทำได้มากยิ่งขึ้น
\v 2 เพราะพวกท่านรู้ถึงคำสั่งสอนที่พวกเราให้แก่ท่านโดยทางองค์พระเยซูเจ้า
\s5
\p
\v 3 เพราะนี่เป็นน้ำพระทัยของพระเจ้า คือ การชำระให้บริสุทธิ์ของพวกท่าน เพื่อพวกท่านจะหลีกหนีจากความผิดบาปทางเพศ
\v 4 เพื่อพวกท่านแต่ละคนจะรู้จักมีภรรยาในทางที่บริสุทธิ์และมีเกียรติ
\v 5 อย่ามีภรรยาด้วยใจปรารถนาอันเกิดจากราคะตัณหา (เหมือนกับคนต่างชาติที่ไม่รู้จักพระเจ้า)
\v 6 อย่ายอมให้มีคนใดฝ่าฝืนและกระทำผิดต่อพี่น้องของเขาในเรื่องนี้ เพราะองค์พระผู้เป็นเจ้าทรงเป็นผู้แก้แค้นในสิ่งต่างๆ เหล่านี้ เหมือนอย่างที่พวกเราได้เตือนและเป็นพยานต่อท่านมาก่อนแล้ว
\s5
\p
\v 7 เพราะพระเจ้าไม่ได้เรียกเราให้เป็นมลทิน แต่ให้บริสุทธิ์
\v 8 ด้วยเหตุนี้ผู้ใดที่ปฏิเสธสิ่งนี้ไม่ได้ปฏิเสธมนุษย์ แต่ปฏิเสธพระเจ้าผู้ทรงประทานพระวิญญาณบริสุทธิ์ให้แก่พวกท่าน
\s5
\p
\v 9 สำหรับเรื่องการรักพี่น้องนั้น พวกท่านไม่จำเป็นต้องให้มีใครเขียนบอกพวกท่านเรื่องนี้ เพราะพวกท่านเองได้รับการสอนจากพระเจ้าให้รักซึ่งกันและกัน
\v 10 แท้ที่จริงพวกท่านได้ทำสิ่งนี้ต่อพี่น้องทั้งหมดในมาซิโดเนีย แต่พี่น้องทั้งหลาย พวกเราขอชี้แนะพวกท่านว่า ขอให้พวกท่านกระทำมากขึ้นอีก
\v 11 พวกเราขอชี้แนะให้พวกท่านมีความปรารถนาที่จะใช้ชีวิตอยู่อย่างสงบ ใส่ใจต่อธุรกิจและการงานของพวกท่าน และทำงานด้วยน้ำพักน้ำแรงของพวกท่าน เหมือนกับที่พวกเราได้สั่งพวกท่านให้ทำแล้วนั้น
\v 12 จงทำสิ่งนี้เพื่อพวกท่านจะสามารถดำเนินชีวิตให้เป็นที่เคารพนับถือจากคนภายนอกที่ยังไม่เชื่อพระเจ้า และเพื่อพวกท่านจะไม่ขาดแคลนสิ่งใดเลย
\s5
\p
\v 13 พี่น้องทั้งหลาย พวกเราไม่ต้องการให้พวกท่านเข้าใจผิดเกี่ยวกับคนเหล่านั้นที่ล่วงหลับไป เพื่อพวกท่านจะไม่ต้องโศกเศร้าเหมือนกับคนที่เหลืออยู่ผู้ซึ่งไม่มีความหวัง
\v 14 เพราะถ้าเราเชื่อว่าพระเยซูตายและเป็นขึ้นมาอีกครั้ง ดังนั้นพระเจ้าจะทรงนำคนเหล่านั้นที่ล่วงหลับไปแล้วในพระองค์ให้มาพร้อมกันกับพระเยซูด้วย
\v 15 เพราะเหตุนี้พวกเราจึงกล่าวแก่พวกท่านโดยพระวจนะของพระเจ้าว่า พวกเราที่ยังมีชีวิต พวกเราที่ถูกละเอาไว้เมื่อพระเยซูเสด็จกลับมาจะไม่ล่วงหน้าไปก่อนคนเหล่านั้นที่ล่วงหลับไปแล้ว
\s5
\p
\v 16 เพราะองค์พระผู้เป็นเจ้าจะเสด็จลงมาจากสวรรค์ด้วยพระองค์เอง พระองค์จะเสด็จมาด้วยเสียงโห่ร้อง ด้วยเสียงของหัวหน้าทูตสวรรค์ ด้วยเสียงแตรของพระเจ้า และคนที่ตายแล้วในพระคริสต์จะถูกทำให้เป็นขึ้นมาก่อน
\v 17 จากนั้นพวกเราผู้ซึ่งยังมีชีวิตอยู่ ผู้ที่ถูกละเอาไว้ จะถูกรับขึ้นไปในเมฆพร้อมกันกับพวกเขาเพื่อไปพบกับองค์พระผู้เป็นเจ้าในฟ้าอากาศ ด้วยเหตุนี้พวกเราจะได้อยู่กับองค์พระผู้เป็นเจ้าของพวกเราเสมอไป
\v 18 เพราะฉะนั้นจงหนุนใจกันและกันด้วยถ้อยคำเหล่านี้เถิด
\s5
\c 5
\p
\v 1 พี่น้องทั้งหลาย เกี่ยวกับเรื่องเวลาและวาระต่างๆ นั้น ไม่จำเป็นจะต้องมีสิ่งใดเขียนถึงพวกท่านอีก
\v 2 เพราะพวกท่านรู้ดีแล้วว่าวันขององค์พระผู้เป็นเจ้ากำลังมาถึงเหมือนขโมยมาในเวลากลางคืน
\v 3 เมื่อพวกเขาพูดกันว่า "สงบสุขและปลอดภัย" เมื่อนั้นหายนะจะมาถึงพวกเขา เหมือนกับความเจ็บปวดของหญิงตั้งครรภ์ที่คลอดบุตร พวกเขาจะไม่มีทางหนีรอดได้เลย
\s5
\p
\v 4 พี่น้องทั้งหลาย แต่พวกท่านไม่ได้อยู่ในความมืดเพื่อวันนั้นจะไม่มาถึงพวกท่านอย่างฉับพลันเหมือนกับขโมย
\v 5 เพราะพวกท่านเป็นบุตรชายของความสว่างและเป็นบุตรชายของเวลากลางวัน ไม่ใช่บุตรชายของเวลากลางคืนและความมืด
\v 6 ดังนั้นอย่าให้พวกเรานอนหลับเหมือนคนที่เหลืออยู่ แต่ขอให้พวกเราเฝ้าดูและมีสติ
\v 7 เพราะคนเหล่านั้นนอนหลับในเวลากลางคืน และเมามายในเวลากลางคืน
\s5
\p
\v 8 แต่ในเมื่อพวกเราเป็นบุตรชายของเวลากลางวัน ขอให้พวกเรามีสติ ขอให้พวกเราสวมเกราะป้องกันอกแห่งความเชื่อและความรัก และสวมหมวกเหล็กคือความหวังใจในความรอด
\v 9 เพราะพระเจ้าไม่ได้กำหนดให้พวกเราต้องพบกับความโกรธของพระเจ้า แต่ให้พวกเราได้รับความรอดโดยผ่านทางพระเยซูคริสต์ องค์พระผู้เป็นเจ้าของพวกเรา
\v 10 คือพระองค์ผู้ทรงยอมตายเพื่อพวกเรา เพื่อไม่ว่าพวกเราจะตื่นอยู่หรือนอนหลับ พวกเราก็จะมีชีวิตอยู่กับพระองค์
\v 11 เพราะฉะนั้นจงปลอบใจกันและกันและเสริมสร้างกันและกันขึ้นเหมือนอย่างที่พวกท่านกำลังทำอยู่นั้น
\s5
\p
\v 12 พี่น้องเอ๋ย พวกเราขอให้พวกท่านยอมรับคนเหล่านั้นที่ทำงานตรากตรำท่ามกลางท่านและคนที่ดูแลพวกท่านในองค์พระผู้เป็นเจ้าและคอยตักเตือนพวกท่าน
\v 13 เราขอให้พวกท่านแสดงความเคารพอย่างสูงต่อพวกเขาด้วยความรักเพราะการงานของพวกเขา พวกท่านจงอยู่ร่วมกันอย่างสงบสุข
\v 14 พี่น้องทั้งหลายพวกเราขอชี้แนะพวกท่านให้ตักเตือนคนที่สร้างความวุ่นวาย หนุนใจคนที่ท้อใจ ช่วยเหลือคนที่อ่อนแอ และจงอดทนต่อทุกคน
\s5
\p
\v 15 คอยดูว่าจะไม่มีใครที่ตอบแทนการร้ายด้วยการร้าย แต่ให้ยึดมั่นในสิ่งดีต่อกันและต่อคนทั้งปวง
\v 16 จงชื่นชมยินดีทุกเวลา
\v 17 อธิษฐานอย่างไม่หยุดหย่อน
\v 18 จงขอบพระคุณสำหรับทุกสิ่ง เพราะนี่เป็นน้ำพระทัยของพระเจ้าในพระเยซูคริสต์สำหรับพวกท่าน
\s5
\p
\v 19 อย่าดับพระวิญญาณ
\v 20 อย่าดูหมิ่นคำเผยพระวจนะ
\v 21 จงพิสูจน์ทุกสิ่ง จงยึดมั่นในสิ่งที่ดี
\v 22 จงหลีกเลี่ยงการกระทำชั่วทุกอย่าง
\s5
\p
\v 23 ขอพระเจ้าแห่งสันติสุขทำให้ท่านบริสุทธิ์อย่างสมบูรณ์ ขอให้ทั้งวิญญาณ จิตใจ และร่างกายของพวกท่านได้รับการปกปักรักษาโดยปราศจากตำหนิเพื่อการเสด็จมาขององค์พระเยซูคริสต์เจ้าของเรา
\v 24 ผู้สัตย์ซื่อคือพระองค์ผู้ทรงเรียกท่าน พระองค์ผู้เดียวจะกระทำอย่างนั้นด้วย
\s5
\p
\v 25 พี่น้องทั้งหลาย จงอธิษฐานเผื่อพวกเรา
\v 26 จงทักทายพี่น้องทุกคนด้วยรอยจุบอันบริสุทธิ์
\v 27 ข้าพเจ้าขอร้องพวกท่านในองค์พระผู้เป็นเจ้าให้อ่านจดหมายนี้ให้กับพี่น้องทุกคนฟัง
\v 28 ขอพระคุณขององค์พระเยซูคริสต์เจ้าจงดำรงอยู่กับพวกท่านเถิด
