\id HAB Unlocked Literal Bible
\ide UTF-8
\h HABAKKUK
\toc1 Habakkuk
\toc2 Habakkuk
\toc3 hab
\mt1 HABAKKUK


\s5
\c 1
\p
\v 1 ถ้อยคำที่ฮาบากุกผู้เผยพระวจนะได้รับ
\v 2 "พระยาห์เวห์ ข้าพระองค์จะต้องร้องทูลขอความช่วยเหลืออีกนานเท่าใด และพระองค์จะไม่ทรงฟังอีกนานเท่าใด? ข้าพระองค์ได้ร้องทูลต่อพระองค์ในความสะพรึงกลัว 'รุนแรงเหลือเกิน แต่พระองค์จะไม่ทรงช่วยข้าพระองค์
\s5
\v 3 ทำไมพระองค์จึงทรงให้ข้าพระองค์มองเห็นความอธรรมและมองดูการกระทำผิดหรือ? ความหายนะและความรุนแรงอยู่ต่อหน้าต่อตาข้าพระองค์ มีการต่อสู้แย่งชิง และการทะเลาะวิวาทเกิดขึ้น
\v 4 ด้วยเหตุนี้กฎบัญญัติจึงถูกทำให้อ่อนแอ และความยุติธรรมไม่ได้คงอยู่อีกต่อไป เพราะคนชั่วล้อมรอบคนชอบธรรม ดังนั้นความยุติธรรมจึงเสียไป"
\s5
\p
\v 5 "จงมองดูที่ชนชาติต่าง ๆ และพิสูจน์พวกเขา จงแปลกใจและประหลาดใจเถิด เพราะเราจะทำบางสิ่งในช่วงวันเวลาของเจ้าอย่างแน่นอน ซึ่งเจ้าจะไม่เชื่อเมื่อมีคนบอกเล่าเรื่องนั้นต่อเจ้า
\v 6 ดูเถิด เราจะยกชูคนเคลเดียขึ้น คือชนชาติที่ดุร้ายและใจร้อน พวกเขากำลังยกทัพไปทั่วทั้งดินแดนอันกว้างเพื่อยึดบ้านเรือนที่ไม่ได้เป็นของพวกเขาเอง
\v 7 พวกเขาทั้งน่ากลัวและน่าเกรงขาม คือการตัดสินของพวกเขาและการกระทำอันโอ่อ่าจากพวกเขาเอง
\v 8 เช่นเดียวกันบรรดาม้าของพวกเขาก็เร็วกว่าพวกเสือดาว เร็วกว่าฝูงหมาป่า ดังนั้นบรรดาม้าของพวกเขาจึงกระทืบเท้า และพลม้าของพวกเขามาจากที่ห่างไกลนัก พวกเขาบินถลาเหมือนกับนกอินทรีที่รีบเร่งมาเพื่อจิกกิน
\s5
\p
\v 9 พวกเขาทั้งหมดมาเพื่อสร้างความรุนแรง ฝูงชนของพวกเขาไปเหมือนกับลมในทะเลทราย และพวกเขารวบรวมเชลยไว้เหมือนกับรวบรวมเม็ดทราย
\v 10 ดังนั้นพวกเขาจึงเยาะเย้ยกษัตริย์ทั้งหลาย และผู้ครอบครองทั้งหลายเป็นที่ล้อเลียนสำหรับพวกเขา พวกเขาหัวเราะเยาะทุกที่มั่น เพราะพวกเขาบุกขึ้นไปบนแผ่นดินโลกและยึดครอง
\v 11 แล้วลมนั้นจะจู่โจม มันจะพัดผ่านไป หอบเอาบรรดาคนชั่ว คนเหล่านั้นที่ถือว่ากำลังของพวกเขาเป็นพระของเขาเอง"
\s5
\p
\v 12 "พระยาห์เวห์ พระเจ้าของข้าพระองค์ องค์บริสุทธิ์ของข้าพระองค์ พระองค์ไม่ได้ทรงอยู่ตั้งแต่สมัยโบราณหรือ? พวกเราจะไม่ตาย พระยาห์เวห์ได้ทรงตั้งพวกเขาเพื่อการพิพากษา และพระองค์ พระศิลา ได้ทรงสถาปนาพวกเขาเพื่อการลงโทษ
\v 13 พระเนตรของพระองค์บริสุทธิ์เกินกว่าที่จะมองดูความชั่วร้าย และพระองค์ไม่ทรงสามารถมองดูการกระทำผิดด้วยความชอบพระทัยได้ แล้วทำไมพระองค์จึงทรงโปรดปรานบรรดาคนเหล่านั้นที่ทรยศหรือ? ทำไมพระองค์จึงทรงเงียบในขณะที่คนชั่วร้ายกลืนบรรดาคนเหล่านั้นที่ชอบธรรมมากกว่าพวกเขาหรือ?
\v 14 พระองค์ทำให้ผู้คนเป็นเหมือนปลาในทะเล เหมือนสิ่งต่าง ๆ ที่เลื้อยคลานไปโดยปราศจากผู้ครอบครองเหนือพวกมัน
\s5
\p
\v 15 พวกเขาจับคนเหล่านั้นทั้งหมดขึ้นมาด้วยเบ็ดตกปลา พวกเขาลากบรรดาผู้คนด้วยอวนและขังพวกเขาไว้ด้วยกันในตาข่าย นี่เป็นสาเหตุที่พวกเขาชื่นชมยินดีและโห่ร้องอย่างชื่่นบาน
\v 16 ด้วยเหตุนี้พวกเขาจึงถวายเครื่องบูชาแก่อวนของพวกเขา และเผาเครื่องหอมบูชาแก่ตาข่ายของพวกเขา เพราะสัตว์อ้วนพีเป็นส่วนแบ่งของพวกเขา และเนื้อติดไขมันเป็นอาหารของพวกเขา
\v 17 ด้วยเหตุนี้พวกเขาจะทำให้อวนจับปลาของพวกเขาว่างเปล่า และยังคงฆ่าฟันชนชาติต่าง ๆ โดยไม่รู้สึกสงสารหรอกหรือ?"
\s5
\c 2
\p
\v 1 ข้าพเจ้าจะยืนเฝ้าดูและเข้าประจำการที่หอคอย และข้าพเจ้าจะเฝ้าดูด้วยความระมัดระวังเพื่อจะมองเห็นสิ่งที่พระองค์จะตรัสแก่ข้าพเจ้าและถึงวิธีที่ข้าพเจ้าควรหันจากการร้องทุกข์ของข้าพเจ้านั้น
\v 2 พระยาห์เวห์ตรัสตอบข้าพเจ้าและตรัสว่า "จงบันทึกนิมิตนี้ และเขียนบนแผ่นป้ายอย่างชัดเจนเพื่อให้คนที่ยังคงวิ่งอยู่อ่านได้
\v 3 เพราะนิมิตนี้มีไว้สำหรับอนาคตที่ยังมาไม่ถึง และจะพูดในตอนท้ายและไม่ล้มเหลว ถึงแม้มันดูช้า จงรอคอยมัน เพราะมันจะมาถึงอย่างแน่นอนและจะไม่รีรอ
\v 4 ดูเถิด! คนที่มีความปรารถนาไม่ถูกต้องอยู่ภายในเขาก็เป็นคนหยิ่งผยอง แต่คนชอบธรรมจะมีชีวิตอยู่โดยความเชื่อของเขา
\s5
\p
\v 5 เพราะเหล้าองุ่นเป็นสิ่งหลอกลวงคนหนุ่มที่หยิ่งจองหอง ดังนั้นเขาจะไม่ยอมทน แต่ขยายความปรารถนาของเขาเหมือนกับหลุมศพและเหมือนกับความตายที่ไม่เคยอิ่ม เขารวบรวมทุกชนชาติเข้าหาตัวเองและรวบรวมประชาชนทุกคนมาเพื่อตัวเอง
\v 6 ทั้งหมดเหล่านี้จะไม่สร้างคำกล่าวที่เยาะเย้ยเขาและบทเพลงด่าว่าเกี่ยวกับเขา ที่กล่าวว่า 'วิบัติแก่คนที่กำลังเพิ่มพูนสิ่งที่ไม่ใช่ของเขา! อีกนานเท่าใดที่พวกเจ้าจะเพิ่มน้ำหนักของประกันที่พวกเจ้าได้ยึดมานั้น?'
\v 7 คนที่กัดกินพวกเจ้าจะไม่ลุกขึ้นมาอย่างทันทีหรือ และคนทั้งหลายที่ทำให้พวกเจ้าหวาดกลัวจะไม่ตื่นขึ้นมาหรือ? พวกเจ้าจะกลายเป็นเหยื่อของพวกเขา
\v 8 เพราะพวกเจ้าได้ปล้นผู้คนมากมาย บรรดาคนที่เหลืออยู่ทั้งหมดจะปล้นพวกเจ้า เพราะพวกเจ้าได้ทำให้โลหิตของมนุษย์ตกและกระทำด้วยความรุนแรงต่อดินแดน เมืองทั้งหลาย และทุกคนที่อาศัยอยู่ในเมืองเหล่านั้น
\s5
\p
\v 9 'วิบัติแก่คนที่ทำกำไรจากความชั่วร้ายเพื่อครัวเรือนของเขา เพื่อเขาจะตั้งที่อยู่ของเขาไว้บนที่สูงเพื่อรักษาตัวเองให้ปลอดภัยจากมือของคนชั่ว'
\v 10 พวกเจ้าได้คิดสร้างความอับอายให้กับครัวเรือนของพวกเจ้าโดยการตัดประชาชนมากมายออกไป และได้ทำบาปต่อสู้กับตัวของพวกเจ้าเอง
\v 11 เพราะก้อนหินทั้งหลายจะส่งเสียงร้องจากกำแพง และคานไม้จะตอบพวกมัน
\v 12 'วิบัติแก่คนที่สร้างนครหนึ่งด้วยโลหิต และคนที่สถาปนาเมืองหนึ่งขึ้นในความอยุติธรรม'
\v 13 นี่ไม่ได้มาจากพระยาห์เวห์จอมเจ้านายที่ทำให้ประชาชนลงแรงทำงานหนักเพื่อได้ไฟและชนชาติอื่นๆ ทั้งหมดได้ทำให้ตัวเองเหนื่อยอ่อนไปเพื่อได้ความว่างเปล่าหรอกหรือ?
\v 14 แต่ดินแดนนั้นจะเต็มไปด้วยความรู้ถึงพระสิริของพระยาห์เวห์เหมือนดั่งน้ำปกคลุมทะเล
\v 15 'วิบัติแก่คนที่กำลังให้เพื่อนบ้านของเขาดื่ม พวกเจ้าผู้แสดงความโกรธอย่างมากของพวกเจ้า โดยทำให้พวกเขาเมามาย เพื่อพวกเจ้าจะสามารถมองดูพวกเขาเปลือยเปล่า'
\s5
\p
\v 16 พวกเจ้าจะเต็มไปด้วยความอับอายแทนที่จะได้รับเกียรติ ตอนนี้ถึงตาพวกเจ้าแล้ว! ดื่มมันเข้าไป และพวกเจ้าจะเปิดเผยความเปลือยเปล่าของพวกเจ้า! ถ้วยแห่งพระหัตถ์ขวาของพระยาห์เวห์จะเวียนเข้ามาหาพวกเจ้า และการดูหมิ่นจะปกคลุมเกียรติของพวกเจ้า
\v 17 การกระทำรุนแรงต่อเลบานอนจะท่วมท้นพวกเจ้าและการทำลายสัตว์ต่าง ๆ จะทำให้พวกเจ้าหวาดกลัว เพราะพวกเจ้าได้ทำให้โลหิตมนุษย์ตกและพวกเจ้าได้กระทำอย่างรุนแรงต่อดินแดนนั้น ต่อเมืองทั้งหลาย และทุกคนที่อาศัยอยู่ในเมืองเหล่านั้น
\v 18 รูปแกะสลักให้ผลกำไรอะไรแก่พวกเจ้าได้หรือ? เพราะคนที่ได้แกะสลักมัน หรือคนที่หล่อรูปปั้นจากโลหะหลอม ก็เป็นครูของพวกคนมุสา เพราะเขาวางใจในผลงานแห่งน้ำมือของเขาเองเมื่อเขาสร้างพระต่าง ๆ ที่พูดไม่ได้ขึ้นมา
\v 19 'วิบัติแก่คนที่กำลังพูดกับไม้นั้นว่า จงตื่นขึ้น! หรือพูดกับก้อนหินที่เป็นใบ้ว่า จงลุกขึ้น!' สิ่งต่าง ๆ เหล่านี้สั่งสอนด้วยหรือ? ดูสิ มันหุ้มด้วยทองคำและเงิน แต่ไม่มีลมหายใจอยู่ภายในมันเลย
\v 20 แต่พระยาห์เวห์ประทับอยู่ในพระวิหารอันบริสุทธิ์ของพระองค์! ดินแดนทั้งสิ้น จงสงบเงียบต่อพระพักตร์ของพระองค์"
\s5
\c 3
\p
\v 1 คำอธิษฐานของผู้เผยพระวจนะฮาบากุก
\v 2 ข้าแต่พระยาห์เวห์ ข้าพระองค์ได้ยินถึงกิตติศัพท์ของพระองค์ และข้าพระองค์กลัวยิ่งนัก ข้าแต่พระยาห์เวห์ ขอทรงรื้อฟื้นพระราชกิจของพระองค์ในท่ามกลางเวลาเหล่านี้ ในท่ามกลางเวลาเหล่านี้ขอทรงทำให้เป็นที่รู้จัก ขอทรงระลึกถึงพระเมตตาในยามที่พระองค์ทรงพระพิโรธ
\v 3 พระเจ้าได้เสด็จมาจากเทมาน และองค์บริสุทธิ์เสด็จจากภูเขาปาราน เสลาห์* พระสิริของพระองค์ปกคลุมท้องฟ้าทั้งหลาย และแผ่นดินโลกถูกทำให้เต็มด้วยคำสรรเสริญของพระองค์
\v 4 รัศมีแห่งพระหัตถ์ทั้งสองของพระองค์ส่องสว่างเหมือนฟ้าแลบ และที่นั่นพระองค์ทรงซ่อนฤทธานุภาพของพระองค์ไว้
\v 5 โรคระบาดร้ายแรงได้นำหน้าพระองค์ไป และภัยพิบัติได้ติดตามพระองค์ไป
\s5
\p
\v 6 พระองค์ได้ทรงยืนและตรวจวัดแผ่นดินโลก พระองค์ได้ทรงมองดูและได้ทรงเขย่าบรรดาชนชาติทั้งหลาย แม้แต่ภูขานิรันดร์ก็ยังถูกทำให้แหลกละเอียด และเนินเขาที่ยืนยงก็ยังได้ก้มกราบลง วิถีของพระองค์นั้นคงอยู่เป็นนิจ
\v 7 ข้าพระองค์ได้เห็นเต็นท์ทั้งหลาย ของคนคูชันอยู่ในความเจ็บปวดรวดร้าว และผ้าของเต็นท์ทั้งหลายในดินแดนมีเดียนฉีกขาดลง
\v 8 พระยาห์เวห์ทรงพิโรธต่อแม่น้ำทั้งหลายหรือ? พระพิโรธของพระองค์มีต่อแม่น้ำทั้งหลาย หรือความเดือดดาลของพระองค์มีต่อทะเล เมื่อพระองค์ทรงม้าของพระองค์และบรรดารถม้าศึกแห่งชัยชนะของพระองค์หรือ?
\v 9 พระองค์ได้ทรงนำคันธนูของพระองค์ออกมาจากแล่ง พระองค์ได้ทรงแนบลูกศรบนคันธนูของพระองค์! เสลาห์* พระองค์ได้ทรงแยกแผ่นดินโลกด้วยแม่น้ำ
\v 10 บรรดาภูเขาได้เห็นพระองค์และบิดเบี้ยวด้วยความเจ็บปวด น้ำฝนห่าใหญ่ได้รดผ่านพวกมันไป ทะเลลึกได้ส่งเสียงร้อง มันยกคลื่นขึ้นสูง
\s5
\p
\v 11 ดวงอาทิตย์และดวงจันทร์ได้หยุดนิ่งเหนือสถานที่อันสูงทั้งหลายของพวกมัน ในที่ที่แสงของห่าลูกศรของพระองค์ได้พุ่งออกไป ในที่ที่ที่แสงแห่งปลายหอกของพระองค์
\v 12 พระองค์ได้เสด็จไปเหนือแผ่นดินโลกด้วยความเดือดดาล ในพระพิโรธ พระองค์ได้เฆี่ยนตีบรรดาชนชาติทั้งหลาย
\v 13 พระองค์ได้เสด็จออกไปเพื่อความรอดของประชาชนของพระองค์ เพื่อช่วยผู้ที่พระองค์ทรงเจิมไว้ให้รอด พระองค์ทรงบดขยี้หัวหน้าครัวเรือนของคนชั่วร้าย ให้นอนเปลือยจากส่วนที่ต่ำสุดจนถึงลำคอ เสลาห์*
\v 14 พระองค์ได้ทรงแทงศีรษะของบรรดานักรบของเขาด้วยลูกศรของเขาเอง ตั้งแต่เมื่อพวกเขาได้มาเหมือนกับพายุเพื่อทำให้พวกเรากระจัดกระจายไป การเพ่งดูของพวกเขาก็เป็นเหมือนกับคนที่สังหารคนยากจนในสถานที่หลบภัย
\v 15 พระองค์ได้ทรงเดินทางข้ามทะเลพร้อมกับบรรดาม้าของพระองค์ และทรงทำให้น้ำมากหลายพูนสูงขึ้น
\s5
\p
\v 16 ข้าพระองค์ได้ยิน และส่วนภายในของข้าพระองค์ได้สั่นไหว ริมฝีปากของข้าพระองค์ก็สั่นต่อเสียงนั้น ความผุพังก็เข้ามาในกระดูกของข้าพระองค์ และภายใต้ข้าพระองค์ ข้าพระองค์สั่นไหวในขณะที่ข้าพระองค์รอคอยอย่างเงียบๆ สำหรับวันแห่งความเจ็บปวดนั้นที่มาเหนือประชาชนซึ่งบุกรุกพวกเรา
\v 17 ถึงแม้ต้นมะเดื่อไม่ผลิดอกและเถาองุ่นไม่ออกผล และถึงแม้ผลของต้นมะกอกทำให้สิ้นหวัง และทุ่งนาไม่ให้อาหาร และถึงแม้ฝูงแกะถูกตัดออกจากคอกและไม่มีฝูงวัวในคอกนั้น นี่คือสิ่งที่ข้าพระองค์จะกระทำ
\v 18 ข้าพระองค์จะยังคงชื่นชมยินดีในพระยาห์เวห์ ข้าพระองค์จะเปรมปรีดิ์เพราะพระเจ้าแห่งความรอดของข้าพระองค์
\v 19 พระยาห์เวห์องค์พระผู้เป็นทรงเป็นกำลังของข้าพระองค์และพระองค์ทรงทำให้เท้าของข้าพระองค์เหมือนกวางตัวเมีย พระองค์ทรงทำให้ข้าพระองค์ก้าวไปข้างหน้าบนที่สูงของข้าพระองค์ - ถึงผู้กำกับดนตรี ด้วยเครื่องสายของข้าพเจ้า
