\id HOS Unlocked Literal Bible
\ide UTF-8
\h HOSEA
\toc1 Hosea
\toc2 Hosea
\toc3 hos
\mt1 HOSEA


\s5
\c 1
\p
\v 1 นี่เป็นพระดำรัสของพระยาห์เวย์ที่มาถึงโฮเชยาบุตรเบเออรีในรัชกาลของอุสซียาห์ โยธาม อาฮัสและเฮเซคียาห์ กษัตริย์ทั้งหลายแห่งยูดาห์ และในรัชกาลของเยโรโบอัมบุตรของโยอาช กษัตริย์แห่งอิสราเอล
\v 2 เมื่อพระยาห์เวห์ตรัสทางโฮเชยาเป็นครั้งแรก พระองค์ตรัสกับเขาว่า "จงไป รับหญิงโสเภณีมาเป็นภรรยาให้ตัวเจ้า นางจะมีลูกที่เป็นลูกโสเภณี เพราะว่าแผ่นดินมีการค้าประเวณีอย่างยิ่งจากการละทิ้งพระยาห์เวห์"
\s5
\p
\v 3 ดังนั้น โฮเชยาจึงไปและแต่งงานกับโกเมอร์ บุตรสาวของดิบลาอิมและนางก็มีครรภ์และคลอดบุตรชายคนหนึ่งให้เขา
\v 4 พระยาห์เวห์ตรัสกับโฮเชยาว่า "จงตั้งชื่อเขาว่ายิสเรเอล เพราะว่าในไม่ช้าเราจะลงโทษพงศ์พันธุ์ของเยฮูสำหรับเรื่องโลหิตไหลนองที่ยิสเรเอล และเราจะให้อาณาจักรของพงศ์พันธุ์อิสราเอลสิ้นสุดลง
\v 5 มันจะเกิดขึ้นในวันที่เราลงโทษอิสราเอลในหุบเขายิสเรเอล"
\s5
\p
\v 6 โกเมอร์ได้ตั้งครรภ์อีกและคลอดบุตรสาว แล้วพระยาห์เวห์ตรัสกับโฮเชยาว่า "ให้เรียกชื่อเธอว่าโลรุหะมาห์ เพราะเราจะไม่เมตตาต่อพงศ์พันธุ์ของอิสราเอล ที่เราจะไม่อภัยพวกเขาอีกเลย
\v 7 แต่เราจะเมตตาพงศ์พันธุ์ยูดาห์ และเราเองจะช่วยกู้พวกเขา พระยาห์เวห์พระเจ้าของพวกเขา เราจะไม่ช่วยกู้พวกเขาด้วยธนู, ด้วยดาบ, ด้วยการต่อสู้, ด้วยเหล่าม้า, หรือเหล่าพลม้า
\s5
\p
\v 8 บัดนี้หลังจากโกเมอร์ให้โลรุหะมาห์หย่านมแล้ว เธอได้ตั้งครรภ์และคลอดบุตรชายอีกคนหนึ่ง
\v 9 แล้วพระเจ้าตรัสว่า "ให้เรียกชื่อเขาว่าโลอัมมี เพราะเจ้าทั้งหลายไม่ใช่ประชากรของเราและเราไม่ใช่พระเจ้าของพวกเจ้า
\s5
\p
\v 10 ถึงกระนั้นจำนวนประชากรของชนชาติอิสราเอลจะเหมือนทรายที่ชายหาดซึ่งไม่สามารถวัดหรือนับได้ มันจะเป็นเช่นนั้นที่ทรงกล่าวแก่พวกเขาว่า "พวกเจ้าไม่ใช่ประชากรของเรา" ก็จะกล่าวกับพวกเขาว่า "พวกเจ้าเป็นประชากรของพระเจ้าผู้ทรงพระชนม์อยู่
\v 11 ประชากรของยูดาห์และประชากรของอิสราเอลจะถูกรวมเข้าด้วยกัน พวกเขาจะแต่งตั้งผู้นำสำหรับพวกเขา และพวกเขาจะขึ้นมาจากแผ่นดิน เพราะว่าวันของยิสเรเอลจะสำคัญมาก
\s5
\c 2
\p
\v 1 จงกล่าวกับบรรดาน้องชายของเจ้าว่า "ประชากรของเรา" และกล่าวกับบรรดาน้องสาวของเจ้าว่า "เจ้าได้รับความเมตตา"
\s5
\p
\v 2 จงว่ากล่าวมารดาของเจ้า จงว่ากล่าวเถิด เพราะนางไม่ใช่ภรรยาของเราและเราไม่ได้เป็นสามีของนาง ให้นางละทิ้งการเป็นโสเภณีของนางจากหน้าของตัวนาง และการกระทำที่ล่วงประเวณีของนางจากหน้าอกของนาง
\v 3 มิฉะนั้น เราจะเปลื้องผ้านางให้ล่อนจ้อนและแสดงความล่อนจ้อนของนางให้เหมือนวันที่นางเกิดมา เราจะทำให้นางเหมือนถิ่นทุรกันดาร เหมือนดินแดนที่แห้งแล้ง และเราจะทำให้นางตายเพราะความกระหาย
\s5
\p
\v 4 เราจะไม่เมตตาต่อลูกหลานของนาง เพราะว่าพวกเขาเป็นลูกหลานของหญิงโสเภณี
\v 5 เพราะมารดาของพวกเขาเป็นหญิงโสเภณี และนางตั้งครรภ์พวกเขาจากการกระทำที่น่าละอาย นางกล่าวว่า "ฉันจะไปตามหาบรรดาคนรักของฉันเพราะว่าพวกเขาได้ให้อาหารและน้ำแก่ฉัน ขนสัตว์และป่านแก่ฉัน น้ำมันและเครื่องดื่มแก่ฉัน
\s5
\p
\v 6 ดังนั้น เราจะสร้างส่ิ่งที่กีดขวางเพื่อปิดกั้นทางของนางด้วยหนาม เราจะสร้างกำแพงกั้นนางไว้ ดังนั้น นางไม่สามารถพบทางของนาง
\v 7 นางจะไล่ตามหาคนรักของนาง แต่นางจะตามไม่ทัน นางจะเสาะหาพวกเขา แต่นางจะไม่พบพวกเขา แล้วนางจะกล่าวว่า "ฉันจะกลับมาหาสามีคนแรกของฉัน เพราะว่ามันดีกว่าสำหรับฉันมากกว่าเดี๋ยวนี้"
\s5
\p
\v 8 เพราะว่านางไม่ทราบว่าเราเองเป็นผู้ให้ข้าว เหล้าองุ่นใหม่และน้ำมัน และได้ให้เงินและทองอย่างเหลือเฟือ ซึ่งพวกเขาได้ใช้สำหรับพระบาอัล
\v 9 เพราะฉะนั้น เราจะยึดคืนข้าวของนางในเวลาเก็บเกี่ยว และเหล้าองุ่นใหม่ของเราตามฤดู  เราจะทวงคืนขนแกะและป่านของเราที่ใช้ปกปิดความเปลือยเปล่าของนาง
\s5
\p
\v 10 แล้วเราจะเผยความล่อนจ้อนของนางต่อสายตาของคนรักทั้งหลายของนาง และไม่มีใครจะช่วยนางพ้นจากมือของเราได้
\v 11 เราจะให้ความร่าเริงของนางสิ้นสุดลง งานเทศกาลเลื้ยงฉลองของนาง การฉลองวันขึ้นหนึ่งค่ำของนาง วันสะบาโตของนาง และงานฉลองทั้งหมดที่กำหนดไว้ของนาง
\s5
\p
\v 12 "เราจะทำลายสวนองุ่นของนาง และต้นมะเดื่อของนาง ที่นางได้เคยกล่าวว่า "นี่เป็นค่าจ้างของฉันที่คนรักของฉันได้ให้ฉันไว้" เราจะทำพวกมันให้เป็นป่า และสัตว์ทั้งหลายในท้องทุ่งก็จะกินพวกมัน
\v 13 เราจะลงโทษนางสำหรับวันเทศกาลพระบาอัล เมื่อนางเผาเครื่องหอมให้พวกเขา เมื่อนางประดับตัวด้วยแหวนและเครื่องเพชรพลอย และนางไปตามหาคนรักของนางและลืมเรา นี่เป็นคำประกาศของพระยาห์เวห์"
\s5
\p
\v 14 ดังนั้น เราจะเกลี้ยกล่อมนาง เราจะนำนางเข้าไปในถิ่นทุรกันดารและพูดอย่างอ่อนโยนต่อนาง
\v 15 เราจะคืนสวนองุ่นทั้งหลายให้นาง และให้หุบเขาแห่งอาโคร์เป็นประตูแห่งความหวัง และนางจะตอบเราเช่นเดียวกับที่นางได้ทำในสมัยที่ยังเป็นสาว ดังเช่นสมัยที่นางออกมาจากแผ่นดินอียิปต์
\s5
\p
\v 16 "มันจะเป็นวันนั้น นี่เป็นประกาศของพระยาห์เวห์ ที่เจ้าจะเรียกเราว่า "สามีของฉัน" เจ้าจะไม่เรียกเราว่า "พระบาอัลของฉัน" อีกต่อไป
\v 17 เพราะเราจะเอาชื่อของพวกพระบาอัลออกจากปากของนาง ชื่อของพวกเขาจะไม่มีการจดจำอีกต่อไป"
\s5
\p
\v 18 "ในวันนั้นเราจะทำพันธสัญญาสำหรับพวกเขาด้วยสัตว์ในท้องทุ่ง ด้วยนกทั้งหลายบนฟ้า และด้วยเหล่าสัตว์เลื้อยคลานบนแผ่นดิน เราจะนำคันธนู ดาบ และสงครามออกจากแผ่นดิน และเราจะให้เจ้านอนลงอย่างปลอดภัย เราจะสัญญาว่าเป็นสามีของเจ้าเป็นนิตย์
\s5
\p
\v 19 เราจะสัญญาว่าเป็นสามีของเจ้าในความชอบธรรม ความยุติธรรม พันธสัญญาแห่งความสัตย์ซื่อ และความเมตตา
\v 20 เราจะสัญญากับเจ้าในความสัตย์ซื่อ และเจ้าจะรู้จักพระยาห์เวห์
\s5
\p
\v 21 ในวันนั้น เราจะตอบ นี่คือคำประกาศของพระยาห์เวห์ เราจะตอบฟ้าสวรรค์ และฟ้าสวรรค์จะตอบแผ่นดินโลก
\v 22 แผ่นดินโลกจะตอบแทนด้วยข้าว เหล้าองุ่นใหม่และน้ำมัน และสิ่งเหล่านี้จะตอบยิสเรเอล
\s5
\p
\v 23 เราจะปลูกนางสำหรับเราในแผ่นดิน และเราจะมีเมตตาโลรุหะมาห์ เราจะกล่าวกับโลอัมมี "เจ้าเป็นอัมมิอัททา" และพวกเขาจะกล่าวกับเราว่า "พระองค์ทรงเป็นพระเจ้าของข้าพระองค์"
\s5
\c 3
\p
\v 1 พระยาห์เวห์ตรัสกับข้าพเจ้าว่า "จงไปอีกครั้ง รักผู้หญิงคนหนึ่งซึ่งสามีรักเธอ แต่เธอเป็นคนล่วงประเวณี จงรักเธอเหมือนอย่างที่เรา คือพระยาห์เวห์ รักประชากรอิสราเอล แม้ว่าพวกเขาหันไปหาพระอื่น และชอบขนมองุ่นแห้ง"
\v 2 ดังนั้นข้าพเจ้าจึงไปซื้อนางด้วยเงินสิบห้าเชเขล กับข้าวบาร์เลย์หนึ่งโฮเมอร์ครึ่ง
\v 3 ข้าพเจ้าได้พูดกับนางว่า "เธอต้องอยู่กับฉันนานหน่อย เธอจะไม่เป็นโสเภณี หรือไปเป็นของผู้ชายคนอื่น แบบเดียวกับที่ฉันจะอยู่กับเธอ"
\s5
\p
\v 4 เพราะว่าคนอิสราเอลจะอยู่อย่างยาวนานโดยไม่มีกษัตริย์ ไม่มีเจ้าชาย ไม่มีการสักการะบูชา ไม่มีเสาศักด์สิทธิ์ หรือเอโฟด หรือวิหารรูปเคารพ
\v 5 ภายหลังคนอิสราเอลทั้งหลายจะหันกลับมาแสวงหาพระยาห์เวห์พระเจ้าของพวกเขา และดาวิดกษัตริย์ของพวกเขา และในวันสุดท้าย พวกเขาจะยำเกรงพระยาเวห์ และความดีของพระองค์
\s5
\c 4
\p
\v 1 จงฟังพระดำรัสของพระยาห์เวห์ พวกเจ้าผู้เป็นคนอิสราเอลทั้งหลาย พระยาห์เวห์ตรัสว่าเรามีคดีความกับผู้ที่อาศัยบนแผ่นดิน เพราะไม่มีความจริง หรือความสัตย์ซื่อในพันธสัญญา และไม่มีความรู้เรื่องพระเจ้าบนแผ่นดินนั้น
\v 2 ที่นั่นมีการแช่งด่า การโกหก ฆาตกรรม การขโมย และการล่วงประเวณี ประชาชนละเมิดพันธสัญญาทั้งหมด มีการหลั่งโลหิตซ้ำแล้วซ้ำอีก
\s5
\p
\v 3 ดังนั้นแผ่นดินจึงเริ่มแห้งแล้ง และทุกคนมีชีวิตอยู่ในแผ่นดินนี้อย่างเสียเปล่า ฝูงสัตว์ในทุ่งนา และฝูงนกในอากาศ แม้กระทั่งฝูงปลาในทะเลก็จะถูกเอาไป
\s5
\p
\v 4 อย่าให้ใครฟ้องร้องคดีความใด ๆ หรืออย่าให้ผู้ใดกล่าวหาคนอื่น เพราะว่าพวกเจ้า คือปุโรหิตท้้งหลาย พวกเจ้าคือผู้ที่ข้ากำลังกล่าวหา
\v 5 พวกเจ้าปุโรหิตทั้งหลายจะสะดุดในเวลากลางวัน พวกเจ้าและผู้เผยพระวจนะทั้งหลายจะสะดุดในเวลากลางคืน เราจะทำลายมารดาของพวกเจ้า
\s5
\p
\v 6 ประชาชนของเราถูกทำลายเพราะขาดความรู้ เพราะว่า พวกเจ้า ปุโรหิตทั้งหลายปฏิเสธความรู้ เราจะปฏิเสธพวกเจ้า เหมือนที่พวกปุโรหิตปฏิเสธเรา เพราะว่าพวกเจ้าลืมพระบัญญัติของเรา แม้ว่าเราคือพระเจ้าของพวกเจ้า เราจะลืมบรรดาลูกหลานของพวกเจ้าด้วย
\v 7 ยิ่งมีปุโรหิตเพิ่มมากขึ้น พวกเขาทั้งหลายก็ยิ่งทำบาปต่อต้านเราเพิ่มขึ้น เขาทั้งหลายได้แลกเปลี่ยนเกียรติยศของพวกเขาเพื่อความอับอาย
\s5
\p
\v 8 พวกเขาเลี้ยงชีพบนความบาปของประชาชนของเรา พวกเขาโลภเพื่อความชั่วร้ายของพวกเขาที่เพิ่มมากขึ้น
\v 9 พวกประชาชนก็เหมือนกับพวกปุโรหิต เราจะลงโทษพวกเขาทั้งหมดเพราะการกระทำของพวกเขา เราจะตอบแทนพวกเขาเพราะการกระทำของพวกเขา
\s5
\p
\v 10 พวกเขาจะรับประทานแต่ไม่อิ่ม พวกเขาจะเป็นโสเภณีแต่ไม่มีบุตรเพิ่มขึ้น เพราะว่าพวกเขาได้ออกไปห่างจากพระยาห์เวห์
\s5
\p
\v 11 พวกเขาชอบการมีเพศสัมพันธ์แบบสำส่อน ชอบเหล้าองุ่น และเหล้าองุ่นใหม่ ซึ่งได้นำเอาความเข้าใจของพวกเขาไปจากพวกเขา
\v 12 ประชาชนของเราหันไปปรึกษารูปเคารพไม้ และไม้เท้าของพวกเขาที่ให้คำทำนายแก่พวกเขา เพราะว่าจิตใจที่สำส่อนได้ชักจูงพวกเขาไปในทางที่ผิด และพวกเขาทำตัวเหมือนโสเภณี แทนที่จะสัตย์ซื่อต่อพระเจ้าของเขาทั้งหลาย
\s5
\p
\v 13 เขาทั้งหลายถวายสักการะบูชาบนยอดเขา และเผาเครื่องหอมบนเนินเขา ใต้ต้นก่อ ต้นไค้ และต้นก่อหลวง เพราะร่มไม้เหล่านี้เย็นสบาย ดังนั้นบุตรสาวทั้งหลายของพวกเจ้าจึงทำผิดศีลธรรมทางเพศ และบุตรสะไภ้ทั้งหลายของเจ้าก็ล่วงประเวณี
\v 14 เราจะไม่ลงโทษบุตรสาวทั้งหลายของพวกเจ้าเมื่อพวกเขาเลือกที่จะทำผิดศีลธรรมทางเพศ หรือเมื่อบุตรสะใภ้ทั้งหลายของพวกเจ้าล่วงประเวณี เพราะพวกผู้ชายทั้งหลายก็ทำตัวเป็นโสเภณี พวกเขาถวายสักการะบูชา ดังนั้นพวกเขาสามารถทำผิดศีลธรรมกับโสเภณีที่ประจำอยู่ตามวิหารต่าง ๆ ดังนั้นประชาชนผู้ที่ไม่เข้าใจเหล่านี้จะพินาศ
\s5
\p
\v 15 แม้กระทั่งพวกเจ้า อิสราเอลทั้งหลายที่ล่วงประเวณี ขออย่าให้ยูดาห์มีความผิด อย่าไปที่กิลกาล ประชาชนทั้งหลายอย่าขึ้นไปยังเบธอาเวน อย่ากล่าวคำสาบานว่า "หากพระยาห์เวห์ทรงพระชนม์อยู่แน่แท้ฉันใด"
\v 16 เพราะว่าคนอิสราเอลทำตัวดื้อดึง เหมือนวัวสาวที่ดื้อ พระยาห์เวห์จะสามารถเลี้ยงดูพวกเขาในทุ่งหญ้าเหมือนเลี้ยงแกะได้อย่างไร?
\s5
\p
\v 17 เอฟราอิมหลอมรวมตัวเขาเข้ากับรูปเคารพ จงปล่อยเขาให้อยู่ตามลำพัง
\v 18 หลังจากที่พวกเขาสร่างเมา พวกเขาก็ยังล่วงประเวณีต่อไป ผู้ปกครองทั้งหลายของเธอรักความอับอายของพวกเขา
\v 19 ลมจะห่อหุ้มเธอไว้ด้วยปีกของมัน และพวกเขาทั้งหลายจะได้อายเพราะการถวายสักการะบูชาของพวกเขา
\s5
\c 5
\p
\v 1 "ปุโรหิตทั้งหลาย! จงฟังเรื่องนี้ พงศ์พันธ์ุอิสราเอล! จงให้ความสนใจ ราชวงศ์กษัตริย์ จงฟัง! เพราะการพิพากษากำลังมาถึงพวกเจ้าทุกคน พวกเจ้าเป็นกับดักที่เมืองมิสปาห์ และเป็นตาข่ายที่กางออกเหนือเมืองทาโบร์
\v 2 พวกกบฎก็หมกมุ่นอยู่กับการสังหารหมู่ แต่เราจะลงโทษพวกเขาทุกคน
\s5
\p
\v 3 เรารู้จักเอฟราอิม และอิสราเอลก็ไม่ได้ถูกซ่อนไว้จากเรา เอฟราอิม ตอนนี้ เจ้าทั้งหลายก็กลายเป็นโสเภณีไปเสียแล้ว อิสราเอลก็เป็นมลทิน
\v 4 การกระทำของพวกเขาไม่ยอมให้พวกเขากลับมาหาพระเจ้า เพราะพวกเขามีใจแห่งการล่วงประเวณีอยู่ในตัวพวกเขา และพวกเขาไม่รู้จักพระยาห์เวห์
\s5
\p
\v 5 ความเย่อหยิ่งของอิสราเอลเป็นพยานปรักปรำเขา เพราะเหตุนี้ อิสราเอลและเอฟราอิมจะสะดุดในความผิดของพวกเขา และยูดาห์ก็จะสะดุดไปกับพวกเขาด้วย
\v 6 พวกเขาจะไปกับฝูงแพะแกะและฝูงโคของพวกเขา เพื่อที่จะแสวงหาพระยาห์เวห์ แต่พวกเขาจะไม่พบพระองค์ เพราะพระองค์ได้จากพวกเขาไปแล้ว
\v 7 พวกเขาไม่สัตย์ซื่อต่อพระยาห์เวห์ เพราะพวกเขาให้กำเนิดลูกนอกกฎหมาย ตอนนี้ เทศกาลวันดวงจันทร์ข้างขึ้นจะเผาผลาญพวกเขาพร้อมกับทุ่งนาของพวกเขา
\s5
\p
\v 8 จงเป่าเขาสัตว์ในกิเบอาห์ และเป่าแตรในรามาห์ เสียงโห่ร้องแห่งสงครามที่เบธอาเวน "เราจะติดตามท่าน เบนยามิน!"
\v 9 เอฟราอิมจะกลายเป็นที่รกร้างในวันแห่งการพิพากษาโทษ เราได้ประกาศถึงเหตุการณ์ที่เกิดขึ้นท่ามกลางบรรดาเผ่าของอิสราเอล
\s5
\p
\v 10 พวกผู้นำของยูดาห์เป็นเหมือนคนที่ย้ายเสาหลักเขต เราจะเทความพิโรธของเราลงมาบนพวกเขาเหมือนอย่างเทน้ำ
\v 11 เอฟราอิมถูกบดขยี้ เขาถูกบดขยี้ลงในการพิพากษา เพราะเขาตั้งใจเดินตามรูปเคารพ
\s5
\p
\v 12 เพราะฉะนั้น เราจะเป็นเหมือนกับตัวแมลงต่อเอฟราอิม และจะเป็นเหมือนการผุพังของพงศ์พันธุ์ยูดาห์
\v 13 เมื่อเอฟราอิมได้เห็นการเจ็บป่วยของตน และยูดาห์ได้เห็นบาดแผลของตน แล้วเอฟราอิมก็ไปหาอัสซีเรีย และยูดาห์ก็ส่งทูตไปยังกษัตริย์ผู้ยิ่งใหญ่นั้น แต่เขาก็ไม่สามารถรักษาประชาชน หรือรักษาบาดแผลของเจ้าได้
\s5
\p
\v 14 เพราะเหตุนี้ เราจะเป็นเหมือนดั่งสิงโตต่อเอฟราอิม และเป็นเหมือนสิงโตหนุ่มต่อพงศ์พันธ์ุของยูดาห์ เรา เรานี่แหละ จะฉีกเจ้าแล้วจากไป เราจะเอาพวกเขาออกมา และจะไม่มีใครช่วยพวกเขาได้
\v 15 เราจะไปและกลับไปยังสถานที่ของเรา จนกว่าพวกเขาจะยอมรับความผิดของพวกเขาและแสวงหาหน้าของเรา จนกว่าพวกเขาจะแสวงหาเราด้วยสุดใจด้วยความทุกข์ระทม"
\s5
\c 6
\p
\v 1 "มาเถิด ให้เรากลับมาหาพระยาห์เวห์ เพราะว่าพระองค์ได้ทรงฉีกเราเป็นชิ้นๆ แต่พระองค์ก็จะทรงรักษาเราให้หาย พระองค์ทรงทำให้เราบาดเจ็บ แล้วพระองค์ก็จะทรงพันแผลให้เรา
\v 2 อีกสองวัน พระองค์จะทรงฟื้นฟูเรา พระองค์จะทำให้เราฟื้นขึ้นมาในวันที่สาม และเราจะมีชีวิตอยู่ต่อหน้าพระพักตร์พระองค์
\v 3 ขอให้เรามารู้จักพระยาเวห์กันเถอะ ขอให้เราเพียรพยายามที่จะรู้จักพระองค์ พระองค์จะเสด็จมาอย่างแน่นอนเหมือนรุ่งอรุณ พระองค์จะเสด็จมาดั่งห่าฝน เหมือนกับฝนชุกปลายฤดูที่รดลงบนพื้นแผ่นดิน"
\s5
\p
\v 4 เอฟราอิม เราจะทำอย่างไรกับเจ้าดี? ยูดาห์ เราจะทำอย่างไรกับเจ้า? ความสัตย์ซื่อของเจ้าเป็นเหมือนกับเมฆในเวลาเช้า เหมือนกับน้ำค้างที่หายไปแต่เช้าตรู่
\v 5 เพราะเหตุนี้ เราจะสับพวกเขาเป็นชิ้นๆด้วยผู้เผยพระวจนะ เราจะฆ่าพวกเขาด้วยคำที่ออกมาจากปากของเรา การพิพากษาของเจ้าเป็นเหมือนแสงที่ส่องออกไป
\s5
\p
\v 6 เพราะเรามีความปรารถนาความสัตย์ซื่อ ไม่ได้ปรารถนาเครื่องบูชา และเราปรารถนาให้ความรู้ในพระเจ้ามากกว่าเครื่องเผาบูชา
\v 7 พวกเขาไม่สัตย์ซื่อกับเราเหมือนกับอาดัมที่ได้ละเมิดพันธสัญญา
\s5
\p
\v 8 กิเลอาดเป็นเมืองของคนทำชั่ว ที่มีคราบของโลหิต
\v 9 พวกโจรที่คอยซุ่มดักคนอยู่ฉันใด พวกปุโรหิตก็รวมตัวกันฉันนั้น พวกเขาฆ่าคนในระหว่างทางที่ไปยังเมืองเชเคม พวกเขาได้ก่ออาชญากรรมทีน่าละอาย
\s5
\p
\v 10 ในพงศ์พันธ์ุของอิสราเอล เราได้เห็นสิ่งที่ชั่วร้าย การล่วงประเวณีของเอฟราอิมก็อยู่ที่นั่น และอิสราเอลก็เป็นมลทิน
\v 11 ยูดาห์ เจ้าก็เหมือนกัน เวลาแห่งการเก็บเกี่ยวได้ถูกกำหนดไว้แล้ว เราจะทำให้ประชากรของเรากลับสู่สภาพเดิม
\s5
\c 7
\p
\v 1 เมื่อไรที่เราต้องการรักษาอิสราเอล ความบาปของเอฟราอิมก็ปรากฏขึ้น เช่นเดียวกับการกระทำชั่วของสะมาเรียเพราะพวกเขาได้ทำการหลอกลวง ขโมยก็เข้ามา และโจรก็รวมตัวเพื่อปล้นสดมภ์ตามถนน
\v 2 พวกเขาไม่รู้ตัวว่าเราได้จดจำการกระทำชั่วทั้งหมดของพวกเขา บัดนี้การกระทำชั่วของพวกเขาได้ห้อมล้อมพวกเขา และได้อยู่ต่อหน้าเรา
\s5
\p
\v 3 ด้วยความชั่วของพวกเขาทำให้กษัตริย์ยินดี และการโกหกของพวกเขาทำให้พวกเจ้านายพอใจ
\v 4 พวกเขาทั้งหมดต่างเป็นคนล่วงประเวณี เป็นเหมือนเตาอบที่ร้อนโดยช่างทำขนมไม่ต้องเร่งไฟตั้งแต่นวดแป้งจนกระทั่งแป้งฟูขึ้นเองได้
\v 5 ในวันแห่งกษัตริย์ของเรา พวกเจ้านายก็ทำตัวให้ป่วยด้วยความร้อนของเหล้าองุ่น กษัตริย์ก็เห็นด้วยและร่วมมือกับพวกที่กำลังเยาะเย้ย
\s5
\p
\v 6 เพราะพวกเขาใจร้อนอย่างเตาอบ พวกเขาก็วางแผนหลอกลวงของพวกเขา ความโกรธของพวกเขาคุกรุ่นอยู่ทั้งคืน พอเช้ามาก็พลุ่ง ออกมาเหมือนเปลวไป
\v 7 พวกเขาทั้งปวงต่างร้อนเหมือนเตาอบ และพวกเขากลืนกินบรรดาผู้ปกครองเหนือพวกเขา กษัตริย์ทั้งปวงของพวกเขาก็ล้มลง ไม่มีใครในพวกเขาร้องเรียกหาเรา
\s5
\p
\v 8 เอฟราอิมก็ร่วมกับพวกคนเหล่านั้น เอฟราอิมเป็นเหมือนขนมเค็กไม่ฟูที่ไม่ได้พลิกกลับ
\v 9 คนต่างชาติได้กลืนกินเรี่ยวแรงของเขา แต่เขาไม่รู้ตัว ผมของเขาก็เริ่มหงอก แต่เขาก็ไม่รู้ตัวเอง
\s5
\p
\v 10 ความอวดตัวของอิสราเอลเป็นพยานต่อต้านเขา แต่พวกเขาไม่กลับไปหาพระยาห์เวห์พระเจ้าของพวกเขา และไม่ได้แสวงหาพระองค์ แม้เจอเรื่องเหล่านี้
\v 11 เอฟราอิมเป็นเหมือนนกพิราบ โง่เขลาและไร้สำนึก เขาเรียกหาอียิปต์ แล้วบินไปยังอัสซีเรีย
\s5
\p
\v 12 เมื่อพวกเขาไป เราจะกางตาข่ายของเราจับพวกเขา เราจะนำพวกเขาลงมาเหมือนฝูงนกที่ตกลงมาจากท้องฟ้า เราจะลงโทษพวกเขาในการที่พวกเขารวมพวกกัน
\v 13 วิบัติแก่พวกเขา เพราะพวกเขาได้หลงเจิ่นไปจากเรา วิบัติจะมายังพวกเขา พวกเขากบฎต่อเรา! เราใคร่จะช่วยกู้พวกเขา แต่เขาได้พูดโกหกต่อต้านเรา
\s5
\p
\v 14 พวกเขาไม่ได้ร้องหาเราด้วยสุดใจของพวกเขา แต่พวกเขาคร่ำครวญบนที่นอนของพวกเขา พวกเขารวมตัวกันเพื่อข้าวและเหล้าองุ่นใหม่ และพวกเขาได้หันหนีไปจากเรา
\v 15 แม้เราได้ฝึกฝนพวกเขาและเสริมกำลังแขนของพวกเขา บัดนี้พวกเขาวางแผนร้ายต่อต้านเรา
\s5
\p
\v 16 พวกเขาหันกลับ แต่พวกเขาไม่ได้หันกลับมาหาเราผู้เป็นพระเจ้าสูงสุด เขาเป็นเหมือนคันธนูที่อ่อนล้า พวกเจ้านายของพวกเขาจะล้มลงด้วยดาบเพราะลิ้นที่โอหังของพวกเขา นี่จะกลายเป็นเรื่องที่พวกเขาถูกเยาะเย้ยในแผ่นดินอียิปต์
\s5
\c 8
\p
\v 1 "จงจรดแตรเอาไว้ที่ริมฝีปากของพวกเจ้า! นกอินทรีตัวหนึ่งกำลังบินมาเหนือพระนิเวศของพระยาห์เวห์ เพราะประชาชนได้หักล้างพันธสัญญาของเราและกบฏต่อต้านบัญญัติของเรา
\v 2 พวกเขาร้องต่อเราว่า 'พระเจ้าของข้าพระองค์ พวกเราในอิสราเอลรู้จักพระองค์'
\v 3 แต่อิสราเอลได้ปฏิเสธสิ่งดี และศัตรูจะไล่ล่าเขา
\s5
\p
\v 4 พวกเขาได้ตั้งบรรดากษัตริย์ แต่ไม่ใช่เราพวกเขาได้ตั้งบรรดาเจ้าชาย แต่ปราศจากความรู้ของเรา ด้วยเงินและทองของพวกเขา พวกเขาได้สร้างบรรดารูปเคารพเพื่อตัวเอง แต่นั่นก็เป็นเพียงการทำให้พวกเขาถูกตัดออกไปเท่านั้น"
\v 5 "สะมาเรียเอ๋ย ลูกวัวของพวกเจ้าได้ถูกปฏิเสธ พระพิโรธของเรากำลังเผาผลาญประชาชนเหล่านี้ พวกเขาจะยังคงอยู่ในความผิดอีกนานสักเท่าใดหนอ?
\s5
\p
\v 6 เพราะรูปเคารพนี้มาจากอิสราเอล คนงานได้สร้างมันขึ้นมา มันไม่ใช่พระเจ้า ลูกวัวของสะมาเรียจะถูกทำให้แตกเป็นชิ้นๆ
\v 7 เพราะประชาชนหว่านลมและเก็บเกี่ยวลมพายุหมุน ต้นข้าวตั้งตรงแต่ไม่ออกรวง มันไม่ออกผลเพื่อจะทำแป้งได้ ถ้ามันเจริญเติบโตเต็มที่ พวกคนต่างชาติจะกลืนมันเสีย
\s5
\p
\v 8 อิสราเอลถูกกลืนกิน บัดนี้พวกเขาอยู่ท่ามกลางชนชาติทั้งหลายเหมือนกับเป็นบางสิ่งที่ไร้ค่า
\v 9 เพราะพวกเขาขึ้นไปหาอัสซีเรียเหมือนลาป่าตัวหนึ่งที่อยู่ตามลำพัง เอฟราอิมได้ว่าจ้างพวกคู่รักของตัวเอง
\v 10 แม้พวกเขาว่าจ้างพวกคู่รักจากท่ามกลางชนชาติทั้งหลาย แต่บัดนี้เราจะรวบรวมพวกเขาเข้าไว้ด้วยกัน พวกเขาจะเริ่มต้นอ่อนแอลงเพราะการกดขี่ของบรรดากษัตริย์และเจ้าชายทั้งหลาย
\s5
\p
\v 11 เพราะเอฟราอิมได้เพิ่มจำนวนแท่นบูชาไถ่บาป แต่พวกเขาได้กลายเป็นแท่นบูชาสำหรับทำบาปแทน
\v 12 เราสามารถจารึกบัญญัติของเราเป็นหมื่นๆครั้งเพื่อพวกเขา แต่พวกเขาจะมองดูว่าเป็นบางสิ่งที่แปลกประหลาดสำหรับพวกเขา
\s5
\p
\v 13 ดังเช่นเครื่องบูชาที่ถวายให้แก่เรา พวกเขาถวายเนื้อและกินเนื้อนั้น แต่เราคือพระยาห์เวห์ เราไม่ยอมรับพวกเขา บัดนี้เราจะคิดถึงความชั่วช้าของพวกเขาและลงโทษความบาปผิดของพวกเขา พวกเขาจะหันกลับไปยังอียิปต์
\v 14 อิสราเอลได้หลงลืมเราผู้เป็นพระผู้สร้างของเขาแล้ว และได้สร้างพระราชวังทั้งหลาย ยูดาห์ได้สร้างป้อมปราการของเมืองต่างๆ มากมาย แต่เราจะส่งไฟมายังเมืองต่างๆ ของเขา ไฟนั้นจะทำลายป้อมปราการทั้งหลายของเขา
\s5
\c 9
\p
\v 1 อิสราเอลเอ๋ย อย่าชื่นชมยินดี อย่าเปรมปรีดิ์เหมือนคนอื่นเลย เพราะพวกเจ้าเป็นคนไม่ซื่อสัตย์ ละทิ้งพระเจ้าของพวกเจ้า พวกเจ้ารักที่จะจ่ายค่าจ้างให้หญิงโสเภณีคนหนึ่งที่ร้องเรียกเอาลานนวดข้าวทั้งหมด
\v 2 แต่ลานนวดข้าวและบ่อย่ำองุ่นจะไม่ให้ผลผลิตแก่พวกเขา เหล้าองุ่นใหม่ก็จะทำให้พวกเขาไม่สมหวัง
\s5
\p
\v 3 พวกเขาจะไม่อาศัยอยู่ในแผ่นดินของพระยาห์เวห์อีกต่อไป แต่เอฟราอิมจะหันกลับไปยังอียิปต์ และวันหนึ่งพวกเขาจะกินอาหารที่ไม่สะอาดของอัสซีเรีย
\v 4 พวกเขาไม่มีเหล้าองุ่นให้เทออกเพื่อถวายแด่พระยาห์เวห์ และพวกเขาไม่เป็นที่พอพระทัยของพระองค์ เครื่องบูชาของพวกเขาเป็นเหมือนอาหารของคนไว้ทุกข์ ทุกคนที่กินมันก็เป็นมลทิน เพราะอาหารของพวกเขาก็เป็นของพวกเขาเท่านั้น มันจะไม่เข้ามาในพระนิเวศน์ของพระยาห์เวห์
\s5
\p
\v 5 พวกเจ้าจะทำอะไรในวันเทศกาลตามกำหนด ในวันเทศกาลเพื่อพระยาห์เวห์อย่างนั้นหรือ?
\v 6 เพราะดูเถิด แม้พวกเขาจะหนีรอดพ้นจากการทำลาย อียิปต์จะรวบรวมพวกเขา และเมมฟิสจะฝังพวกเขาเสีย เพราะคลังทรัพย์แห่งเงินของพวกเขาจะถูกพุ่มหนามแหลมคมปกคลุมเอาไว้ และเต๊นท์ของพวกเขาจะเต็มไปด้วยหนาม
\s5
\p
\v 7 วันแห่งการลงโทษกำลังมาถึง วันแห่งการแก้แค้นกำลังมา ขอให้อิสราเอลรู้ถึงสิ่งต่างๆเหล่านี้เถิด เพราะความชั่วช้าและเจตนาร้ายอันใหญ่หลวงของพวกเขา จึงทำให้ผู้เผยพระวจนะเป็นคนโง่เขลา และผู้ได้รับการดลใจเป็นคนขาดสติ
\s5
\p
\v 8 ผู้เผยพระวจนะคือคนยามของพระเจ้าของข้าพเจ้าที่เฝ้าอยู่เหนือเอฟราอิม แต่กับดักนกก็ถูกวางไว้บนเส้นทางทั้งหมดของเขา เจตนาร้ายต่อเขาก็อยู่ในพระนิเวศน์ของพระเจ้า
\v 9 พวกเขาได้ทำตัวเองให้เสื่อมทรามลงไปอย่างมากเหมือนอย่างในวันเหล่านั้นที่เมืองกิเบอาห์ พระเจ้าจะนึกถึงความชั่วช้าของพวกเขาและลงโทษความบาปของพวกเขา
\s5
\p
\v 10 พระยาห์เวห์ตรัสว่า "เมื่อเราค้นพบอิสราเอล ก็เหมือนกับพบผลองุ่นในถิ่นทุรกันดาร เมื่อเราได้พบบรรพบุรุษของพวกเขา ก็เหมือนกับได้พบผลแรกของต้นมะเดื่อ แต่พวกเขาไปหาพระบาอัลเปโอร์ พวกเขาได้อุทิศตัวเองต่อรูปเคารพที่น่าอับอายนั้น พวกเขาจึงเป็นที่เกลียดชังเหมือนกับรูปเคารพที่พวกเขารักนั้น
\s5
\p
\v 11 ส่วนเอฟราอิม ศักดิ์ศรีของพวกเขาจะบินจากไปเหมือนนกตัวหนึ่ง จะไม่มีการกำเนิดบุตร ไม่มีการตั้งครรภ์ ไม่มีการปฏิสนธิ
\v 12 ถึงแม้พวกเขาได้ให้กำเนิดบุตรทั้งหลาย แต่เราจะพรากพวกเขาไปโดยไม่เหลือทิ้งไว้ วิบัติแก่พวกเขาเมื่อเราได้หันหนีจากพวกเขา!
\s5
\p
\v 13 เราได้เห็นเอฟราอิมถูกปลูกขึ้นในทุ่งหญ้าเหมือนกับเมืองไทระ แต่เอฟราอิมจะให้กำเนิดบุตรทั้งหลายของเขาแก่คนที่จะฆ่าพวกเขาอย่างทารุณ"
\v 14 พระยาห์เวห์ ประทานให้พวกเขาเถิด พระองค์จะประทานสิ่งใดให้แก่พวกเขาหรือ? ขอประทานครรภ์ที่แท้งบุตรและทรวงอกที่ไม่มีน้ำนมให้แก่พวกเขา
\s5
\p
\v 15 "เพราะความอธรรมของพวกเขาทั้งหมดในกิลกาล จึงเป็นจุดเริ่มต้นที่ทำให้เราเกลียดชังพวกเขา เพราะการกระทำบาปของพวกเขา เราจะขับไล่พวกเขาออกไปจากพระนิเวศน์ของเรา เราจะไม่รักพวกเขาอีกต่อไป พวกข้าราชการทั้งหมดของพวกเขาล้วนเป็นคนกบฏ
\s5
\p
\v 16 เอฟราอิมป่วยเป็นโรค และรากของพวกเขาก็เหี่ยวแห้งไป พวกเขาไม่เกิดผล ถึงแม้พวกเขามีบุตรทั้งหลาย เราจะทำให้บุตรที่รักทั้งหลายของพวกเขาสิ้นชีวิต"
\v 17 พระเจ้าของข้าพเจ้าจะปฏิเสธพวกเขา เพราะพวกเขาไม่เชื่อฟังพระองค์ พวกเขาจะกลายเป็นคนเร่ร่อนไปท่ามกลางประชาชาติ
\s5
\c 10
\p
\v 1 อิสราเอลเป็นเถาองุ่นที่สมบูรณ์ ที่ให้ผล ยิ่งเกิดผลมาก ก็ยิ่งมีการสร้างแท่นบูชาเพิ่มขึ้น ยิ่งแผ่นดินให้ผลผลิตมากขึ้น พวกเขาก็ปรับปรุงเสาศักดิ์สิทธิ์ทั้งหลายของพวกเขามากขึ้น
\v 2 จิตใจของพวกเขาไม่สัตย์ซื่อ มาบัดนี้พวกเขาต้องรับผลแห่งความผิดของพวกเขา พระยาห์เวห์จะทรงรื้อถอนเสาศักดิ์สิทธิ์ของพวกเขา พระองค์จะทำลายเสาศักดิ์สิทธิ์ทั้งหลายของพวกเขา
\s5
\p
\v 3 จากนั้นพวกเขาจะพูดว่า "เราไม่มีกษัตริย์ เพราะเราไม่เกรงกลัวพระยาห์เวห์ และกษัตริย์ จะทำอะไรให้เราได้?"
\v 4 เขาพูดไร้สาระ และทำพันธสัญญาโดยการสาบานเท็จ ดังนั้นความยุติธรรมจึงผุดขึ้นมาเหมือนวัชพืชพิษในท้องร่องนา
\s5
\p
\v 5 ผู้ที่อาศัยในสะมาเรียจะเกรงกลัวเพราะลูกวัวแห่งเบธาเวน ประชาชนของมันจะไว้ทุกข์ และเหล่าปุโรหิตของรูปเคารพผู้ซึ่งมีความยินดีเหนือรูปเคารพเหล่านั้น และความงดงามของรูปเคารพ ก็จะไว้ทุกข์เช่นกัน แต่พวกมันไม่ได้อยู่ที่นั่นอีกต่อไป
\v 6 พวกมันจะถูกขนไปอัสซีเรีย เป็นของขวัญแก่กษัตริย์ผู้ยิ่งใหญ่ เอฟราอิมจะได้รับความอัปยศ และอิสราเอลจะอับอายเพราะรูปเคารพของมัน
\s5
\p
\v 7 กษัตริย์สะมาเรียจะถูกทำลาย เหมือนเศษไม้ที่ลอยอยู่ในน้ำ
\v 8 ปูชนียสถานสูงแห่งความชั่วร้ายจะถูกทำลาย นี่คือความบาปของอิสราเอล ต้นไม้และพืชที่มีหนามจะงอกขึ้นปกคลุมแท่นบูชาทั้งหลายของพวกเขา ประชาชนจะกล่าวแก่ภูเขาทั้งหลายว่า "จงคลุมเราไว้!" และกล่าวแก่เนินเขาทั้งหลายว่า "จงทับเราเถิด!"
\s5
\p
\v 9 อิสราเอลเอ๋ย พวกเจ้าทำบาปมาตั้งแต่ในสมัยของกิเบอาห์ พวกเจ้ายังคงกระทำอยู่เรื่อยมา สงครามจะไม่ตามมาทันบรรดาบุตรทั้งหลายแห่งความผิดในกิเบอาห์หรือ?
\s5
\p
\v 10 เมื่อเราปรารถนา เราจะสั่งสอนพวกเขา บรรดาประชาชาติจะรวมตัวกันต่อต้านพวกเขา และพันธนาการพวกเขาไว้เพราะความชั่วช้าสองเท่าของพวกเขา
\v 11 เอฟราอิมเป็นโคสาวที่ถูกฝึกที่ชอบนวดข้าว ดังนั้นเราจะวางแอกลงบนคออันงดงามของมัน เราจะวางแอกลงบนเอฟราอิม ยูดาห์จะไถ ยาโคบจะเป็นคนคราดด้วยตนเอง
\s5
\p
\v 12 จงหว่านความชอบธรรมเพื่อตัวพวกเจ้าเอง และเก็บเกี่ยวผลของพันธสัญญาอย่างสัตย์ซื่อ จงไถที่ที่ยังไม่ได้ไถ เพราะว่านี่เป็นเวลาที่จะแสวงหาพระยาห์เวห์จนกว่าพระองค์จะเสด็จมา และหลั่งความชอบธรรมลงบนพวกเจ้า
\v 13 พวกเจ้าได้ไถความชั่วร้าย เก็บเกี่ยวความอยุติธรรม พวกเจ้าได้กินผลของการโกหก เพราะว่าพวกเจ้าวางใจในแผนงานของพวกเจ้า และกำลังทหารจำนวนมากของพวกเจ้า
\s5
\p
\v 14 ดังนั้นความวุ่นวายของสงครามจะเกิดขึ้นท่ามกลางประชาชนของพวกเจ้า และทุกเมืองที่มีป้อมปราการของพวกเจ้าจะถูกทำลาย มันจะเป็นเหมือนชัลมันได้ทำลายเมืองเบธาร์เบลในวันแห่งสงคราม เมื่อมารดาพร้อมกับบุตรทั้งหลายของพวกเขาถูกทุบตีอย่างรุนแรง
\v 15 ดังนั้นมันจะเกิดขึ้นกับพวกเจ้า เบธเอล เพราะความชั่วร้ายที่ยิ่งใหญ่ของพวกเจ้า ในเวลารุ่งเช้ากษัตริย์อิสราเอลจะถูกตัดขาดอย่างสิ้นเชิง
\s5
\c 11
\p
\v 1 ครั้นอิสราเอลยังเป็นเด็กอยู่ เราก็รักเขา เราได้เรียกบุตรชายของเราออกมาจากอียิปต์
\v 2 แต่ยิ่งเราเรียกเขามากเท่าไหร่เขาก็ถอยห่างเราไป เขาถวายเครื่องบูชาแก่พระบาอัล และเผาเครื่องหอมแก่รูปเคารพ
\s5
\p
\v 3 กระนั้นเราเป็นคงสอนให้เอฟาริมเดิน และเราก็อุ้มเขาทั้งหลายไว้แต่พวกเขาไม่รู้ว่าเราดูแลห่วงใยพวกเขา
\v 4 เรานำพวกเขาด้วยแส้แห่งมนุษยธรรม และปลอกแห่งความรัก เราทำให้แอกที่ขากรรไกรของเขาเบาลง เราโน้มตัวหาเขาและเลี้ยงดูพวกเขา
\s5
\p
\v 5 เขาจะกลับไปยังแดนอียิปต์ไหม? และอัสซีเรียจะปกครองพวกเขาเพราะเขาปฏิเสธที่จะกลับมาหาเราหรือ?
\v 6 ดาบจะตกแก่บรรดาหัวเมืองของเขา และทำลายสลักประตูของพวกเขา มันจะทำลายพวกเขาเพราะแผนการทั้งหลายของพวกเขา
\v 7 ประชากรของเราตั้งใจห่างเหินไปจากเรา แอกจึงติดตัวเขาอยู่ไม่มีใครช่วยเขาได้
\s5
\p
\v 8 โอ เอฟราอิม เราจะทิ้งเจ้าได้อย่างไร? โออิสราเอล เราจะโยนเจ้าให้ผู้อื่นได้หรือ? เราจะปล่อยให้เจ้าเป็นเหมือนอัดมาห์ได้หรือ? เราจะทำให้เจ้าเหมือนเมืองเศโบยิมได้หรือ? จิตใจของเราว้าวุ่น ความเมตตาของเราก็คุกรุ่นขึ้น
\v 9 เราจะไม่ลงโทษเจ้าเพราะความโกรธของเรา เราจะไม่ทำลายเอฟราอิมอีก เพราะเราเป็นพระเจ้าไม่ใช่มนุษย์ เราเป็นผู้บริสุทธิ์ท่ามกลางพวกเจ้า เราจะไม่มาด้วยความโกรธอีก
\s5
\p
\v 10 เขาจะติดตามพระยาห์เวห์ไป และพระองค์จะแผดพระสุรเสียงดุจสิงโตคำราม แล้วเมื่อพระองค์ทรงแผดพระสุรเสียง พวกเขาจะมาด้วยตัวสั่นด้วยความยำเกรง จากทิศตะวันตก
\v 11 เขาจะมาด้วยหวาดหวั่นเหมือนนกที่มาจากอิยิปต์ เหมือนนกพิราบจากแดนอัสซีเรีย แล้วเราจะให้พวกเขาอยู่ในบ้านของเขา พระยาห์เวห์ตรัสดังนั้น
\s5
\p
\v 12 เอฟราอิมล้อมเราไว้ด้วยความมุสา และชาวอิสราเอลก็เต็มไปด้วยความหลอกลวง แต่ยูดาห์ยังดำเนินไปกับเรา พระเจ้า และสัตย์ซื่อต่อเรา พระเจ้าองค์บริสุทธิ์
\s5
\c 12
\p
\v 1 เอฟราอิมเลี้ยงตนด้วยลม และตามหลังลมตะวันออก เขายังคงเพิ่มการโกหกและความรุนรุนแรงมากขึ้นเรื่อยๆ พวกเขาทำพันธสัญญากับอัสซีเรียและลำเลียงน้ำมันมะกอกไปอียิปต์
\v 2 พระยาห์เวห์ได้ทรงมีคดีความกับยูดาห์และจะทรงลงโทษยาโคบในสิ่งที่เขาได้กระทำ พระองค์จะทรงตอบแทนเขาตามการกระทำของเขา
\s5
\p
\v 3 ในครรภ์ของมารดานั้น ยาโคบได้ยึดส้นเท้าพี่ชายของเขา และในวัยที่เขาเป็นผู้ใหญ่ เขาได้ปล้ำสู้กับพระเจ้า
\v 4 เขาปล้ำสู้กับทูตสวรรค์และมีชัย เขาได้ร้องไห้และขอความเมตตา เขาพบพระเจ้าที่เบธเอล ที่นั่นพระเจ้าได้ตรัสกับเขา
\s5
\p
\v 5 นี่คือพระยาห์เวห์ พระเจ้าแห่งเจ้าของ "ยาห์เวห์" คือพระนามของพระองค์ที่จะได้รับการเรียกขาน
\v 6 ดังนั้นจงกลับมาหาพระเจ้าของเจ้า จงรักษาความสัตย์ซื่อแห่งพันธสัญญาและความยุติธรรม และจงรอคอยพระเจ้าของเจ้าอยู่เสมอ
\s5
\p
\v 7 บรรดาพ่อค้ามีตราชั่งที่โกงอยู่ในมือของพวกเขา พวกเขารักที่จะฉ้อโกง
\v 8 เอฟราอิมกล่าวว่า "ข้าได้กลายเป็นคนมั่งมีอย่างแน่นอน ข้าได้มั่งมีด้วยตัวข้าเอง ในงานทุกอย่างของข้า พวกเขาจะไม่พบความชั่วช้าใดๆ หรือพบสิ่งใดๆ ที่จะเป็นบาปในตัวข้า"
\s5
\p
\v 9 "เราคือยาห์เวห์ พระเจ้าของเจ้าตั้งแต่แผ่นดินอียิปต์ เราจะทำให้เจ้าอาศัยอยู่ในเต็นท์อีกครั้ง เหมือนสมัยที่มีเทศกาลที่กำหนดไว้
\v 10 เราพูดกับพวกผู้เผยพระวจนะ และเราให้นิมิตแก่พวกเขามากมายสำหรับพวกเจ้า โดยทางผู้เผยพระวจนะเราได้ให้คำอุปมา
\s5
\p
\v 11 ถ้ามีความชั่วในกิเลอาดจริง เขาทั้งหลายก็ไม่มีค่าอย่างแน่นอน ในกิลกาลพวกเขาได้ถวายวัวผู้เป็นเครื่องบูชา แท่นบูชาของพวกเขาจะเหมือนกองหินอยู่บนรอยไถในท้องนา
\v 12 ยาโคบได้หนีไปยังแผ่นดินอารัม อิสราเอลได้ทำงานเพื่อจะได้ภรรยา และเขาได้เลี้ยงฝูงแกะเพื่อจะได้ภรรรยา
\s5
\p
\v 13 พระยาห์เวห์ได้ทรงนำอิสราเอลออกมาจากอียิปต์โดยผู้เผยพระวจนะคนหนึ่ง และโดยผู้เผยพระวจนะคนหนึ่่งพระองค์ทรงดูแลพวกเขา
\v 14 เอฟราอิมทำให้พระยาห์เวห์กริ้วอย่างขมขื่น ดังนั้นองค์พระผู้เป็นเจ้าของเขาจะทิ้งพระโลหิตของพระองค์ไว้บนตัวเขาและจะสนองตอบเขาด้วยความอดสูของพระองค์
\s5
\c 13
\p
\v 1 เมื่อเอฟราอิมพูด ก็มีการสั่นสะเทือน เขายกย่องตัวเองในอิสราเอล แต่เขาได้ทำความผิด เพราะการนมัสการพระบาอัล แล้วเขาก็ตาย
\v 2 ตอนนี้ พวกเขาก็ยิ่งทำบาปมากขึ้น พวกเขาทำรูปหล่อจากเงินเป็นรูปเคารพที่ทำอย่างสุดฝีมือเท่าที่จะทำได้ พวกเขาทุกคนเป็นช่างฝีมือ คนกล่าวถึงพวกเขาว่า "คนเหล่านี้เป็นคนที่ถวายเครื่องบูชาการจูบลูกวัว"
\s5
\p
\v 3 เพราะฉะนั้น พวกเขาจะเป็นเหมือนเมฆในยามเช้า เป็นเหมือนน้ำค้างที่หายไปแต่เช้าตรู่ เป็นเหมือนแกลบที่ถูกลมพัดไปจากลานนวดข้าว และเป็นเหมือนควันที่ออกมาจากปล่องไฟ
\s5
\p
\v 4 เพราะเราคือยาห์เวห์ พระเจ้าของเจ้า ตั้งแต่แผ่นดินอียิปต์ เจ้าต้องรับรู้ว่าไม่มีพระอื่นใด นอกจากเรา เจ้าต้องรับรู้ว่า นอกจากเราแล้ว ไม่มีผู้ช่วยให้รอดอื่นใด
\v 5 เรารู้ว่าเจ้าอยู่ในถิ่นทุรกันดาร ในแผ่นดินที่แห้งผาก
\v 6 เมื่อเจ้ามีทุ่งหญ้า แล้วเจ้าก็กินจนอิ่ม แล้วเมื่อเจ้าอิ่มหนำแล้ว ใจของเจ้าก็ผยองขึ้น เพราะเหตุผลนี้ เจ้าจึงลืมเรา
\s5
\p
\v 7 เราจะเป็นเหมือนดั่งสิงโตต่อพวกเขา เราจะซุ่มคอยตามทางอย่างเสือดาว
\v 8 เราจะจู่โจมพวกเขาอย่างกับหมีที่ลูกของมันถูกขโมยไป เราจะฉีกอกของพวกเขา และเราจะกลืนกินพวกเขาอย่างกับสิงโต เราจะฉีกเขาเป็นชิ้นๆ อย่างกับสัตว์ป่า
\s5
\p
\v 9 เราจะทำลายพวกเจ้า อิสราเอล ใครจะช่วยพวกเจ้าได้?
\v 10 ตอนนี้ กษัตริย์ของเจ้าที่จะช่วยเจ้าให้ปลอดภัยในทุกเมืองของเจ้าอยู่ที่ไหน? ผู้ปกครองของเจ้า คนที่เจ้าได้กล่าวกับเราว่า 'ขอประทานกษัตริย์และเจ้านายแก่ข้าพระองค์เถิด อยู่ที่ไหน'?
\v 11 เราได้ให้กษัตริย์แก่พวกเจ้าด้วยความโกรธของเรา และเราก็เอาเขาไปด้วยความพิโรธของเรา
\s5
\p
\v 12 ความชั่วร้ายของเอฟราอิมพอกพูนขึ้น ความผิดของเขาก็พอกพูนขึ้น
\v 13 การเจ็บท้องคลอดบุตรจะมาถึงเขา แต่เขาเป็นบุตรชายที่ไร้ปัญญา เพราะเมื่อถึงเวลาที่จะคลอด เขาก็ไม่คลอดออกมาจากครรภ์
\s5
\p
\v 14 เราจะช่วยพวกเขาให้พ้นจากมือของแดนคนตายหรือ? ความตาย วิบัติของเจ้าอยู่ที่ไหน แดนคนตาย ความพินาศของเจ้าอยู่ที่ไหน? ความเมตตาได้ถูกซ่อนจากสายตาของเราแล้ว"
\s5
\p
\v 15 แม้ว่า เอฟราอิมได้เจริญรุ่งเรืองท่ามกลางพี่น้องของเขา ลมตะวันออกก็จะมา ลมของพระยาห์เวห์ก็จะพัดจากถิ่นทุรกันดารเข้ามา น้ำพุของเอฟราอิมจะเหือดแห้งไป และบ่อของเขาก็จะไม่มีน้ำ ศัตรูของเขาจะปล้นเอาของมีค่าทุกอย่างไปจากคลังของเขา
\s5
\p
\v 16 สะมาเรียจะมีความผิด เพราะเธอได้กบฎต่อพระเจ้าของเธอ พวกเขาจะล้มลงด้วยดาบ ลูกอ่อนของพวกเขาจะถูกฟาดให้แหลกเป็นชิ้นๆ และหญิงมีครรภ์ก็จะถูกผ่าท้อง
\s5
\c 14
\p
\v 1 อิสราเอลเอ๋ย จงกลับมาหาพระยาห์เวห์พระเจ้าของเจ้า ที่เจ้าได้ล้มลงก็เพราะความบาปผิดของเจ้า
\v 2 จงนำถ้อยคำของเจ้ามาและกลับมาหาพระยาห์เวห์ ทูลพระองค์ว่า "ขอโปรดยกความบาปผิดทั้งปวงของพวกเรา และทรงรับสิ่งที่ดี เพื่อพวกเราจะได้ถวายผลแห่งริมฝีปากของพวกเราแด่พระองค์
\s5
\p
\v 3 อัสซีเรียจะไม่ช่วยพวกเรา เราจะไม่ขี่ม้าเข้าไปสู่สงคราม และเราจะไม่พูดกับสิ่งที่มือเราสร้างอีกต่อไปว่า 'พระองค์เป็นพระทั้งหลายของพวกเรา' เพราะลูกกำพร้าพ่อได้พบความเมตตาในพระองค์"
\s5
\p
\v 4 "เราจะรักษาเขาให้หายจากการหันหนีของพวกเขา เราจะรักเขาอย่างไม่มีเงื่อนไขอะไร เพราะความโกรธของเราได้หันออกไปจากเขาแล้ว
\v 5 เราจะเป็นเหมือนน้ำค้างแก่อิสราเอล เขาจะเบ่งบานดังเช่นดอกลิลลี่ และจะหยั่งรากเหมือนต้นสนซีดาร์ในเลบานอน
\v 6 กิ่งก้านเขาจะขยายออก ความงดงามของเขาจะเป็นเหมือนต้นมะกอกเทศ และกลิ่นหอมของเขาเป็นเหมือนต้นสนซีดาร์ ในเลบานอน
\s5
\p
\v 7 พวกที่อยู่ใต้ร่มเงาของเขาก็จะกลับมา พวกเขาจะฟื้นขึ้นเหมือนเมล็ดข้าว และผลิดอกเหมือนต้นองุ่น ชื่อเสียงของเขาก็จะเป็นเหมือนเหล้าองุ่นแห่งเลบานอน
\v 8 เอฟราอิมเอ๋ย เราเกี่ยวข้องอะไรกับรูปเคารพ? เราจะตอบเขาและดูแลเขา เราเป็นเหมือนต้นสนสามใบที่มีใบเขียวสดอยู่เสมอ ผลของเจ้าเกิดขึ้นได้ก็เพราะเรา
\s5
\p
\v 9 ใครคือผู้ฉลาดที่เขาจะเข้าใจสิ่งเหล่านี้ได้? ใครที่เข้าใจสิ่งเหล่านี้ เพื่อเขาจะได้รู้เรื่องเหล่านี้? เพราะทางของพระยาห์เวห์ก็ถูกต้อง คนชอบธรรมจะเดินในทางนั้น แต่คนกบฎจะสดุดล้มลงในทางนั้น
