\id OBA Unlocked Literal Bible
\ide UTF-8
\h OBADIAH
\toc1 Obadiah
\toc2 Obadiah
\toc3 oba
\mt1 OBADIAH


\s5
\c 1
\p
\v 1 นิมิตของโอบาดีห์ พระยาห์เวห์องค์พระผู้เป็นเจ้าตรัสเกี่ยวกับเอโดมว่า พวกเราได้ยินข่าวจากพระยาห์เวห์และทูตคนหนึ่งได้ถูกส่งไปในท่ามกลางประชาชาติให้กล่าวว่า "จงลุกขึ้น ให้พวกเราลุกขึ้นทำสงครามต่อต้านเอโดม"
\v 2 ดูเถิด เราจะทำให้เจ้าเล็กน้อยในท่ามกลางประชาชาติ เจ้าจะเป็นที่ดูหมิ่นอย่างมาก
\s5
\p
\v 3 ความเย่อหยิ่งแห่งใจของเจ้าได้หลอกลวงเจ้า เจ้าผู้อาศัยอยู่ในซอกหิน ในที่อาศัยที่อยู่สูงของเจ้า เจ้ารำพึงในใจของเจ้าว่า "ใครจะนำข้าลงมาถึงพื้นดินได้เล่า?"
\v 4 แม้เจ้าบินสูงเหมือนนกอินทรีและแม้รังของเจ้าอยู่ท่ามกลางหมู่ดาว เราจะเอาเจ้าลงมาจากที่นั่น พระยาห์เวห์ตรัสดังนี้
\s5
\p
\v 5 ถ้าพวกขโมยได้มาหาเจ้า ถ้าพวกปล้นได้มาตอนกลางคืน (เจ้าจะย่อยยับมากเพียงใด) พวกเขาจะไม่ขโมยเพียงพอสำหรับพวกเขาเองหรือ? ถ้าพวกคนเก็บองุ่นมาหาเจ้า พวกเขาจะเหลือทิ้งไว้บ้างมิใช่หรือ?
\v 6 เอซาวถูกปล้น และสมบัติที่ซ่อนไว้ของเขาถูกค้นออกมามากขนาดไหน
\v 7 เหล่าพันธมิตรของเจ้าจะขับเจ้าไปตามทางของเจ้าจนถึงชายแดน พวกคนที่อยู่สงบกับเจ้าจะหลอกลวงเจ้า และชนะเจ้า พวกคนที่กินอาหารของเจ้าจะวางกับดักไว้ภายใต้เจ้า ไม่มีความเข้าใจในเขาเลย
\s5
\p
\v 8 พระยาห์เวห์ตรัสว่า "ในวันนั้น เราจะไม่ทำลายพวกคนมีปัญญาจากเอโดมและความเข้าใจออกไปจากภูเขาของเอซาวหรอกหรือ?" 
\v 9 เทมานเอ๋ย นักรบของเจ้าจะท้อใจ ดังนั้นทุกคนจะถูกตัดออกจากภูเขาของเอซาวโดยการสังหาร
\s5
\p
\v 10 เพราะความรุนแรงที่ได้กระทำต่อยาโคบน้องชายของเจ้า เจ้าถูกปกคลุมด้วยความอาย และเจ้าจะถูกตัดขาดตลอดไป ในวันนั้นที่เจ้ายืนอยู่ห่าง ๆ
\v 11 ในวันที่คนแปลกหน้าเอาความมั่งคั่งของน้องเจ้าไป และคนต่างชาติเข้าไปในประตูเมืองของเขา และจับฉลากแบ่งกรุงเยรูซาเล็ม เจ้าก็เป็นเหมือนหนึ่งในพวกเขา
\s5
\p
\v 12 เจ้าอย่ามองด้วยความพอใจในวันของน้องชายของเจ้า ในวันแห่งเคราะห์กรรมของเขา และอย่าดีใจเหนือคนยูดาห์ในวันที่พวกเขาถูกทำลาย อย่าเย้ยหยันในวันที่พวกเขาทุกข์ยาก
\v 13 อย่าเข้าประตูเมืองแห่งประชากรของเราในวันแห่งภัยพิบัติของพวกเขา อย่ามองดูความทุกข์ยากลำบากของพวกเขาในวันแห่งภัยพิบัติของพวกเขาด้วยความพอใจ อย่าปล้นทรัพย์สินของเขาในวันที่พวกเขาย่อยยับ
\s5
\p
\v 14 อย่ายืนขวางตรงทางแยก เพื่อสกัดคนที่หลบหนีของเขาและอย่าส่งมอบคนที่รอดชีวิตของพวกเขาในวันแห่งความทุกข์ยาก
\v 15 เพราะวันแห่งพระยาห์เวห์ที่มาเหนือประชาชาติทั้งหมดมาใกล้แล้ว เจ้าได้ทำไว้อย่างไร มันก็จะเกิดขึ้นกับเจ้าอย่างนั้น การกระทำของเจ้าจะกลับมาตกบนศีรษะของเจ้า
\v 16 เพราะเมื่อเจ้าได้ดื่มจนเมาบนภูเขาศักดิ์สิทธิ์ของเรา ดังนั้นประชาชาติทั้งปวงจะดื่มอย่างไม่หยุดเช่นกัน พวกเขาจะดื่มและกลืนลงไป และจะเป็นอย่างที่ไม่เคยเกิดขึ้นมาก่อน
\s5
\p
\v 17 แต่ในภูเขาศิโยนจะมีบรรดาคนที่รอดมาและที่นั้นจะบริสุทธิ์ และพงศ์พันธุ์ของยาโคบจะครอบครองทรัพย์สินของพวกเขา
\v 18 พงศ์พันธุ์ของยาโคบจะเป็นไฟ และพงศ์พันธุ์ของโยเซฟจะเป็นเปลวไฟ และพงศ์พันธุ์ของเอซาวจะเป็นตอข้าว ไฟและเปลวไฟจะเผาผลาญและกลืนตอข้าวนั้น จะไม่เหลือผู้รอดชีวิตในพงศ์พันธุ์ของเอซาวเลย เพราะพระยาห์เวห์ได้ตรัสไว้แล้ว"
\s5
\p
\v 19 บรรดาคนที่มาจากเนเกบจะได้ครอบครองภูเขาของเอซาว และบรรดาคนแห่งเชเฟลาห์จะได้ครอบครองแผ่นดินฟีลิสเตีย พวกเขาจะครอบครองแผ่นดินเอฟราอิมและแผ่นดินสะมาเรีย และเบนยามินจะได้ครอบครองกิเลอาด
\v 20 พวกที่ถูกเนรเทศไปจากคนอิสราเอลจะได้ครอบครองแผ่นดินคานาอันไกลไปจนถึงศาเรฟัท คนที่ถูกเนรเทศออกจากกรุงเยรูซาเล็มซึ่งเป็นผู้ที่อยู่ในเสฟาราดจะได้ครอบครองเมืองต่าง ๆ ของเนเกบ
\v 21 บรรดาผู้ช่วยกู้จะขึ้นไปยังภูเขาศิโยนเพื่อปกครองเหนือเทือกเขาของเอซาว และอาณาจักรจะตกเป็นของพระยาห์เวห์
