\id JUD Unlocked Literal Bible
\ide UTF-8
\h JUDE
\toc1 Jude
\toc2 Jude
\toc3 jud
\mt1 JUDE


\s5
\c 1
\p
\v 1 ยูดา ผู้รับใช้ของพระเยซูคริสต์ และน้องชายของยากอบ เรียนคนทั้งหลายที่ได้รับการทรงเรียก ผู้เป็นที่รักในพระเจ้าพระบิดา และได้รับการรักษาไว้เพื่อพระเยซูคริสต์
\v 2 ขอพระเมตตาคุณ เเละสันติสุข และความรัก เพิ่มแก่พวกท่านทวีมากยิ่งขึ้น
\s5
\p
\v 3 ท่านที่รักทั้งหลาย ขณะที่ข้าพเจ้าเพียรพยายามในการเขียนถึงพวกท่านเกี่ยวกับความรอดร่วมกันของพวกเรานั้น ข้าพเจ้าจำเป็นต้องเขียนเพื่อเตือนสติพวกท่านให้ต่อสู้อย่างจริงจังเพื่อความเชื่อซึ่งครั้งหนึ่งได้ทรงโปรดมอบไว้แก่วิสุทธิชนทั้งหลายแล้ว
\v 4 เพราะมีบางคนได้เล็ดลอดเข้ามาอยู่ท่ามกลางพวกท่านอย่างลับๆ คนเหล่านี้ถูกเล็งไว้เพื่อการพิพากษา พวกเขาเป็นคนอธรรมที่บิดเบือนพระคุณพระเจ้าของพวกเราเข้าสู่การชั่วช้าลามก และได้ปฏิเสธองค์จอมเจ้านายและองค์พระผู้เป็นเจ้าองค์เดียวของพวกเราคือพระเยซูคริสต์
\s5
\p
\v 5 บัดนี้ ข้าพเจ้าปรารถนาย้ำเตือนพวกท่านว่า แม้ว่าครั้งหนึ่งพวกท่านได้รู้อยู่แล้วว่าองค์พระผู้เป็นเจ้าได้ทรงช่วยผู้คนออกจากแผ่นดินอียิปต์ แต่ภายหลังพระองค์ได้ทรงทำลายคนเหล่านั้นที่ไม่เชื่อพระองค์
\v 6 และเหล่าทูตสวรรค์ที่ไม่ได้รักษาสถานภาพในสิทธิอำนาจของตน แต่ได้ละทิ้งถิ่นฐานของตนนั้น พระองค์ได้ทรงจองจำพวกเขาด้วยโซ่ตรวนอันเป็นนิรันดร์ ไว้ในที่มืดเพื่อการพิพากษาในวันยิ่งใหญ่นั้น
\s5
\p
\v 7 เช่นเดียวกับเมืองโสโดมและเมืองโกโมราห์และเมืองทั้งหลายที่อยู่รอบๆ ที่ได้หลงตนไปกับการผิดประเวณี และความปรารถนาในกามวิปริต พวกเขาถูกแสดงให้เป็นตัวอย่างของผู้ทนทุกข์จากการลงโทษในไฟนิรันดร์
\v 8 เช่นเดียวกัน กับผู้ที่เพ้อฝันทำให้ร่างกายของตนเป็นมลทิน พวกเขาได้ปฏิเสธผู้มีสิทธิอำนาจ และพวกเขาพูดจาหมิ่นประมาทต่อบรรดาผู้มีสง่าราศรี
\s5
\p
\v 9 แม้แต่หัวหน้าทูตสวรรค์มีคาเอล เมื่อท่านได้ถกเถียงและโต้แย้งกับมารเรื่องศพของโมเสส ท่านเองก็ยังไม่กล้าพิพากษาหมิ่นประมาทมาร ท่านเพียงกล่าวว่า "ขอองค์พระผู้เป็นเจ้าทรงว่ากล่าวเจ้าเถิด"
\v 10 แต่คนเหล่านี้พูดให้ร้ายถึงสิ่งที่พวกเขาเองไม่เข้าใจ และสิ่งที่พวกเขาเข้าใจตามสัญชาตญาณของสัตว์ที่ไม่มีความคิด สิ่งเหล่านี้เป็นสิ่งที่ทำลายพวกเขา
\v 11 วิบัติจงมีแก่พวกเขา เพราะพวกเขาได้ดำเนินในทางของคาอิน และกระโจนเข้าสู่ความผิดพลาดของบาลาอัมเพราะเห็นแก่ผลประโยชน์ พวกเขาถูกทำให้พินาศไปในการกบฏของโคราห์
\s5
\p
\v 12 คนเหล่านี้เป็นหินโสโครกที่ซ่อนตัวอยู่ในงานเลี้ยงแห่งความรักของพวกท่านเมื่อพวกเขาอยู่ในงานเลี้ยงกับพวกท่านอย่างไม่ละอาย พวกเขาเลี้ยงดูเฉพาะคนที่เลี้ยงอาหารพวกเขาเองเท่านั้น พวกเขาเป็นเมฆที่ไม่มีน้ำที่ลอยไปตามลม พวกเขาเป็นต้นไม้ในฤดูใบไม้ร่วงที่ปราศจากผล ซึ่งตายมาสองครั้งแล้ว เพราะถูกถอนทั้งราก
\v 13 พวกเขาเป็นคลื่นที่บ้าคลั่งในทะเล ที่ซัดฟองแห่งความอัปยศของตนเองออก พวกเขาเป็นดาวที่ลอยลับ เป็นผู้ที่ตกอยู่ในความมืดทึบตลอดกาล
\s5
\p
\v 14 เอโนคคนที่เจ็ดนับจากอาดัมได้พยากรณ์ถึงพวกเขาว่า "ดูสิ องค์พระผู้เป็นเจ้าได้เสด็จมาพร้อมกับผู้บริสุทธิ์หลายหมื่นของพระองค์ 
\v 15 พระองค์เสด็จมาเพื่อพิพากษาทุกคนพระองค์ทรงพิพากษาการอธรรมทุกอย่างที่พวกเขาได้กระทำอย่างชั่วร้ายและทุกถ้อยคำที่รุนแรงทั้งหลายที่คนบาปได้กล่าวร้ายต่อพระองค์"
\v 16 คนเหล่านี้เป็นคนขี้บ่น พูดจาซ้ำซาก ที่ดำเนินตามความปรารถนาอันชั่วร้ายของพวกเขา พวกเขาเป็นคนโอ้อวด เป็นคนยกยอผู้อื่นเพื่อหวังประโยชน์ของตน
\s5
\p
\v 17 แต่ท่านที่รักทั้งหลาย จงจดจำคำพูดที่ได้กล่าวไว้ในอดีตโดยเหล่าอัครสาวกขององค์พระเยซูคริสต์องค์พระผู้เป็นเจ้าของพวกเรา
\v 18 พวกเขาได้กล่าวถึงพวกท่านว่า “ในยุคสุดท้าย จะมีคนเยาะเย้ยที่ดำเนินตามความปรารถนาอันชั่วร้ายของพวกเขา”
\v 19 คนเหล่านี้คือคนที่แยกตัวออกมา พวกเขาเป็นของโลกและปราศจากพระวิญญาณ
\s5
\p
\v 20 แต่พวกท่านผู้เป็นที่รัก จงสร้างตัวท่านทั้งหลายในความเชื่ออันบริสุทธิ์ของพวกท่าน และอธิษฐานในพระวิญญาณบริสุทธิ์
\v 21 จงรักษาตัวของพวกท่านไว้ในความรักของพระเจ้า และรอคอยพระกรุณาของพระเยซูคริสต์องค์พระผู้เป็นเจ้าของพวกเราที่ทรงนำชีวิตนิรันดร์มาให้แก่พวกท่าน
\s5
\p
\v 22 จงเมตตาแก่คนเหล่านั้นที่สงสัย
\v 23 จงช่วยผู้อื่นโดยการฉุดพวกเขาออกจากกองไฟ จงเมตตาต่อผู้อื่นด้วยความยำเกรง จงเกลียดชังแม้แต่เสื้อผ้าที่เปรอะเปื้อนด้วยเนื้อหนัง
\s5
\p
\v 24 บัดนี้แด่ผู้ที่ทรงสามารถคุ้มครองพวกท่านจากการสะดุด และเป็นเหตุให้พวกท่านยืนอยู่ต่อหน้าพระพักตร์อันสง่าราศีของพระองค์โดยปราศจากตำหนิ และด้วยความยินดีอย่างเปี่ยมล้น
\v 25 ต่อพระเจ้าองค์พระผู้ช่วยให้รอดของพวกเราองค์เดียวผ่านองค์พระเยซูคริสต์องค์พระผู้เป็นเจ้าของพวกเรา โดยพระสิริ อำนาจสูงสุด การครอบครองและฤทธิ์เดช ตั้งแต่บัดนี้และตลอดไป อาเมน
