\id SNG Unlocked Literal Bible
\ide UTF-8
\h SONG OF SOLOMON
\toc1 Song of Solomon
\toc2 Song of Solomon
\toc3 sng
\mt1 SONG OF SOLOMON


\s5
\c 1
\p
\v 1 บทเพลงแห่งบทเพลงทั้งหลาย ซึ่งเป็นของซาโลมอน
\v 2 โอ ที่ท่านจะจุมพิตดิฉันด้วยรอยจุมพิตจากริมฝึปากของท่าน เพราะความรักของท่านนั้นดีกว่าเหล้าองุ่น
\v 3 น้ำมันแห่งการเจิมของท่านมีกลิ่นหอมแห่งความยินดี นามของท่านเป็นเหมือนกับน้ำหอมกำลังไหลริน เพื่อหญิงสาวทั้งหลายนั้นจะหลงรักท่าน
\v 4 ขอพาดิฉันไปกับท่าน และเราจะวิ่งไป
\s5
\v 5 ดิฉันผิวดำขำแต่ก็น่ารัก พวกเธอ บรรดาบุตรสาวแห่งกรุงเยรูซาเล็ม ผิวดำขำเหมือนกับเต็นท์ของคนเคลเดีย น่ารักเหมือนกับผ้าม่านของซาโลมอน
\s5
\p
\v 6 อย่าจ้องมองดิฉันเพราะดิฉันผิวดำขำ เพราะดวงอาทิตย์ได้แผดเผาดิฉัน บรรดาบุตรชายของมารดาของดิฉันต่างก็โกรธดิฉัน พวกเขาได้ให้ดิฉันเป็นคนดูแลสวนองุ่น แต่สวนองุ่นของดิฉันเองนั้นดิฉันไม่ได้ดูแล
\v 7 บอกดิฉันสิ เธอผู้ที่จิตใจดิฉันรัก เธอเลี้ยงฝูงแกะของเธอที่ไหน? เธอเอาฝูงแกะของเธอพักที่ไหนในยามเที่ยงวัน? ทำไมดิฉันจึงเป็นเหมือนบางคนที่ร่อนเร่ไปข้าง ๆ ฝูงแกะของพวกเพื่อนของเธอ?
\v 8 ถ้าหากเธอไม่รู้ เธอผู้งามเลิศที่สุดในท่ามกลางหญิงทั้งหลาย จงติดตามฝูงแกะของดิฉัน และปล่อยให้ฝูงแพะของเธอเล็มหญ้าใกล้เต็นท์ของผู้เลี้ยงแกะ ที่รักของดิฉัน
\v 9 ดิฉันเปรียบเธอ ที่รักของดิฉัน เป็นดั่งม้าทั้งหลาายของรถม้าศึกของฟาโรห์
\s5
\p
\v 10 แก้มของเธอนั้นงดงามด้วยเครื่องประดับ ลำคอของเธอประดับด้วยบรรดาสายสร้อยอัญมณี
\v 11 ดิฉันจะทำเครื่องประดับทองคำพร้อมกับลูกปัดเงินให้กับเธอ
\v 12 ในขณะที่กษัตริย์ประทับบนพระที่นั่งของพระองค์ น้ำหอมนาระดาของดิฉันก็ส่งกลิ่นฟุ้ง
\v 13 ที่รักของดิฉันเป็นเหมือนห่อมดยอบที่นอนลงระหว่างทรวงอกของดิฉันในยามค่ำคืน
\s5
\p
\v 14 ที่รักของดิฉันเป็นเหมือนช่อดอกเทียนกิ่งในสวนองุ่นแห่งเอนเกดี ดูเถิด เธอช่างงดงามยิ่งนัก ที่รักของดิฉัน
\v 15 จงฟังสิ เธองดงาม ที่รักของดิฉัน จงฟังสิ เธอช่าวสวยงาม ดวงตาของเธอเป็นเหมือนดวงตาของนกเขา
\v 16 จงฟังสิ เธอช่างหล่อเหลายิ่งนัก ที่รักของดิฉัน เธอช่างหล่อเหลาเสียจริง พันธุ์ไม้เขียวสดคือเตียงนอนของเรา
\v 17 บรรดาขื่อบ้านของเราเป็นพวกกิ่งสนสีดาห์ และคานทั้งหลายของบ้านของเราคือไม้สนสามใบ
\s5
\c 2
\p
\v 1 ดิฉันเป็นดอกไม้ทุ่งหญ้าแห่งชารอน เป็นดอกพลับพลึงแห่งบรรดาหุบเขา
\v 2 ในฐานะที่เป็นดอกลิลลี่ดอกหนึ่งในท่ามกลางหนามทั้งหลาย ดังนั้นที่รักของดิฉันท่ามกลางบรรดาหญิงสาว
\v 3 ดุจดังต้นแอปริคอทท่ามกลางต้นไม้ทั้งหลายของป่า ดังนั้นที่รักของดิฉันก็อยู่ท่ามกลางชายหนุ่มทั้งหลาย ดิฉันนั่งลงภายใต้ร่มเงาของเขาด้วยความยินดียิ่ง และผลของเขานั้นหวานต่อการลิ้มรสของดิฉัน
\v 4 เขาได้นำดิฉันมาที่เรือนแห่งเหล้าองุ่น และธงของเขาที่โบกเหนือดิฉันคือความรัก
\v 5 ขอเร้าใจดิฉันด้วยขนมองุ่นแห้งและทำให้ดิฉันสดชื่นด้วยผลแอปริคอท เพราะดิฉันอ่อนแรงด้วยความรัก
\s5
\p
\v 6 มือซ้ายของเขาประคองศีรษะของดิฉัน และมือขวาของเขาสวมกอดดิฉัน
\v 7 ดิฉันต้องการให้พวกเธอสัญญา บรรดาบุตรสาวแห่งกรุงเยรูซาเล็ม โดยฝูงละมั่งและเหล่ากวางตัวเมียแห่งทุ่งนาทั้งหลาย ที่พวกเธอจะไม่ปลุกหรือเร่งเร้าสัมพันธ์ความรักจนกว่าเธอจะพอใจ
\v 8 นั่นเป็นเสียงของที่รักของดิฉัน จงฟังสิ เขามาที่นี่ กำลังกระโดดข้ามภูเขาทั้งหลาย กำลังโลดเต้นข้ามเนินเขาต่าง ๆ
\v 9 ที่รักของดิฉันเป็นเหมือนละมั่งหรือกวางหนุ่ม ดูสิ เขากำลังยืนอยู่ด้านหลังกำแพงของเรา จ้องมองผ่านหน้าต่าง ค่อยๆ ปรากฎตัวทางช่องระแนง
\v 10 ที่รักของดิฉันได้พูดกับดิฉันว่า และได้กล่าวว่า "ลุกขึ้นเถิด ที่รักของฉัน ผู้งดงามที่สุดของฉัน มากับฉันเถิด
\s5
\p
\v 11 ดูสิ ฤดูหนาวได้ผ่านพ้นไป ฝนก็หยุดตกและได้ผ่านไปแล้ว
\v 12 ดอกไม้ทั้งหลายได้ปรากฎบนแผ่นดิน เวลาสำหรับการลิดกิ่งและการร้องเพลงของนกทั้งหลายได้มาถึงแล้ว และเราก็ได้ยินเสียงของเหล่านกเขาในดินแดนของเรา
\v 13 ต้นมะเดื่อให้ผลเขียวได้สุกงอม และเถาองุ่นทั้งหลายก็เบ่งบาน พวกมันส่งกลิ่นหอมของพวกมัน จงลุกขึ้นเถิด ที่รักของดิฉัน ผู้งดงามของดิฉัน และมากับดิฉัน
\v 14 นกเขาของดิฉัน อยู่ในซอกทั้งหลายของหิน ในซอกหินทั้งหลายที่ลี้ลับของภูผา ขอให้ดิฉันได้เห็นใบหน้าของท่าน ขอให้ฉันได้ยินเสียงของท่าน เพราะเสียงของท่านช่างไพเราะอ่อนหวาน และใบหน้าของท่านก็น่ารัก"
\s5
\p
\v 15 จงจับพวกสุนัขจิ้งจอกมาให้พวกเรา พวกสุนัขจิ้งจอกตัวเล็กที่ทำลายบรรดาสวนองุ่น เพราะสวนองุ่นของเรากำลังเบ่งบาน
\v 16 ที่รักของดิฉันเป็นของดิฉัน และดิฉันก็เป็นของเขา เขาเล็มหญ้าอยู่ท่ามกลางบรรดาดอกพลับพลึงด้วยความเพลินใจ
\v 17 รีบไปเถิด ที่รักของดิฉัน ก่อนที่สายลมพลิ้วไหวแห่งรุ่งอรุณพัด และเงาทั้งหลายจางหายไป รีบไปเถิด ขอจงเป็นเหมือนละมั่งหรือกวางหนุ่มบนภูเขาอันขรุขระทั้งหลาย
\s5
\c 3
\p
\v 1 ในยามค่ำคืนบนเตียงนอนของดิฉัน ฉันได้รอคอยเธอผู้ที่จิตใจของดิฉันรัก ดิฉันได้มองหาเธอ แต่ดิฉันหาเธอไม่พบ
\v 2 ดิฉันได้พูดกับตัวเองว่า "ดิฉันจะลุกขึ้นและไปทั่วเมือง ไปตามถนนและลานกว้างทั้งหลาย ดิฉันจะเสาะหาเขาผู้ที่จิตใจของดิฉันรัก" ดิฉันได้เสาะหาเขา แต่ดิฉันไม่พบเขา
\v 3 พวกคนเฝ้ายามได้พบดิฉันขณะที่พวกเขาตรวจตรารอบในเมือง ดิฉันได้ถามพวกเขาว่า "พวกท่านได้เห็นเธอผู้ที่จิตใจของดิฉันรักไหม?"
\v 4 เพียงชั่วขณะเดียวเท่านั้นหลังจากดิฉันได้ผ่านพวกเขามา ดิฉันได้พบกับเธอที่จิตใจของดิฉันรัก ดิฉันได้ยึดตัวเธอเอาไว้และจะไม่ยอมปล่อยให้เธอไปไหนจนกว่าดิฉันได้นำเธอเข้ามาในบ้านของมารดาของดิฉัน เข้ามาในห้องนอนของผู้ที่ให้กำเนิดดิฉัน
\s5
\p
\v 5 ดิฉันต้องการให้พวกเจ้าสัญญา บรรดาบุตรสาวของแห่งกรุงเยรูซาเล็ม โดยฝูงละมั่งและเหล่ากวางตัวเมีย ที่พวกเจ้าจะไม่ปลุกหรือเร่งเร้าความรักจนกว่าเธอจะพอใจ
\v 6 อะไรหรือที่ขึ้นมาจากถิ่นทุรกันดารเหมือนกับลำหมอกควัน ได้ส่งกลิ่นหอมด้วยมดยอบและกำยาน ด้วยแป้งทั้งหมดที่พ่อค้าทั้งหลายได้ขาย?
\v 7 ดูเถิด มันคือแท่นบรรทมของซาโลมอน นักรบหกสิบคนอยู่ล้อมรอบมัน เหล่าทหารหกสิบคนของอิสราเอล
\v 8 พวกเขาทั้งหมดเชี่ยวชาญในเรื่องดาบและมีทักษะในการทำสงคราม ผู้ชายทุกคนมีดาบของเขาแนบตัว มีอาวุธพร้อมที่ต่อสู้ความสยดสยองในเวลากลางคืน
\s5
\p
\v 9 กษัตริยซาโลมอนได้ทรงสร้างพระที่นั่งจากไม้สนสีดาห์แห่งเลบานอนเพื่อพระองค์เอง
\v 10 เสาทั้งหลายของมันได้ทำจากเงิน ด้านหลังได้ทำจากทองคำ และพระที่นั่งใช้ผ้าสีม่วง ภายในได้ตกแต่งด้วยความรักโดยบรรดาบุตรสาวแห่งกรุงเยรูซาเล็ม
\v 11 รีบไปเถิด บรรดาบุตรสาวแห่งศิโยน และจงเพ่งดูที่กษัตริย์ซาโลมอน ผู้ซึ่งกำลังสวมมงกุฏที่พระมารดาของพระองค์ได้ทรงสวมให้แก่พระองค์ในวันอภิเษกสมรส ในวันแห่งความยินดีในหัวใจของพระองค์
\s5
\c 4
\p
\v 1 โอ เธอช่างงดงาม ที่รักของฉัน เธองดงามยิ่งนัก ดวงตาของเธอเป็นดั่งดวงตานกเขาที่อยู่หลังผ้าคลุมหน้าของเธอ เส้นผมของเธอเป็นเหมือนฝูงแพะกำลังลงไปจากภูเขากิเลอาด
\v 2 ฟันทั้งหลายของเธอเป็นเหมือนฝูงแกะตัวเมียที่พึ่งตัดขนใหม่ ออกมาจากสถานที่ชะล้าง แต่ละตัวมีฝาแฝด และไม่มีสักตัวในพวกมันที่ถูกทำให้สูญเสียไป
\v 3 ริมฝีปากของเธอเป็นเหมือนลูกปัดสีแดง ปากของเธอช่างน่ารัก แก้มของเธอเป็นเหมือนกับผลทับทิมผ่าครึ่งซีกอยู่ด้านหลังผ้าคลุมหน้าของเธอ
\v 4 ลำคอของเธอเหมือนกับหอคอยของดาวิดที่ถูกสร้างด้วยหินวางเรียงเป็นแถว ด้วยโล่นับพันที่วางบนนั้น คือโล่ทั้งหมดของเหล่าทหาร
\v 5 ทรวงอกทั้งสองข้างของเธอเป็นเหมือนลูกกวางสองตัว เหมือนละมั่งฝาแฝดที่เล็มหญ้าอยู่ท่ามกลางดงพลับพลึง
\s5
\p
\v 6 จนกว่ารุ่งอรุณมาถึงและเงาทั้งหลายจางหายไป ฉันจะขึ้นไปบนภูเขาแห่งมดยอบและไปที่เนินเขาแห่งกำยาน
\v 7 เธอช่างงดงามในทุกด้าน ที่รักของฉัน และไม่มีตำหนิใดภายในเธอ
\v 8 เจ้าสาวของฉัน มากับฉันจากเลบานอนเถิด ขอมากับฉันจากเลบานอน มาจากที่สูงสุดของอามานา จากยอดเขาของเสนีร์และเฮอร์โมน จากถ้ำของเหล่าราชสีห์ จากภูเขาที่เป็นถ้ำของเสือดาวทั้งหลาย
\v 9 เธอได้ขโมยหัวใจของฉันไปแล้ว น้องสาวของฉัน เจ้าสาวของฉัน เธอได้ขโมยหัวใจของฉันไป ด้วยการมองฉันเพียงครั้งเดียว ด้วยอัญมณีเม็ดเดียวที่บนลำคอของเธอ
\v 10 ความรักของเธอช่างงดงามยิ่งนัก น้องสาวของฉัน เจ้าสาวของฉัน ความรักของเธอก็ดีกว่าเหล้าองุ่นมากมายนัก และกลิ่นน้ำหอมของเธอก็หอมกว่าเครื่องเทศใด ๆ
\s5
\p
\v 11 เจ้าสาวของฉัน ริมฝีปากของเธอ เป็นหยดน้ำผึ้ง คือน้ำผึ้งและน้ำนมที่อยู่ใต้ลิ้นของเธอ กลิ่นหอมของอาภรณ์ของเธอเป็นเหมือนกลิ่นหอมแห่งเลบานอน
\v 12 น้องสาวของฉัน เจ้าสาวของฉันเป็นดั่งอุทยานหวงห้าม เป็นสวนที่ปิดกั้นเอาไว้ เป็นน้ำพุที่ถูกปิดผนึกไว้
\v 13 กิ่งทั้งหลายของเธอเป็นดั่งสวนต้นทับทิมที่มีผลไม้รสดีเลิศมากมาย และมีต้นเทียนกิ่งกับนารดา
\v 14 มีไม้หอมและหญ้าฝรั่น คาลามูส และอบเชย พร้อมกับเครื่องหอมทุกชนิด มดยอบและว่านหางจรเข้พร้อมกับเครื่องหอมที่ดีที่สุดทุกอย่าง
\v 15 เธอเป็นเหมือนสวนน้ำพุ บ่อน้ำดื่มสดชื่น ลำธารทั้งหลายที่กำลังไหลลงมาจากเลบานอน
\v 16 ตื่นเถิด ลมทิศเหนือ มาเถิด ลมทิศใต้ พัดมาที่สวนของฉัน เพื่อว่าเครื่องหอมของมันจะส่งกลิ่นหอมฟุ้ง ขอให้ที่รักของฉันเข้ามาในสวนของเขา และกินผลไม้รสดีเลิศของมันเถิด
\s5
\c 5
\p
\v 1 ฉันได้เข้ามาในสวนของฉันแล้ว น้องสาวของฉัน เจ้าสาวของฉัน ฉันได้รวบรวมมดยอบของฉันพร้อมกับเครื่องหอมของฉัน ฉันได้กินรังผึ้งพร้อมกับน้ำผึ้งของฉัน ฉันได้ดื่มเหล้าองุ่นพร้อมกับน้ำนมของฉัน
\v 2 ดิฉันได้หลับไป แต่หัวใจของดิฉันยังคงตื่นอยู่ในความฝัน มีเสียงเคาะประตูของที่รักของดิฉันและเสียงพูดว่า "เปิดประตูให้ฉันเถิด น้องสาวของฉัน แม่นกเขาของฉัน เธอผู้ไม่มีมลทินของฉัน เพราะศีรษะของฉันก็เปียกไปด้วยน้ำค้าง เส้นผมของฉันชุ่มไปด้วยละอองน้ำในยามราตรี"
\v 3 "ดิฉันได้ถอดเสื้อคลุมของดิฉันออกแล้ว ฉันต้องใส่มันกลับเข้าไปอีกหรือ? ฉันได้ล้างเท้าของดิฉันแล้ว ฉันต้องทำให้เท้าของดิฉันสกปรกอีกหรือ?"
\v 4 ที่รักของดิฉันสอดมือเข้ามาเพื่อเปิดกลอนประตู และหัวใจของดิฉันก็เร่าร้อนเพราะเขา
\s5
\p
\v 5 ดิฉันได้ลุกขึ้นเพื่อเปิดประตูให้กับที่รักของดิฉัน มือของฉันได้เปียกชุ่มไปด้วยมดยอบ นิ้วทั้งหลายของดิฉันชุ่มชื้นด้วยมดยอบ เมื่อดิฉันจับที่ประตูนั้น
\v 6 ดิฉันได้เปิดประตูให้กับที่รักของดิฉัน แต่ที่รักของดิฉันได้หันจากไปแล้ว ดิฉันใจหาย ดิฉันถึงกับสิ้นหวัง ดิฉันได้มองหาเขา แต่ดิฉันก็หาเขาไม่พบ ดิฉันได้ร้องเรียกเขา แต่เขาก็ไม่ตอบดิฉัน
\v 7 พวกคนยามที่ตรวจตรารอบเมือง พวกเขาได้ทุบตีและทำร้ายดิฉัน พวกคนยามที่เฝ้าอยู่บนกำแพงก็เอาเสื้อคลุมของดิฉันไป
\v 8 ดิฉันต้องการคำสัญญา โอ บรรดาบุตรสาวแห่งกรุงเยรูซาเล็ม ถ้าหากพวกท่านพบที่รักของดิฉัน พวกท่านจะให้เขารู้อะไรหรือ? ว่าดิฉันป่วยเพราะความรัก
\s5
\p
\v 9 ที่รักของเธอดีกว่าผู้ชายผู้เป็นที่รักของคนอื่นอย่างไรหรือ เธอผู้งดงามที่สุดท่ามกลางผู้หญิงทั้งหลาย? ทำไมที่รักของเธอจึงดีกว่าที่รักของคนอื่น ที่เธอจึงขอเราให้สัญญาเช่นนี้?
\v 10 ที่รักของดิฉันสง่าและผิวแดงก่ำ โดดเด่นในท่ามกลางคนนับหมื่น
\v 11 ศีรษะของเขาเป็นดั่งทองที่บริสุทธิ์ที่สุด เส้นผมของเขาหยิกงอ และเป็นสีดำเหมือนกับอีกา
\v 12 ดวงตาของเขาเป็นเหมือนดวงตาของนกเขาที่อยู่ข้างลำธารน้ำ ได้อาบในน้ำนม ได้ยึดติดไว้เหมือนเพชรพลอ
\s5
\p
\v 13 แก้มของเขาเหมือนกับแท่นเครื่องหอม มีกลิ่นหอมของพืชพันธุ์ ริมฝีปากของเขาเหมือนทุ่งพลับพลึง หยดย้อยด้วยมดยอบ
\v 14 แขนของเขาเหมือนทองคำล้อมด้วยเพชร ท้องของเขาเป็นเหมือนงาช้างล้อมด้วยไพลิน
\v 15 ขาของเขาเป็นเหมือนเสาหินอ่อน มีฐานเป็นทองคำบริสุทธิ์ รูปโฉมของเขาเป็นเหมือนเลบานอน ดั่งต้นสีดาร์ที่ดีที่สุด
\v 16 ปากของเขาช่างหวานที่สุด เขาเป็นคนที่น่ารักโดยแท้ นี่คือที่รักของดิฉัน และนี่คือเพื่อนของดิฉัน บรรดาบุตรสาวแห่งกรุงเยรูซาเล็ม
\s5
\c 6
\p
\v 1 ที่รักของเธอได้ไปที่ไหนแล้วหรือ ผู้ที่สวยที่สุดในท่ามกลางผู้หญิงทั้งหลาย? ที่รักของเธอได้ไปทางทิศไหนกันล่ะ เพื่อเราจะเสาะหาเขาร่วมกับเธอได้?
\v 2 ที่รักของดิฉันได้ลงไปที่สวนของเขาแล้ว ไปที่บรรดาแท่นเครื่องหอม เพื่อพาสัตว์ไปกินหญ้าในสวนและเพื่อเก็บดอกพลับพลึง
\v 3 ดิฉันเป็นของที่รักของดิฉัน และที่รักของดิฉันก็เป็นของดิฉัน เขาเล็มหญ้าท่ามกลางดงพลับพลึงด้วยความเพลิดเพลิน
\v 4 เธอเป็นคนที่สวยเหมือนกับแดนทีรซาห์ ที่รักของฉัน น่ารักเหมือนอย่างกรุงเยรูซาเล็ม ดลใจอย่างน่าเกรงขามเหมือนกับกองทัพที่มีธงประดับ
\v 5 ขอจงละสายตาไปจากฉันเถิด เพราะมันทำให้ฉันตกตะลึง เส้นผมของเธอเหมือนกับฝูงแพะที่กำลังลงมาจากที่ลาดของภูเขากิเลอาด
\s5
\p
\v 6 ฟันของเธอเหมือนกับฝูงแกะตัวเมียที่กำลังขึ้นมาจากสถานที่ชำระล้าง แต่ละตัวมีลูกแฝด และไม่มีตัวใดในพวกมันที่ถูกทำให้สูญเสียไป
\v 7 แก้มของเธอเหมือนผลทับทิมผ่าครึ่งซีกที่อยู่ภายใต้ผ้าคลุมหน้าของเธอ
\v 8 มีพระราชินีสิบหกพระองค์ นางสนมอีกแปดสิบคน และผู้หญิงอีกมากมายนับไม่ถ้วน
\v 9 แม่นกเขาของฉัน เธอผู้ไม่มีมลทิน เธอคือผู้เดียว เธอเป็นบุตรสาวคนเดียวของมารดาของเธอ เธอเป็นที่โปรดปรานแก่ผู้หญิงที่ให้กำเนิดเธอ ผู้หญิงสาวได้มองเห็นเธอและได้เรียกเธอว่าผู้ได้รับพระพร พระราชินีทั้งหลายและนางสนมทั้งหลายได้มองเห็นเธอด้วยเช่นกัน และพวกเขาได้สรรเสริญเธอ
\s5
\p
\v 10 "ใครคือผู้นี้ที่ปรากฎตัวเหมือนรุ่งอรุณ งดงามเหมือนดั่งดวงจันทร์ สุกใสเหมือนกับดวงอาทิตย์ ดลใจอย่างน่าเกรงขามเหมือนกับกองทัพที่ประดับด้วยธงหรือ?"
\v 11 ฉันได้ลงไปที่ไร่ต้นถั่วเพื่อมองดูต้นอ่อนเติบโตในหุบเขานั้น เพื่อดูเถาองุ่นแตกยอด และดอกทับทิมเบ่งบานหรือไม่
\v 12 ฉันมีความสุขมากที่ฉันได้รู้สึกว่าฉันกำลังขี่รถม้าศึกของเจ้าชายพระองค์หนึ่ง
\v 13 จงหันกลับไป หันกลับไปเถิด เธอผู้เป็นผู้หญิงที่ดีพร้อม ขอจงหันกลับไป หันกลับไปเถิด เพื่อฉันจะเพ่งมองดูเธอ
\s5
\c 7
\p
\v 1 เท้าของเธอที่อยู่ในรองเท้าสานนั้นช่างงดงามเหลือเกิน บุตรสาวของเจ้าชายเอ๋ย ต้นขาของเธอช่างโค้งงามเหมือนอัญมณีการงานแห่งมือของเธอเหมือนงานของช่างผู้เชี่ยวชาญ
\v 2 สะดือของเธอเหมือนอ่างกลม มันไม่เคยขาดเหล้าองุ่นที่ผสมแล้ว ช่องท้องของเธอเหมือนกองข้าวสาลีที่ล้อมรอบด้วยดอกพลับพลึงมากมาย
\v 3 ทรวงอกทั้งสองของเธอเหมือนลูกกวางสองตัว เหมือนละมั่งแฝด
\v 4 ลำคอของเธอเหมือนกับหอคอยงาช้าง ดวงตาของเธอเหมือนสระในเฮชโบนที่ประตูเมืองบัทรับบิม จมูกของเธอเหมือนหอคอยในเลบานอนที่หันไปทางดามัสกัส
\v 5 ศีรษะของเธอเหมือนอูฐ เส้นผมของเธอเป็นสีม่วงเข้ม กษัตริย์ถูกจับให้เป็นเชลยโดยผมเปียนั้น
\s5
\p
\v 6 โอ ที่รักของฉัน เธอช่างสวยและน่ารักอย่างยิ่ง ในความสดใส
\v 7 ความสูงของเธอเป็นเหมือนต้นอินทผลัม และทรวงอกของเธอเหมือนพวงผลไม้
\v 8 ฉันได้กล่าวว่า "ฉันต้องการปีนขึ้นไปบนต้นอินทผลัมนั้น ฉันจะโน้มกิ่งของมัน" ขอให้ทรวงอกของเธอเป็นเหมือนพวงองุ่น และขอให้กลิ่นหอมของจมูกของเธอเป็นเหมือนผลแอพริคอท
\v 9 ขอให้ปากของเธอเป็นเหมือนเหล้าองุ่นที่ดีที่สุด ไหลรินมาอย่างราบเรียบสำหรับที่รักของฉัน ไหลรินมาเหนือริมฝีปากของคนเหล่านั้นที่หลับไหล
\s5
\p
\v 10 ดิฉันเป็นของที่รักของดิฉัน และเขาปรารถนาดิฉัน
\v 11 มาสิ ที่รักของดิฉัน ขอให้เราออกไปที่ชนบท ขอให้เราใช้เวลาทั้งคืนในหมู่บ้านเหล่านั้น
\v 12 ขอให้เราลุกขึ้นแต่เช้าเพื่อไปที่สวนองุ่น ขอให้เรามองเห็นเถาองุ่นแตกยอด เห็นการเบ่งบานของพวกมัน และผลทับทิมที่อยู่ในดอก ที่นั่นดิฉันจะมอบความรักของดิฉันให้แก่ท่าน
\v 13 พฤกษาส่งกลิ่นหอม ตรงประตูที่เรากำลังพักอาศัยอยู่ก็มีผลไม้ที่ดีที่สุดทุกชนิด ทั้งใหม่และเก่า ที่ดิฉันได้เก็บสะสมเอาไว้เพื่อท่าน ที่รักของดิฉัน
\s5
\c 8
\p
\v 1 ดิฉันปรารถนาให้ท่านเป็นเหมือนพี่ชายของดิฉัน คนที่ได้รับการเลี้ยงดูที่ทรวงอกของมารดาของดิฉัน แล้วเมื่อดิฉันได้พบเธอที่ข้างนอกบ้าน ดิฉันจะสามารถจุมพิตเธอ และไม่มีใครมาดูหมิ่นฉันได้
\v 2 ดิฉันจะนำและพาเธอเข้ามาในบ้านของมารดาของดิฉัน และเธอได้สอนดิฉัน ดิฉันจะมอบเหล้าองุ่นหอมและน้ำทับทิมให้ดื่ม
\v 3 มือซ้ายของเขาสอดใต้ศีรษะของดิฉัน และมือขวาของเขาสวมกอดดิฉัน
\v 4 ดิฉันต้องการให้พวกเจ้าสัญญา โอ บรรดาบุตรสาวแห่งกรุงเยรูซาเล็ม ที่พวกเจ้าจะไม่รบกวนสัมพันธ์รักของเราจนกว่ามันจะผ่านไป
\v 5 ผู้นี้คือใครหนอที่ขึ้นมาจากถิ่นทุรกันดาร แอบอิงมากับที่รักของเธอ?
\s5
\p
\v 6 ขอตั้งฉันไว้เป็นดั่งตราประทับที่หัวใจของท่าน เหมือนตราประทับที่บนแขนของท่าน เพราะความรักนั้นเข้มแข็งเหมือนความตาย ความศรัทธาอันแรงกล้าเป็นเหมือนแดนคนตายที่ไม่จบสิ้น เปลวไฟของมันก็ปะทุ มันเป็นไฟที่ร้อนแรง ไฟที่ร้อนยิ่งกว่าไฟใด ๆ
\v 7 น้ำที่เพิ่มขึ้นอย่างทันทีทันใดไม่สามารถดับไฟแห่งความรักได้ หรือน้ำท่วมก็ไม่สามารถพัดพามันไป ผู้ชายที่ยอมมอบทรัพย์สมบัติทั้งหมดในบ้านของเขาเพื่อแลกกับความรัก ข้อเสนอนั้นย่อมเป็นที่น่าดูหมิ่นยิ่งนัก
\v 8 เรามีน้องสาวเล็ก ๆ คนหนึ่ง และทรวงอกของเธอยังไม่ตั้งเต้า เราจะสามารถทำสิ่งใดเพื่อน้องสาวของเราได้ในวันที่เธอจะรับคำสัญญาในการสมรสหรือ?
\v 9 ถ้าหากเธอเป็นกำแพง เราจะสร้างหอคอยเงินบนเธอ ถ้าหากเธอเป็นประตู เราจะตกแต่งเธอด้วยไม้สนสีดาร์
\v 10 ดิฉันเป็นกำแพง แต่ทรวงอกของดิฉันเป็นเหมือนหอคอยที่เป็นป้อมปราการในเวลานี้ ดังนั้นดิฉันจึงเติบโตเป็นผู้ใหญ่อย่างเต็มที่แล้วในสายตาของเขา
\s5
\p
\v 11 ซาโลมอนมีสวนองุ่นแห่งหนึ่งที่บาอัลฮาโมน เขาได้ให้คนดูแลรักษาสวนเช่าสวนองุ่นนั้น แต่ละคนต้องนำเงินหนึ่งพันเชเขลมาแลกกับผลของมัน
\v 12 สวนองุ่นของดิฉันก็เป็นของดิฉัน เงินหนึ่งพันเชเขลนั้นเป็นของท่าน ซาโลมอน ผู้เป็นที่รักของดิฉัน และเงินสองร้อยเชเขลเป็นของคนเหล่านั้นที่ดูแลรักษาสวนเพื่อแลกกับผลของมัน
\v 13 ท่านผู้อาศัยอยู่ในสวนต่าง ๆ เพื่อน ๆ ของดิฉันกำลังฟังเสียงของท่าน ขอให้ดิฉันเป็นคนหนึ่งที่ได้ยินเสียงของท่านด้วยเช่นกัน
\v 14 รีบเถิด ที่รักของดิฉัน และขอเป็นเหมือนละมั่งตัวหนึ่ง หรือกวางหนุ่มตัวหนึ่งที่อยู่บนภูเขาแห่งเครื่องหอม
