\id 2TI Unlocked Literal Bible
\ide UTF-8
\h 2 TIMOTHY
\toc1 2 Timothy
\toc2 2 Timothy
\toc3 2ti
\mt1 2 TIMOTHY


\s5
\c 1
\p
\v 1 ข้าพเจ้าเปาโล อัครทูตของพระเยซูคริสต์ ตามพระประสงค์ของพระเจ้า ตามพระสัญญาแห่งชีวิตในพระเยซูคริสต์
\v 2 ถึงทิโมธี บุตรที่รัก ขอพระคุณ พระเมตตาและสันติสุขจากพระเจ้าพระบิดาและพระเยซูคริสต์เจ้าของเราอยู่กับท่านเถิด
\s5
\p
\v 3 ข้าพเจ้าขอบคุณพระเจ้า ผู้ที่ข้าพเจ้ารับใช้มานับตั้งแต่บรรพบุรุษ ด้วยมโนธรรมที่ดี เพราะข้าพเจ้าระลึกถึงท่านอย่างสม่ำเสมอในคำอธิษฐานของข้าพเจ้าตลอดทั้งวันและคืน
\v 4 เมื่อข้าพเจ้าระลึกถึงน้ำตาของท่าน ข้าพเจ้าปรารถนาที่จะได้พบท่าน เพื่อข้าพเจ้าจะได้เต็มเปี่ยมด้วยความยินดี
\v 5 ข้าพเจ้าได้นึกถึงความเชื่อที่แท้จริงของท่าน ซึ่งมีตั้งแต่โลอิสคุณยายของท่านและยูนีสมารดาของท่าน และข้าพเจ้าได้เห็นว่าความเชื่อนี้อยู่ในท่านด้วย
\s5
\p
\v 6 นี่คือเหตุผลที่ทำให้ข้าพเจ้ากำลังเตือนให้ท่านทำให้ของประทานจากพระเจ้าซึ่งอยู่ในตัวท่านลุกโชนขึ้นมาใหม่ ผ่านการวางมือของข้าพเจ้า
\v 7 เพราะว่าพระเจ้าไม่ได้ประทานวิญญาณแห่งความกลัวให้พวกเรา แต่ประทานวิญญาณแห่งฤทธานุภาพ ความรัก และการบังคับตนเอง
\s5
\p
\v 8 ดังนั้น อย่าละอายต่อคำพยานเกี่ยวกับองค์พระผู้เป็นเจ้าของพวกเราหรือเกี่ยวกับข้าพเจ้าคือเปาโล ผู้ถูกจองจำของพระองค์ แต่จงร่วมทนทุกข์เพื่อข่าวประเสริฐตามฤทธานุภาพของพระเจ้า
\v 9 คือพระเจ้าผู้ช่วยพวกเราให้รอดและเรียกพวกเราด้วยการทรงเรียกอันบริสุทธิ์ ที่พระองค์ทำเช่นนี้ ไม่ใช่เพราะเป็นไปตามการงานของพวกเรา แต่เป็นไปตามแผนการและพระคุณของพระองค์เอง พระองค์ประทานสิ่งเหล่านี้ให้แก่พวกเราในพระเยซูคริสต์ ตั้งแต่ก่อนกาลเวลาจะเริ่มขึ้น
\v 10 เดี๋ยวนี้ ความรอดของพระเจ้าได้ถูกเปิดเผยโดยการมาปรากฎของพระผู้ช่วยให้รอด คือพระเยซูคริสต์ของพวกเรา พระคริสต์เป็นผู้ปิดฉากความตายและนำเอาชีวิตที่ไม่เคยมีจุดสิ้นสุดมายังความสว่างผ่านทางข่าวประเสริฐ
\v 11 เพราะเหตุนี้ ข้าพเจ้าจึงได้รับการแต่งตั้งให้เป็นทั้งผู้เทศนา อัครทูต และผู้สอน
\s5
\p
\v 12 ด้วยเหตุนี้ ข้าพเจ้าจึงต้องทนทุกข์เพราะสิ่งต่างๆเหล่านี้ด้วย แต่ข้าพเจ้าก็ไม่ละอาย เพราะข้าพเจ้ารู้จักพระองค์ผู้ที่ข้าพเจ้าเชื่อ ข้าพเจ้าเชื่อมั่นว่าพระองค์สามารถรักษาสิ่งที่ข้าพเจ้าได้มอบไว้กับพระองค์ จวบจนถึงวันนั้นได้
\v 13 จงถือรักษาแบบอย่างของคำสอนที่เที่ยงตรงตามที่ท่านได้ยินจากข้าพเจ้า ด้วยความเชื่อและความรักในพระเยซูคริสต์
\v 14 สิ่งดีที่พระเจ้ามอบหมายไว้แก่ท่าน จงปกป้องรักษาไว้โดยผ่านทางพระวิญญาณบริสุทธิ์ที่อยู่ในพวกเรา
\s5
\p
\v 15 ท่านรู้เรื่องนี้แล้วว่า ทุกคนที่อยู่ในเอเชียได้หันหลังให้กับข้าพเจ้าแล้ว ในกลุ่มนี้มีฟีเจลัสและเฮอร์โมเกเนส
\v 16 ขอองค์พระผู้เป็นเจ้าทรงเมตตาครอบครัวของโอเนสิโฟรัส เพราะเขาทำให้ข้าพเจ้าชื่นบานอยู่เสมอและไม่ละอายต่อโซ่ตรวนของข้าพเจ้า
\v 17 แต่เมื่อเขาอยู่ในกรุงโรม เขาได้เพียรแสวงหาข้าพเจ้า จนเขาได้พบข้าพเจ้า
\v 18 ขอองค์พระผู้เจ้ายินยอมให้เขาได้พบพระเมตตาของพระองค์ในวันนั้น และท่านรู้เป็นอย่างดีถึงวิธีการที่เขาช่วยเหลือข้าพเจ้าทุกอย่างในเอเฟซัส
\s5
\c 2
\p
\v 1 เพราะฉะนั้น บุตรของข้าพเจ้า จงเข้มแข็งขึ้นในพระคุณที่มีอยู่ในพระเยซูคริสต์
\v 2 และสิ่งต่างๆ ที่ท่านได้ยินจากข้าพเจ้าท่ามกลางพยานมากมาย จงมอบสิ่งที่ท่านได้ยินนั้นแก่คนที่สัตย์ซื่อ ซึ่งสามารถสอนคนอื่นต่อไปได้ด้วย
\s5
\p
\v 3 จงร่วมทนทุกข์ด้วยกันกับข้าพเจ้า ในฐานะทหารที่ดีของพระเยซูคริสต์
\v 4 ไม่มีทหารคนใดเข้าประจำการในขณะที่ยังสาละวนอยู่กับเรื่องส่วนตัว เพื่อที่เขาจะทำให้ผู้บังคับบัญชาของเขาพอใจ
\v 5 เช่นเดียวกัน ถ้าคนหนึ่งเข้าแข่งขันในฐานะนักวิ่ง เขาจะไม่ได้รับมงกุฎนอกเสียจากว่าเขาจะทำตามกติกาอย่างครบถ้วน
\s5
\p
\v 6 จำเป็นอย่างยิ่ง ที่ชาวนาผู้ซึ่งทำงานหนักจะได้รับส่วนแบ่งจากผลผลิตก่อนใคร
\v 7 ท่านจงใคร่ครวญถึงสิ่งที่ข้าพเจ้าพูด เพราะองค์พระผู้เป็นเจ้าจะประทานความเข้าใจในทุกสิ่งแก่ท่าน
\s5
\p
\v 8 จงระลึกถึงพระเยซูคริสต์ ผู้สืบเชื้อสายจากดาวิด ผู้ที่ถูกทำให้เป็นขึ้นจากความตายแล้ว สิ่งนี้เป็นไปตามเนื้อหาแห่งข่าวประเสริฐของข้าพเจ้า
\v 9 ที่ข้าพเจ้ายอมทนทุกข์ทรมานจนถูกล่ามโซ่ตรวนเหมือนกับเป็นคนร้าย แต่พระวจนะของพระเจ้าจะไม่ถูกล่ามเอาไว้
\v 10 ด้วยเหตุนี้ ข้าพเจ้าจึงอดทนต่อทุกสิ่ง เพื่อคนเหล่านั้นที่ได้รับการเลือกสรร เพื่อเขาทั้งหลายจะบรรลุถึงความรอดในพระเยซูคริสต์ พร้อมกับพระสิริอันเป็นนิรันดร์
\s5
\p
\v 11 คำกล่าวนี้เชื่อถือได้ "คือถ้าเราตายกับพระองค์ เราก็จะมีชีวิตอยู่กับพระองค์
\v 12 ถ้าเราอดทน เราจะครอบครองร่วมกันกับพระองค์ ถ้าเราปฎิเสธพระองค์ พระองค์ก็จะปฏิเสธเราด้วย
\v 13 ถ้าเราไม่ซื่อสัตย์ พระองค์ก็ยังคงสัตย์ซื่อ เพราะพระองค์ไม่สามารถปฏิเสธพระองค์เองได้"
\s5
\p
\v 14 ท่านจงย้ำเตือนพวกเขาทั้งหลายถึงสิ่งต่างๆ เหล่านี้ เตือนพวกเขาต่อหน้าพระเจ้า ไม่ให้โต้เถียงกันด้วยเรื่องถ้อยคำต่างๆ เพราะว่าสิ่งเหล่านั้นไม่เป็นประโยชน์อันใด เพราะการทำเช่นนี้ เป็นการทำลายคนเหล่านั้นที่รับฟัง
\v 15 ท่านจงทำให้ดีที่สุดต่อพระเจ้าเหมือนผู้หนึ่งที่ผ่านการพิสูจน์แล้ว เป็นคนงานที่ไม่มีเรื่องใดให้ละอาย เป็นคนที่สอนถ้อยคำแห่งความจริงอย่างถูกต้อง
\s5
\p
\v 16 จงหลีกเลี่ยงการพูดคุยที่ไม่ให้เกียรติพระเจ้า เพราะนั่นจะนำเราไปสู่การดูหมิ่นพระเจ้ามากยิ่งขึ้น
\v 17 การพูดคุยของพวกเขาแพร่กระจายไปเหมือนเนื้อร้าย ในท่ามกลางคนเหล่านั้นคือฮีเมเนอัสและฟิเลทัส
\v 18 ชายเหล่านี้คือคนที่ได้พลาดไปจากความจริง พวกเขาบอกว่าการฟื้นคืนจากความตายได้เกิดขึ้นแล้ว พวกเขาทำให้ความเชื่อของบางคนอับปางลง
\s5
\p
\v 19 อย่างไรก็ตาม รากฐานที่มั่นคงของพระเจ้าก็ตั้งอยู่ มีคำจารึกไว้ว่า "องค์พระผู้เป็นเจ้ารู้จักคนเหล่านั้นที่เป็นคนของพระองค์" และ "ทุกคนที่เอ่ยพระนามขององค์พระผู้เป็นเจ้า จะต้องแยกตัวเองออกจากความอธรรม"
\v 20 ในบ้านของคนมั่งคั่ง ไม่ได้มีแต่ภาชนะที่ทำด้วยเงินและทองเท่านั้น แต่ยังมีภาชนะที่ทำจากไม้และดินเหนียว ภาชนะบางชิ้นใช้สำหรับงานที่มีเกียรติ และบางชิ้นใช้สำหรับงานที่ไม่มีเกียรติ
\v 21 ถ้าบางคนชำระตัวของเขาจากสิ่งที่ไม่มีเกียรติ เขาก็เป็นภาชนะที่มีเกียรติ เขาจะถูกแยกออกจากภาชนะอื่น เพื่อเป็นภาชนะที่ใช้ประโยชน์ได้สำหรับองค์เจ้านาย และพร้อมสำหรับการดีทุกอย่าง
\s5
\p
\v 22 จงหลีกหนีจากราคะตัณหาของคนหนุ่มสาว จงยึดเอาความชอบธรรม ความเชื่อ ความรัก และสันติสุข พร้อมกับคนเหล่านั้นที่ร้องเรียกองค์พระผู้เป็นเจ้าด้วยหัวใจที่บริสุทธิ์
\v 23 แต่จงปฏิเสธคำถามที่โง่เขลาและขาดความรู้ เพราะท่านรู้ว่าคำถามเหล่านั้น ก่อให้เกิดการโต้เถียงกัน
\s5
\p
\v 24 ผู้รับใช้ขององค์พระผู้เป็นเจ้า จะต้องไม่ทะเลาะวิวาท แต่เป็นคนที่สุภาพต่อคนทั้งปวง สามารถสอนผู้อื่นได้และมีความอดทน
\v 25 เขาต้องเป็นคนที่ให้ความรู้แก่คนที่ต่อต้านเขาด้วยความนอบน้อม เผื่อว่าพระเจ้าจะทำให้คนเหล่านั้นกลับใจโดยความรู้ถึงความจริงได้
\v 26 พวกเขาอาจจะกลับเป็นคนที่มีสติอีกครั้งและหลุดพ้นจากกับดักของมารร้าย หลังจากที่พวกเขาถูกจับโดยมารร้ายเพื่อให้ทำตามประสงค์ของมัน
\s5
\c 3
\p
\v 1 แต่จงรู้ว่า ในช่วงวาระสุดท้าย จะมีเวลาที่ยากลำบากเกิดขึ้น
\v 2 เพราะผู้คนจะรักตัวเอง รักเงิน โอ้อวด ทะนงตน กล่าวร้ายผู้อื่น ไม่เชื่อฟังบิดามารดา อกตัญญูและไม่บริสุทธิ์
\v 3 พวกเขาจะอยู่โดยปราศจากความรักตามธรรมชาติ ไม่สามารถคืนดีกันได้ ใส่ร้ายป้ายสี ขาดการบังคับตน ใช้ความรุนแรง ไม่รักสิ่งที่ดี
\v 4 พวกเขาจะเป็นคนทรยศ หัวแข็ง หยิ่งผยอง รักความสนุกสนานมากกว่ารักพระเจ้า
\s5
\p
\v 5 ภายนอกพวกเขาดูเหมือนคนที่เชื่อในพระเจ้า แต่พวกเขาจะปฏิเสธฤทธิ์เดชของผู้ที่พวกเขาเชื่อนั้น จงเมินหน้าหนีจากคนเหล่านี้
\v 6 เพราะว่าบางคนในพวกเขาคือพวกผู้ชายที่ได้เข้าไปในบ้านและหลงใหลในผู้หญิงที่โง่เขลา ผู้หญิงเหล่านี้คือคนที่ชอบสุมกองความบาปเอาไว้และถูกชักจูงด้วยความปรารถนาต่างๆ
\v 7 ผู้หญิงเหล่านี้จะชอบเรียนรู้อยู่เสมอ แต่พวกเธอไม่เคยเข้าถึงความรู้ในเรื่องความจริงเลย
\s5
\p
\v 8 เหมือนกับที่ยันเนสและยัมเบรส์ได้ลุกขึ้นต่อต้านโมเสส พวกผู้สอนเท็จเหล่านี้ก็ยืนขึ้นต่อต้านความจริง พวกเขาเป็นคนที่มีจิตใจชั่วร้ายและความเชื่อของพวกเขาก็ได้รับการพิสูจน์แล้วว่าเป็นความเชื่อจอมปลอม
\v 9 แต่พวกเขาจะไม่ก้าวหน้าไปไกล เพราะความโง่เขลาของพวกเขาจะปรากฎต่อคนทั้งปวง เหมือนกับพวกผู้ชายเหล่านั้น
\s5
\p
\v 10 แต่สำหรับท่าน ท่านได้ทำตามคำสอนของข้าพเจ้า การประพฤติ ความมุ่งหมาย ความเชื่อ ความอดทนนาน ความรัก และความอดกลั้น
\v 11 การถูกข่มเหง การทุกข์ลำบาก และสิ่งที่เกิดขึ้นกับข้าพเจ้าที่เมืองอันทิโอก ที่เมืองอิโคนิยูมและที่เมืองลิสตรา ข้าพเจ้าได้อดทนต่อการข่มเหง ในเหตุการณ์ทั้งหมดนั้นองค์พระผู้เป็นเจ้าได้ช่วยชีวิตข้าพเจ้า
\v 12 แต่คนทั้งปวงเหล่านั้นที่ต้องการดำเนินชีวิตในทางของพระเจ้าในพระเยซูคริสต์จะต้องถูกข่มเหง
\v 13 คนชั่วร้ายและคนหลอกลวงจะเลวร้ายยิ่งกว่าด้วยการนำคนอื่นและตัวของพวกเขาเองให้หลง
\s5
\p
\v 14 แต่สำหรับท่าน จงดำรงอยู่ในสิ่งที่ท่านได้เรียนรู้และเชื่ออย่างมั่นคง ท่านรู้ว่าท่านได้เรียนมาจากผู้ใด
\v 15 ท่านได้รู้ตั้งแต่ท่านยังเป็นเด็ก ถึงถ้อยคำบันทึกอันศักสิทธิ์ สิ่งเหล่านี้สามารถทำให้ท่านเปี่ยมด้วยปัญญาในเรื่องของความรอด ผ่านทางความเชื่อในพระเยซูคริสต์
\s5
\p
\v 16 พระคัมภีร์ทุกข้อได้รับการดลใจโดยพระเจ้า ซึ่งเป็นประโยชน์ต่อหลักคำสอน ความเชื่ออันแรงกล้า การปรับปรุงแก้ไข และการฝึกฝนในความชอบธรรม
\v 17 นี่ก็เพื่อว่า คนของพระเจ้าจะเป็นคนที่มีความสามารถ เตรียมพร้อมสำหรับการดีทุกอย่าง
\s5
\c 4
\p
\v 1 ข้าพเจ้าให้คำสั่งที่สำคัญต่อพระพักตร์พระเจ้าและพระเยซูคริสต์ ผู้ที่พิพากษาทั้งคนเป็นและคนตาย และเพราะโดยการมาปรากฏของพระองค์และราชอาณาจักรของพระองค์
\v 2 จงเทศนาพระวจนะ จงพร้อมอยู่เสมอทั้งในเวลาที่โอกาสอำนวยและไม่อำนวย จงว่ากล่าว ติเตียน เตือนสอน ด้วยการอดทนทุกอย่างและด้วยการสอน
\s5
\p
\v 3 เพราะเวลานั้นจะมาถึง เมื่อคนไม่ทนฟังคำสอนที่ดี แต่เขาจะสั่งสมอาจารย์สอนของตนตามแต่ความปรารถนาของพวกเขา คือคนที่พูดในสิ่งที่หูที่คันของพวกเขาต้องการได้ยิน
\v 4 พวกเขาจะหันไปจากความจริง และไปสนใจนิยายปรัมปรา
\v 5 แต่สำหรับท่าน จงมีความคิดที่สุขุมในทุกๆ สิ่ง จงยอมทนทุกข์ในความยากลำบาก จงทำหน้าที่ของผู้ประกาศข่าวประเสริฐ ทำงานรับใช้ของท่านให้ครบบริบูรณ์
\s5
\p
\v 6 เพราะข้าพเจ้ากำลังถูกเทออก เวลาที่ต้องจากไปนั้นมาถึงแล้ว
\v 7 ข้าพเจ้าได้แข่งขันอย่างดีจนสำเร็จ ข้าพเจ้าวิ่งจนถึงเส้นชัย ข้าพเจ้ารักษาความเชื่อจนถึงที่สุด
\v 8 มงกุฏแห่งความชอบธรรมได้ถูกเตรียมไว้ให้กับข้าพเจ้า ซึ่งองค์พระผู้เป็นเจ้า ผู้พิพากษาที่เที่ยงธรรม จะมอบให้กับข้าพเจ้าในวันนั้น แต่ไม่ใช่แค่สำหรับข้าพเจ้าเท่านั้น แต่สำหรับคนเหล่านั้นทั้งหมดที่รักในการปรากฏของพระองค์ด้วย
\s5
\p
\v 9 ท่านจงพยายามมาหาข้าพเจ้าให้เร็วที่สุด
\v 10 เพราะเดมาสได้ละทิ้งข้าพเจ้าเสียแล้ว เขารักโลกในปัจจุบันนี้และได้ไปยังเมืองเธสะโลนิกา ​เครส​เซนส์​ไปที่เมืองกาลาเทีย และส่วนทิตัสไปยังเมืองดาลมาเทีย
\s5
\p
\v 11 ตอนนี้มีเพียงลูกาที่อยู่กับข้าพเจ้า ท่านจงไปหามาระโกและพาเขาไปด้วยเพราะเขามีประโยชน์อย่างมากต่องานของข้าพเจ้า
\v 12 ข้าพเจ้าส่งทิคิกัสไปยังเมืองเอเฟซัส
\v 13 เมื่อท่านมา ก็ให้นำเสื้อคลุมที่ข้าพเจ้าทิ้งไว้กับคาร์ปัสที่เมืองโตรอัส และหนังสือ โดยเฉพาะม้วนหนังสือที่เป็นหนังสัตว์มาพร้อมกับท่านด้วย
\s5
\p
\v 14 อเล็กซานเดอร์ช่างทำเครื่องทองแดงได้ทำการชั่วร้ายต่อต้านข้าพเจ้าหลายอย่าง องค์พระผู้เป็นเจ้าจะตอบแทนการกระทำของเขา
\v 15 แต่ท่านเองก็ควรป้องกันตัวท่านจากเขาด้วย เพราะว่าเขาต่อต้านคำของเราอย่างหนัก
\v 16 ในการแก้คดีครั้งแรก ไม่มีผู้ใดอยู่กับข้าพเจ้า เขาทั้งหลายทิ้งข้าพเจ้าไว้แต่เพียงผู้เดียว ขออย่าให้พวกเขาถูกนับว่าผิดเลย
\s5
\p
\v 17 แต่องค์พระผู้เป็นเจ้าทรงอยู่ใกล้กับข้าพเจ้าและเสริมกำลังข้าพเจ้า เพื่อว่าโดยผ่านข้าพเจ้านั้น การประกาศจะได้สำเร็จอย่างสมบูรณ์และคนต่างชาติทั้งปวงได้ยิน ข้าพเจ้าได้รับการช่วยเหลือออกจากปากของสิงโต
\v 18 องค์พระผู้เป็นเจ้าจะช่วยข้าพเจ้าจากการกระทำที่ชั่วร้ายทุกอย่างและปกป้องข้าพเจ้าไว้สำหรับราชอาณาจักรสวรรค์ของพระองค์ ขอพระสิริจงมีแด่พระองค์ตลอดไปเป็นนิตย์ อาเมน
\s5
\p
\v 19 ฝากคำทักทายไปถึง ปริสสิลลา อาควิลลา และครอบครัวของโอเนสิโฟรัส
\v 20 เอรัสทัสยังอยู่ที่เมืองโครินธ์ แต่ข้าพเจ้าทิ้งโตรฟีมัสที่ป่วยอยู่ไว้ที่เมืองมิเลทัส
\v 21 ขอท่านพยายามมาให้เร็วที่สุดก่อนจะถึงหน้าหนาว ยูบูลัสได้ฝากคำทักทายมาถึงท่านด้วย รวมทั้ง ปูเดนส์ ลีนัส คลาวเดียและพี่น้องคนอื่นๆ ทั้งหมด
\v 22 ขอองค์พระผู้เป็นเจ้าสถิตอยู่กับวิญญาณของท่าน ขอพระคุณสถิตอยู่กับท่านด้วย
