\id NAM Unlocked Literal Bible
\ide UTF-8
\h NAHUM
\toc1 Nahum
\toc2 Nahum
\toc3 nam
\mt1 NAHUM


\s5
\c 1
\p
\v 1 คำประกาศเกี่ยวกับกรุงนีนะเวห์ หนังสือเกี่ยวกับนิมิตของนาฮูมชาวเอลโขช
\s5
\v 2 พระยาห์เวห์ทรงเป็นพระเจ้าผู้หวงแหนและแก้แค้น พระยาห์เวห์ทรงแก้แค้นและเต็มไปด้วยพระพิโรธ พระยาห์เวห์ทรงแก้แค้นคู่อริของพระองค์ และพระองค์ทรงพระพิโรธต่อศัตรูของพระองค์ต่อไป
\v 3 พระยาห์เวห์ทรงกริ้วช้าและทรงฤทธานุภาพใหญ่ยิ่ง พระองค์จะไม่ทรงประกาศว่าศัตรูของพระองค์ปราศจากความผิด พระยาห์เวห์ทรงกระทำทางของพระองค์ไว้ในลมบ้าหมูและพายุ และเมฆก็เป็นฝุ่นใต้ฝ่าพระบาทพระองค์
\s5
\p
\v 4 พระองค์ทรงห้ามทะเลและทรงทำให้มันแห้งไป พระองค์ทรงทำให้แม่น้ำทั้งหมดเหือดแห้งไป บาชานก็อ่อนแอ รวมถึงคารเมลด้วย ดอกไม้แห่งเลบานอนก็เหี่ยว
\v 5 ภูเขาสั่นไหวเฉพาะพระพักตร์พระองค์ และเนินเขาก็ละลายไป แผ่นดินโลกก็พังทลายลงเฉพาะพระพักตร์พระองค์ แท้จริงแล้ว รวมถึงโลกและคนทั้งหมดที่อยู่ในโลกด้วย
\v 6 ใครจะต้านทานพระพิโรธของพระองค์ได้ ใครจะสามารถยืนหยัดต่อความรุนแรงแห่งความโกรธของพระองค์ได้? พระพิโรธของพระองค์ถูกทำให้พลุ่งออกมาเหมือนไฟ และพระองค์ทรงทำให้หินแตกสลายไป
\s5
\p
\v 7 พระยาห์เวห์ทรงประเสริฐ ทรงเป็นกำบังที่เข้มแข็งในเวลาทุกข์ยาก และพระองค์ทรงสัตย์ซื่อต่อคนเหล่านั้นที่เข้ามาลี้ภัยในพระองค์
\v 8 แต่พระองค์จะทรงทำลายศัตรูของพระองค์ให้สิ้นไปด้วยน้ำท่วมที่รุนแรง พระองค์จะทรงไล่พวกเขาเข้าไปในความมืด
\v 9 พวกท่านคิดการร้ายอันใดต่อพระยาห์เวห์หรือ? พระองค์จะทรงทำให้ย่อยยับไป ความทุกข์ยากจะไม่เกิดขึ้นอีกเป็นครั้งที่สอง
\s5
\p
\v 10 พวกเขาจะเกี่ยวกันยุ่งไปหมดเหมือนพงหนาม พวกเขาจะเมามายอยู่ในเครื่องดื่มของตน พวกเขาจะถูกเผาผลาญไปจนหมดสิ้นโดยไฟเหมือนตอข้าวแห้ง
\v 11 มีคนหนึ่งเกิดมาจากเจ้า นีนะเวห์ ผู้ที่คิดแผนการชั่วร้ายต่อพระยาห์เวห์และสนับสนุนความชั่วร้าย
\v 12 พระยาห์เวห์ตรัสดังนี้ว่า "แม้ว่าพวกนั้นจะมีกำลังเต็มที่และมีจำนวนมาก พวกเขาจะถูกตัดออกไป คนของพวกเขาจะสูญไป แต่เจ้า ยูดาห์ แม้เราจะทำให้เจ้าเป็นทุกข์ แต่เราจะไม่ทำให้เจ้าเป็นทุกข์อีกต่อไป
\s5
\p
\v 13 บัดนี้เราจะทำลายแอกของพวกเขาจากเจ้า เราจะทำลายโซ่ตรวนของเจ้า
\v 14 พระยาห์เวห์ได้ตรัสสั่งเกี่ยวกับเจ้า นีนะเวห์ "เจ้าจะไม่มีเชื้อสายที่ใช้ชื่อของเจ้าอีก เราจะกำจัดรูปสลักและรูปหล่อโลหะไปจากวิหารของเทพเจ้าของเจ้า เราจะขุดหลุมศพให้เจ้าเพราะเจ้าต่ำทราม"
\v 15 ดูเถิด บนภูเขามีเท้าของผู้นำข่าวดีมา ผู้ที่ประกาศสันติภาพ! ยูดาห์เอ๋ย จงจัดงานเลี้ยงฉลองและรักษาคำสาบานของเจ้า เพราะคนชั่วร้ายจะไม่รุกรานเจ้าอีก เขาถูกกำจัดไปหมดสิ้นแล้ว
\s5
\c 2
\p
\v 1 ผู้ที่จะทำลายเจ้าให้ราบคาบกำลังจะเข้ามาต่อสู้เจ้าแล้ว จงเข้าประจำการที่กำแพงเมือง จงเฝ้าถนนหนทางไว้ จงทำให้ตนเองเข้มแข็งและจงรวบรวมกองทัพของเจ้าไว้
\v 2 เพราะพระยาห์เวห์ทรงฟื้นฟูความรุ่งเรืองของยาโคบ อย่างกับความรุ่งเรืองของอิสราเอล แม้ว่าพวกโจรได้ทำลายล้างพวกเขาและทำลายเถาองุ่นของพวกเขาไป
\v 3 โล่ของทหารของเขาเป็นสีแดง และนักรบผู้กล้าก็สวมเครื่องแบบสีแดงเข้ม โลหะที่อยู่บนรถม้าศึกก็ส่องแสงแวววับในวันที่มันถูกเตรียมพร้อม และหอกไม้สนก็ถูกกวัดแกว่งในอากาศ
\s5
\p
\v 4 รถม้าศึกแล่นไปตามถนนอย่างรวดเร็ว พวกมันพรวดพราดไปมาบนถนนกว้างราวกับคบเพลิงและวิ่งอย่างกับสายฟ้าแลบ
\v 5 ผู้ที่จะทำลายเจ้าให้ราบคาบเรียกทหารของเขามา พวกเขาก็สะดุดกันและกันล้มลงในขณะที่พวกเขาเดินทัพ พวกเขารีบไปโจมตีกำแพงเมือง ที่กำบังขนาดใหญ่ถูกเตรียมพร้อมเพื่อป้องกันพวกผู้โจมตีเหล่านี้
\v 6 ประตูที่แม่น้ำถูกเปิดออก และพระราชวังก็พังทลายลง
\s5
\p
\v 7 ฮัซแซบถูกเปลื้องเสื้อผ้าออกและถูกพาตัวไป พวกสาวใช้ของนางก็โอดครวญเหมือนเสียงนกพิราบ และตีอกของตนเอง
\v 8 นีนะเวห์ก็เหมือนสระน้ำที่รั่ว โดยที่ผู้คนต่างเผ่นหนีไปเหมือนน้ำที่พรั่งพรูออกมา คนอื่นๆ ตะโกนว่า "หยุด หยุด" แต่ไม่มีใครหันกลับมา
\v 9 จงปล้นเงิน จงปล้นทอง เพราะทรัพย์สมบัติมีอย่างมั่งคั่ง ความรุ่งโรจน์แห่งของล้ำค่าของนีนะเวห์ไม่มีที่สิ้นสุด
\v 10 นีนะเวห์ว่างเปล่าและทรุดโทรม หัวใจของทุกคนสลาย หัวเข่าของทุกคนก็พับ และต่างก็เจ็บปวดรวดร้าว ใบหน้าของพวกเขาซีดเซียวกันทุกคน
\s5
\p
\v 11 บัดนี้ถ้ำสิงโตซึ่งเป็นที่เลี้ยงลูกสิงโต ที่ที่สิงโตตัวผู้และสิงโตตัวเมียเคยเดินไปกับลูกๆของมัน ที่ที่พวกมันไม่กลัวสิ่งใดอยู่ที่ไหน?
\v 12 สิงโตนั้นได้ฉีกเหยื่อของมันเป็นชิ้นๆให้ลูกของมันกิน มันได้คาบคอเหยื่อมาให้พวกสิงโตตัวเมียของพวกมัน และสะสมเหยื่อไว้จนเต็มถ้ำของพวกมัน ถ้ำที่มีซากที่ฉีกขาดเป็นชิ้นๆ
\v 13 พระยาห์เวห์จอมเจ้านายทรงประกาศว่า "ดูเถิด เราต่อสู้เจ้า เราจะเผารถม้าศึกของเจ้าให้เป็นควัน และดาบจะสังหารบรรดาลูกสิงโตของเจ้า เราจะริบของที่เจ้าปล้นมาไปจากแผ่นดินของเจ้า และจะไม่มีใครได้ยินเสียงของผู้ส่งข่าวของเจ้าอีกต่อไป"
\s5
\c 3
\p
\v 1 วิบัติแก่เมืองที่เต็มไปด้วยโลหิต เต็มไปด้วยการมุสาและทรัพย์สินที่ปล้นมาทั้งสิ้น มีคนที่ตกเป็นเหยื่อในเมืองนั้นเสมอ
\v 2 แต่บัดนี้มีเสียงหวดของแส้ และเสียงรัวของล้อ ม้าที่กำลังควบไปและรถม้าศึกที่กำลังห้อไป
\v 3 ยังมีพลม้าที่โจมตี ดาบแวววับ หอกทอประกายอร่าม คนตายเป็นกอง ซากศพกองสุมขึ้นไปมากมายมหาศาล ร่างคนตายไม่มีสิ้นสุด ผู้ที่โจมตีพวกเขาจะสะดุดร่างนั้น
\s5
\p
\v 4 สิ่งนี้เกิดขึ้นเพราะพฤติกรรมอันเต็มไปด้วยราคะของหญิงโสเภณีที่สวยงาม ผู้ชำนาญการใช้เวทมนตร์คาถา ผู้ขายบรรดาประชาชาติผ่านการเป็นโสเภณีของนาง และขายผู้คนโดยการใช้เวทมนตร์คาถาของนาง 
\v 5 "ดูเถิด เราจะต่อสู้เจ้า" นี่คือคำประกาศของพระเจ้าจอมเจ้านาย "เราจะถลกกระโปรงของเจ้าคลุมหน้าเจ้า และให้บรรดาประชาชาติได้เห็นส่วนลับของเจ้า ให้ราชอาณาจักรได้เห็นความอับอายของเจ้า
\v 6 เราจะโยนสิ่งสกปรกอันน่ารังเกียจใส่เจ้าและทำให้เจ้าต่ำช้า เราจะทำให้เจ้าเป็นคนที่ทุกคนจ้องมอง
\s5
\p
\v 7 สิ่งนี้จะเกิดขึ้นคือทุกคนที่เห็นเจ้าจะหนีไปจากเจ้าและกล่าวว่า 'นีนะเวห์ถูกทำลายลงแล้ว ใครจะร่ำไห้สงสารเธอ?' ข้าพเจ้าจะหาใครที่ไหนมาปลอบเจ้าได้?
\v 8 นีนะเวห์ เจ้าดีกว่าเมืองเธเบส ซึ่งถูกสร้างอยู่ริมแม่น้ำไนล์ มีน้ำรอบเมือง มีมหาสมุทรเป็นที่คุ้มกัน มีทะเลเป็นกำแพงเมืองหรือ?
\v 9 คูซและอียิปต์เป็นกำลังของเมืองนี้ และไม่มีที่สิ้นสุดด้วย พูตและลิเบียก็เป็นพันธมิตรของเมืองนั้น
\s5
\p
\v 10 ถึงกระนั้น เมืองเธเบสก็ยังถูกกวาดไป เธอกลายเป็นเชลย ลูกหลานวัยเยาว์ของเธอถูกฟาดเป็นชิ้นๆที่หัวถนนทุกเส้น ศัตรูของเธอจับฉลากแบ่งผู้มีเกียรติของเมืองนั้น และคนใหญ่โตทั้งหมดของเมืองนั้นก็ถูกล่ามโซ่ไว้
\v 11 เจ้าจะมึนเมาด้วย เจ้าจะพยายามหลบซ่อน และเจ้าจะเสาะหาที่ลี้ภัยจากศัตรูของเจ้า
\v 12 ป้อมปราการทั้งหมดของเจ้าก็จะเป็นเหมือนต้นมะเดื่อที่มีผลสุกรุ่นแรก ถ้าพวกมันถูกเขย่า พวกมันก็จะตกลงไปในปากของผู้กิน
\s5
\p
\v 13 ดูเถิด ประชาชนที่อยู่ท่ามกลางเจ้าเป็นผู้หญิง ประตูแห่งแผ่นดินของเจ้าก็เปิดกว้างแก่ศัตรูของเจ้า ไฟได้เผาผลาญลูกกรงประตูของพวกเขา
\v 14 จงไปตักน้ำไว้เพราะจะถูกปิดล้อมโจมตี จงเสริมกำลังป้อมปราการของเจ้า จงลงไปในบ่อดินเหนียวและย่ำปูนให้เข้ากัน จงเอาพิมพ์สำหรับอิฐมา
\v 15 ไฟจะเผาผลาญเจ้าที่นั่น และดาบจะทำลายเจ้า มันจะกลืนกินเจ้าเหมือนที่ตั๊กแตนอ่อนกลืนกินทุกสิ่ง จงเพิ่มพวกเจ้าให้มากขึ้นเหมือนตั๊กแตนอ่อน จงเพิ่มให้มากขึ้นเหมือนตั๊กแตนที่โตเต็มวัยแล้ว
\s5
\p
\v 16 เจ้าได้เพิ่มจำนวนพ่อค้าของเจ้าให้มากกว่าดวงดาวในท้องฟ้า แต่พวกเขาก็เหมือนตั๊กแตนอ่อน พวกมปล้นแผ่นดินแล้วก็บินหนีไป
\v 17 พวกผู้ปกครองของเจ้ามีมากมายเหมือนตั๊กแตนที่โตเต็มวัยแล้ว และพวกนายพลของเจ้าก็เหมือนฝูงตั๊กแตนที่เกาะรั้วในวันอากาศหนาว แต่เมื่อดวงอาทิตย์ขึ้น พวกมันก็บินหนีไปยังที่ที่ไม่มีใครทราบ
\s5
\p
\v 18 กษัตริย์แห่งอัสซีเรียเอ๋ย บรรดาผู้เลี้ยงแกะของเจ้าหลับไปแล้ว ผู้ปกครองของเจ้าก็นอนลงพักผ่อน ประชาชนของเจ้าก็กระจัดกระจายอยู่บนภูเขา และไม่มีใครที่จะมารวบรวมพวกเขา
\v 19 บาดแผลของเจ้าจะไม่สามารถเยียวยาได้ บาดแผลของเจ้านั้นสาหัส ทุกคนที่ได้ยินข่าวเกี่ยวกับเจ้าจะตบมือดีใจเยาะเย้ยเจ้า มีใครบ้างรอดพ้นจากความโหดร้ายอย่างต่อเนื่องของเจ้า?
