\id 2JN Unlocked Literal Bible
\ide UTF-8
\h 2 JOHN
\toc1 2 John
\toc2 2 John
\toc3 2jn
\mt1 2 JOHN


\s5
\c 1
\p
\v 1 จาก ​ผู้ปกครอง ถึง​ท่าน​สุภาพสตรี​ที่​ทรง​เลือก​ไว้ และ​บรรดา​บุตร​ของ​ท่าน​ผู้​ซึ่ง​ข้าพเจ้า​รัก​ใน​ความจริง และไม่ใช่เพียงแต่​ข้าพเจ้า​เท่านั้น แต่ทุกคน​ที่​ได้ทราบความจริงก็รักด้วย
\v 2 เพราะความจริงดำรง​อยู่​ในพวก​เราและจะอยู่กับพวกเราตลอดไป
\v 3 ขอพระคุณ พระเมตตาและสันติสุข​จาก​พระ​เจ้า​พระ​บิดา และ​จาก​พระ​เยซู​คริสต์​พระ​บุตร​แห่ง​พระ​บิดา จะ​ดำรง​อยู่​กับพวก​เรา​ใน​ความ​จริง​และ​ใน​ความ​รัก​
\s5
\p
\v 4 ข้าพเจ้า​ยินดี​เป็น​อย่าง​ยิ่ง ที่​เห็นว่า​บุตร​ของพวกท่าน​บาง​คน​ดำเนินอยู่ในความจริง อย่างที่พวกเราได้รับพระ​บัญชา​นี้จาก​พระ​บิดา​
\v 5 บัดนี้​ข้าพเจ้า​ขอ​วิงวอน​ท่านสุภาพสตรี มิใช่เหมือนว่า​ข้าพเจ้า​เขียน​บัญญัติ​ใหม่แก่​ท่าน แต่​เป็น​​บัญญัติ​ที่พวก​เรา​ได้​มี​มาตั้งแต่แรกเริ่มแล้ว นั่น​ก็​คือ​ให้พวก​เรา​รักซึ่ง​กัน​และ​กัน
\v 6 และ​ความ​รัก​นี้ คือการ​ที่​พวกเราควรดำเนิน​ตาม​พระ​บัญญัติ​ของ​พระ​องค์ นี่เป็นพระบัญญัติที่ท่าน​ได้​ยินมา​ตั้งแต่​เริ่มแรก เพื่อ​ท่าน​​จะ​ดำเนินตาม​
\s5
\p
\v 7 เพราะ​ว่า​มี​ผู้​ล่อลวง​เป็น​อัน​มากออกไปใน​โลก และพวกเขาไม่ยอม​รับ​ว่า​พระ​เยซู​คริสต์​ได้​เสด็จ​มา​เป็น​มนุษย์ นี่คือ​ผู้​ล่อลวง​และ​เป็น​ปฏิปักษ์​​ของพระ​คริสต์​
\v 8 ​จง​ระวัง​ตัว​ให้​ดี เพื่อ​ท่าน​จะ​ไม่​สูญเสีย​สิ่ง​ต่างๆ ที่พวก​เราทุกคน​ได้​กระทำ​มา​แล้ว แต่​เพื่อที่ท่านอาจ​ได้รับรางวัลจนเต็มขนาด
\s5
\p
\v 9 ใครก็ตามที่คิดว่าตัวเองรู้ดีแล้วและไม่อยู่ในคำสอนของพระคริสต์ก็ไม่มีพระเจ้า ผู้ที่อยู่ในคำสอน ผู้​นั้น​ก็​มี​ทั้ง​พระ​บิดา​และ​พระ​บุตร​
\v 10 ถ้า​ผู้ใด​มา​หา​ท่าน​และ​ไม่​นำคำสอนนี้​มา​ด้วย อย่า​รับ​เขา​เข้าในบ้านของท่านและอย่าทักทายเขา​
\v 11 เพราะ​ว่า​ผู้​ที่​ทักทายเขาก็มีส่วนร่วมใน​การ​กระทำ​ชั่ว​ของ​เขา​
\s5
\p
\v 12 ข้าพเจ้า​ยัง​มี​หลายสิ่ง​ที่​จะ​เขียน​ถึง​ท่าน แต่ข้าพเจ้า​ไม่​อยากเขียนสิ่งเหล่านี้ด้วย​กระดาษ​และ​น้ำ​หมึก​ อย่างไรก็ดี ข้าพเจ้า​หวัง​ว่า​จะ​มา​หา​ท่าน และ​พูดกับท่านโดยตรง เพื่อ​ความ​ยินดี​ของ​เรา​จะ​ได้​เต็ม​เปี่ยม
\v 13 บรรดา​บุตร​ของ​น้องสาว​ของ​ท่าน​ที่​ได้​ทรง​เลือก​ไว้ ได้ฝาก​ความ​ระลึก​ถึง​มายัง​ท่าน
