\id ZEP Unlocked Literal Bible
\ide UTF-8
\h ZEPHANIAH
\toc1 Zephaniah
\toc2 Zephaniah
\toc3 zep
\mt1 ZEPHANIAH


\s5
\c 1
\p
\v 1 นี่คือพระวจนะของพระยาห์เวห์ที่มาถึงเศฟันยาห์บุตรชายของคูชี ผู้เป็นบุตรชายของเกดาลิยาห์ ผู้เป็นบุตรชายของอามาริยาห์ ผู้เป็นพระราชโอรสของกษัตริย์เฮเซคียาห์ ซึ่งมาในรัชกาลโยสิยาห์ พระราชโอรสของอาโมนกษัตริย์แห่งยูดาห์
\v 2 "เราจะกวาดล้างทุกอย่างไปจากพื้นพิภพ" นี่เป็นพระดำรัสของพระยาห์เวห์ "เราจะทำลายทั้งคนและสัตว์
\v 3 เราจะทำลายนกในอากาศ ทั้งปลาในทะเลด้วย เราจะโค่นล้มคนอธรรม เราจะกำจัดมนุษย์ไปจากพื้นพิภพ นี่เป็นพระดำรัสของพระยาห์เวห์
\s5
\p
\v 4 เราจะเหยียดมือของเราออกต่อสู้ยูดาห์ และต่อสู้ผู้อยู่อาศัยของกรุงเยรูซาเล็มทั้งหมด เราจะกำจัดส่วนที่เหลือของพระบาอัลเสียจากสถานที่นี้ทั้งสิ้น รวมทั้งชื่อของคนโง่เขลาท่ามกลางพวกปุโรหิต
\v 5 ประชาชนผู้ซึ่งนมัสการที่ดาดฟ้าหลังคาตึก เพื่อกราบไหว้บริวารแห่งท้องฟ้า และประชาชนที่นมัสการกับสาบานต่อพระยาห์เวห์แล้วยังสาบานโดยกษัตริย์ของพวกเขา
\v 6 เราจะกำจัดผู้ที่หันไปจากการติดตามพระยาห์เวห์ คือพวกที่ไม่ได้แสวงหาพระยาห์เวห์หรือทูลถามการทรงนำของพระองค์"
\s5
\p
\v 7 จงเงียบสงบเฉพาะพระพักตร์พระยาห์เวห์องค์พระผู้เป็นเจ้า เพราะว่าวันแห่งพระยาห์เวห์มาใกล้แล้ว พระยาห์เวห์ทรงเตรียมการบูชาแล้ว และทรงแยกแขกผู้มาเยือนของพระองค์ไว้ 
\v 8 "สิ่งนี้จะเกิดขึ้นในวันแห่งการบูชาของพระยาห์เวห์ เราจะลงโทษพวกเจ้านายและบรรดาพระราชโอรสของกษัตริย์ และคนทั้งปวงที่สวมเสื้อผ้าของคนต่างชาติ
\v 9 ในวันนั้นเราจะลงโทษทุกคนที่กระโดดข้ามธรณีประตู และพวกที่ทำให้บ้านเจ้านายของพวกเขา เต็มไปด้วยความทารุณและการหลอกลวง
\s5
\p
\v 10 นี่เป็นคำประกาศของพระยาห์เวห์ " ดังนั้นในวันนั้นจะมีเสียงร่ำร้องด้วยความทุกข์ระทมจากประตูปลา และเสียงร้องไห้จากเขตสอง และเสียงโครมครามจากเนินเขา
\v 11 จงร้องไห้เถิด เจ้าผู้อาศัยในย่านตลาด เพราะพ่อค้าทั้งปวงของเจ้าจะถูกกวาดล้างไป ทุกคนที่ชั่งเงินจะถูกตัดออก
\v 12 ในเวลานั้นเราจะเอาตะเกียงส่องดูกรุงเยรูซาเล็ม และเราจะลงโทษพวกไม่รู้ร้อนรู้หนาวมานาน เหมือนตะกอนเหล้าองุ่น และพูดในใจของพวกเขาว่า 'พระยาห์เวห์จะไม่ทรงทำอะไรเรา ไม่ว่าดีหรือร้าย'
\s5
\p
\v 13 แต่ทรัพย์สมบัติของพวกเขาจะถูกปล้น และบ้านของพวกเขาจะร้างเปล่า ถึงแม้จะสร้างบ้านเรือน เขาทั้งหลายก็จะไม่ได้อยู่ และแม้จะทำสวนองุ่น แต่เขาทั้งหลายก็จะไม่ได้ดื่มเหล้าองุ่นของพวกเขา
\v 14 วันแห่งพระยาห์เวห์อันยิ่งใหญ่ใกล้เข้ามาแล้ว ใกล้เข้ามาและเร่งรีบมาก เสียงร้องในวันแห่งพระยาห์เวห์ คือนักรบจะร้องเสียงดังอย่างขมขื่นที่นั่น
\v 15 วันนั้นจะเป็นวันแห่งพระพิโรธ เป็นวันที่ทุกข์ใจและระทมใจ เป็นวันแห่งพายุและการทำลายล้าง เป็นวันที่มืดและหม่นหมอง เป็นวันที่เมฆคลุมและมืดทึบ
\s5
\p
\v 16 วันที่มีเสียงแตรและเสียงโห่ร้องของสงคราม ต่อสู้บรรดาเมืองที่มีป้อมปราการ และต่อสู้บรรดาเชิงเทินสูง
\v 17 เพราะเราจะนำทุกข์ภัยมาสู่มนุษย์ พวกเขาจะเดินอย่างคนตาบอด เพราะเขาได้ทำบาปต่อพระยาห์เวห์ โลหิตของเขาจะถูกเทออกเหมือนฝุ่น และอวัยวะภายในของเขาจะถูกเทออกเหมือนมูลสัตว์
\v 18 เงินหรือทองคำของเขาก็ดี จะไม่อาจช่วยกู้เขาในวันแห่งพระพิโรธของพระยาห์เวห์ และด้วยไฟแห่งความหวงแหนของพระองค์ พิภพทั้งหมดจะถูกเผาผลาญ เพราะพระองค์จะทรงทำให้ผู้อยู่อาศัยบนพิภพทั้งหมดถึงจุดจบอย่างสิ้นเชิงและน่ากลัว"
\s5
\c 2
\p
\v 1 จงรวมตัวกัน รวมตัวกันเถิด ชนชาติน่าอับอายเอ๋ย
\v 2 ก่อนที่คำบัญชาจะมาถึง และวันเวลาผ่านไปเหมือนแกลบที่ปลิว ก่อนที่ความเกรี้ยวกราดของพระยาห์เวห์จะมาถึงเจ้า ก่อนวันแห่งพระพิโรธของพระยาห์เวห์จะลงมาเหนือเจ้า
\v 3 จงแสวงหาพระยาห์เวห์เถิด บรรดาผู้ถ่อมใจของแผ่นดิน ผู้ทำตามพระบัญชาของพระองค์ จงเสาะหาความชอบธรรมและแสวงหาความถ่อมใจ เผื่อบางทีเจ้าจะได้รับการปกป้อง ในวันแห่งพระพิโรธของพระยาห์เวห์
\s5
\p
\v 4 เพราะกาซาจะถูกทิ้งร้าง และอัชเคโลนจะถูกปล่อยให้ปรักหักพัง พวกเขาจะขับไล่อัชโดดยามเที่ยงวัน และพวกเขาจะถอนรากเอโครน
\v 5 วิบัติจงมีแก่เจ้าผู้อาศัยอยู่ริมทะเล ชาวเคเรธีเอ๋ย พระดำรัสของพระยาห์เวห์ได้กล่าวโทษเจ้าว่า คานาอันดินแดนแห่งชาวฟีลิสเตียเอ๋ย เราจะทำลายเจ้า ไม่ให้เหลือแม้แต่คนเดียว
\v 6 ดังนั้นดินแดนริมทะเลซึ่งชาวเคเรธีอาศัยอยู่ จะเป็นทุ่งหญ้าสำหรับบรรดาผู้เลี้ยงแกะและสำหรับคอกแกะ
\s5
\p
\v 7 ดินแดนฝั่งทะเลนั้นจะตกเป็นของชนที่เหลือของยูดาห์ ที่นั่นพวกเขาจะเลี้ยงฝูงแกะ ประชาชนของพวกเขาจะนอนลงในบ้านเรือนของอัชเคโลนยามเย็น พระยาห์เวห์พระเจ้าของพวกเขาจะทรงดูแลเขา และทรงให้เขาคืนสู่สภาพดีอีกครั้ง หรือจะทรงนำเชลยของพวกเขากลับมา
\v 8 "เราได้ยินคำสบประมาทของโมอับ และคำถากถางของชาวอัมโมน เมื่อพวกเขาสบประมาทประชาชนของเรา และข่มขู่เอาดินแดนของพวกเขา
\v 9 ฉะนั้น เรามีชีวิตอยู่แน่ฉันใด นี่เป็นคำประกาศของพระยาห์เวห์จอมเจ้านาย พระเจ้าของอิสราเอล โมอับจะเป็นเหมือนโสโดม และชาวอัมโมน จะเป็นเหมือนโกโมราห์ เป็นแหล่งวัชพืชและบ่อเกลือ เป็นแดนที่ร้างเปล่าตลอดไป แต่ประชาชนของเราที่เหลืออยู่จะปล้นพวกเขา และชนชาติของเราที่รอดชีวิตจะครอบครองดินแดนของพวกเขา"
\s5
\p
\v 10 สิ่งนี้ได้เกิดขึ้นต่อชาวโมอับและชาวอัมโมนเพราะความหยิ่งจองหองของพวกเขาเพราะพวกเขาได้สบประมาทและเย้ยหยันประชาชนของพระยาห์เวห์จอมเจ้านาย
\v 11 แล้วพวกเขาจะยำเกรงพระยาห์เวห์ เมื่อพระองค์จะทรงทำลายเทพเจ้าทั้งปวงของพิภพนั้น ทุกคนจะนมัสการพระองค์ในดินแดนของตน จากชายฝั่งทะเลทุกแห่ง
\v 12 พวกเจ้าชาวคูชทั้งหลายเอ๋ยก็จะถูกประหารด้วยดาบของเราเช่นกัน
\s5
\p
\v 13 และพระหัตถ์ของพระเจ้าจะทรงเหยียดออกต่อสู้กับดินแดนฝ่ายเหนือ และทรงทำลายอัสซีเรีย ดังนั้นกรุงนีนะเวห์จะเป็นที่ร้างเปล่า แห้งแล้งดั่งทะเลทราย
\v 14 แล้วฝูงสัตว์ทั้งหลายจะนอนที่นั่นรวมทั้งสิงสาราสัตว์ทุกชนิดของบรรดาประชาชาติ นกฮูกและอีกาจะอยู่ที่ด้านบนสุดของเสา เสียงร้องของมันดังก้องผ่านหน้าต่าง ตามทางจะมีกองเศษหินเศษปูน คานไม้สนสีดาร์แกะสลักของเมืองจะลอกออก
\v 15 นี่แหละนครเจ้าสำราญ ซึ่งมีชีวิตอย่างไม่เกรงกลัว และได้พูดในใจของนางว่า "เรานี่แหละ ไม่มีใครเทียมเท่า" แล้วนางก็พินาศย่อยยับเท่าใด เป็นที่อาศัยของสัตว์ร้าย คนทั้งปวงที่ผ่านนางไปมาก็เย้ยหยัน และเขย่ากำปั้นใส่นาง
\s5
\c 3
\p
\v 1 วิบัติจงมีแก่เมืองที่กบฏ เมืองแห่งความรุนแรงมีมลทิน
\v 2 นางไม่ยอมฟังเสียงของพระเจ้า หรือยอมรับการแก้ไขจากพระยาห์เวห์ นางไม่ได้วางใจในพระยาห์เวห์ และไม่ยอมเข้ามาใกล้พระเจ้าของนาง
\v 3 พวกเจ้านายของเมืองนี้เป็นเหมือนพวกสิงโตที่ร้องคำรามในท่ามกลางพวกนาง ผู้วินิจฉัยเป็นเหมือนหมาป่าในยามเย็น ซึ่งไม่เหลืออะไรไว้จนถึงรุ่งเช้า
\s5
\p
\v 4 พวกผู้เผยพระวจนะของนางเป็นคนเย่อหยิ่งและทรยศ บรรดาปุโรหิตของนางก็ดูหมิ่นสิ่งที่ศักดิ์สิทธิ์ และฝ่าฝืนธรรมบัญญัติ
\v 5 พระยาห์เวห์ทรงชอบธรรม ในท่ามกลางเธอ พระองค์ไม่ทรงทำผิดเลย ทุกๆ เช้าพระองค์จะทรงทำความยุติธรรมของพระองค์ให้ประจักษ์ ไม่ซ่อนเร้นไว้ในความสว่างเลย แต่คนอยุติธรรมนั้นไม่รู้จักอาย
\v 6 "เราได้กำจัดประชาชาติทั้งหลายเสีย ป้อมทั้งหลายของพวกเขาถูกทำลายล้าง เราทำให้ถนนหนทางของพวกเขาร้างเปล่า เพื่อว่าไม่มีใครผ่านไปมา เมืองต่างๆ ของเขาถูกทำลาย ดังนั้นจึงไม่มีใครอาศัยอยู่ในนั้นเลยสักคน
\s5
\p
\v 7 เราได้กล่าวว่า 'แน่นอน พวกเจ้าจะยำเกรงเรา จงยอมรับการตีสอน และไม่ต้องถูกตัดออกจากครอบครัวของเจ้าโดยทุกสิ่งที่เราวางแผนที่จะกระทำต่อเจ้า' แต่เขาทั้งหลายกลับกระตือรือร้นยิ่งขึ้นทุกเช้าโดยการกระทำสิ่งเลวทรามทุกอย่างของพวกเขา
\v 8 พระยาห์เวห์ได้ทรงประกาศดังนี้ว่า “เพราะฉะนั้นจงคอยเรา จนกว่าถึงวันที่เราลุกขึ้นประกาศ เพราะเราตัดสินใจที่จะรวบรวมประชาชาติ และให้อาณาจักรมาชุมนุมกัน เพื่อเทความกริ้วของเราบนพวกเขา คือความร้อนแรงแห่งความโกรธทั้งสิ้นของเรา เพราะว่าพิภพทั้งหมดจะถูกเผาผลาญด้วยไฟแห่งความหวงแหนของเรา
\v 9 แต่แล้วเราจะชำระริมฝีปากของประชาชนทั้งหลายให้บริสุทธิ์ เพื่อว่าทุกคนจะร้องทูลออกพระนามพระยาห์เวห์ และปรนนิบัติพระองค์เคียงบ่าเคียงไหล่กัน
\s5
\p
\v 10 ผู้ที่นมัสการเรา จากฟากข้างโน้นของแม่น้ำแห่งคูช ประชาชนของเรา ที่กระจัดกระจายไปจะนำเครื่องบูชามายังเรา
\v 11 ในวันนั้น เจ้าจะไม่ถูกทำให้อับอาย จากการกระทำทั้งสิ้นซึ่งเจ้าได้กบฏต่อเรา ตัั้งแต่เวลานั้นเราจะเอาคนที่ชื่นชมความจองหองของตนให้ออกไปจากท่ามกลางพวกเจ้า เพราะเจ้าก็จะไม่หยิ่งจองหอง ที่ภูเขาบริสุทธิ์ของเราอีกต่อไป
\v 12 แต่กระนั้นเราจะเหลือ คนที่ต่ำต้อยและยากจน และพวกเขาจะแสวงหาที่ลี้ภัยในพระนามของพระยาห์เวห์
\s5
\p
\v 13 บรรดาคนที่เหลืออยู่ในอิสราเอล จะไม่ทำความอยุติธรรมอีกต่อไป หรือพูดโกหก และในปากของพวกเขา จะไม่พบลิ้นที่หลอกลวง เพราะเขาทั้งหลายจะหากินและนอนลง และจะไม่มีใครทำให้พวกเขาหวาดหวั่น"
\v 14 ธิดาแห่งศิโยนเอ๋ย จงร้องเพลงเถิด อิสราเอลเอ๋ย จงโห่ร้องให้กึกก้อง จงเปรมปรีดิ์และชื่นชมยินดีด้วยสุดใจของเจ้าเถิด ธิดาแห่งกรุงเยรูซาเล็มเอ๋ย
\v 15 พระยาห์เวห์ทรงยกเลิกการลงโทษเจ้าแล้ว พระองค์ทรงขับไล่ศัตรูของเจ้าไปแล้ว พระยาห์เวห์ทรงเป็นกษัตริย์แห่งชนชาติอิสราเอลอยู่ท่ามกลางพวกเจ้า เจ้าจะไม่กลัวความชั่วร้ายอีกต่อไป
\s5
\p
\v 16 ในวันนั้น พวกเขาจะพูดกับกรุงเยรูซาเล็มว่า "โอ ศิโยนเอ๋ย อย่ากลัวเลย อย่าให้มือของเจ้าอ่อนเปลี้ยไป
\v 17 พระยาห์เวห์พระเจ้าของเจ้าทรงอยู่ท่ามกลางเจ้า พระองค์ทรงฤทธิ์อำนาจที่จะช่วยกู้พวกเจ้า พระองค์จะทรงเปรมปรีดิ์เพราะเจ้าด้วยความยินดี และทรงสงบในความรักของพระองค์ พระองค์จะทรงเริงร่าเพราะเจ้าด้วยเสียงแห่งความยินดี 
\v 18 เราจะขจัดความเศร้าโศก ที่เจ้าไม่ได้ร่วมในวันเทศกาลต่างๆ ตามกำหนดของเจ้า เพื่อเจ้าจะไม่ต้องทนแบกการเยาะเย้ยเพราะเรื่องนี้
\s5
\p
\v 19 นี่แน่ะ เราจะจัดการกับทุกคนที่กดขี่เจ้า ในเวลานั้นเราจะช่วยคนพิการ และรวบรวมผู้ที่ถูกขับไล่ไป และเราจะทำให้พวกเขาเป็นที่สรรเสริญ และเราจะเปลี่ยนความอายของเขาให้เป็นชื่อเสียงที่เลื่องลือไปทั้งพิภพ
\v 20 ในเวลานั้น เราจะนำพวกเจ้า คือในเวลาที่เรารวบรวมเจ้าเข้าด้วยกัน เราจะทำให้ทุกประชาชาติของแผ่นดินโลกนับถือและสรรเสริญเจ้า เมื่อเจ้าเห็นว่าเราได้ให้เจ้ากลับสู่สภาพเดิม" พระยาห์เวห์ตรัสดังนี้แหละ
